
TEMA 1. Procesul de predare-învăţare-evaluare ca obiect de studiu 
al didacticii geografiei.
1.1.Conceptul de didactică

Didactica este o disciplină pedagogică, o ramură a ştiintelor educaţiei, al cărei obiect de studiu este procesul de învăţământ.Cuvântul didactică are la origine termenii greceşti: “didaskein”- a învăţa; “didactikos”- instrucţie, instruire; “didasko”- învăţare , învăţământ; “didactike” – arta învăţării.Remarcăm faptul că sfera acestui cuvânt, încă de la origine, cuprinde toate elementele care se referă la procesul de predare – învăţare.


În prezent se consideră că didactica studiază: procesul de învăţământ ca proces de cunoaştere şi formare; sistemul de învăţământ ca ansamblu al instituţiilor de instrucţie şi educaţie; legile/principiile activităţii didactice; conţinutul învăţământului; tehnologia didactică; formele de organizare şi de desfăşurare a activitaţii didactice; formele de educaţie în afara instrucţiei şcolare; raporturile profesor – elev;stilul profesorului etc.(M.Ionescu, 2000, p.17).


Didactica este o teorie pentru că are drept scop elaborarea bazelor teoretice a legităţilor organizării şi conducerii procesului de învăţământ; este o ştiinţă cu precadere practică pentru că vizează achiziţia de cunoştinţe, formarea de deprinderi, de noi conduite, de competenţe, de modelare a personalitaţii copilului prin intermediul instruirii.


Didactica este o stiinta descriptivă, prescriptivă (emite reguli vizand modul de atingere a unui nivel de cunoştinţe, şi deprinderi ).

• Didactica are caracter explicativ pentru că demonstrează natura interdependenţei dintre componentele procesului de învăţământ geografic.


• Didactica este o teorie reflexivă pentru că emite judecăţi de valoare asupra componentelor procesului de învăţământ, prin raportarea rezultatelor acestuia la imperativele şi cerinţele actuale ale educaţiei.


• Didactica este o teorie normativă pentru că elaborează anumite norme şi recomandări privitoare la desfăşurarea procesului de învăţământ, la condiţiile necesare pentru obţinerea unor rezultate în concordanţă cu obiectivele operaţionale.

Didacticile speciale (metodicile), în care se include şi metodica predării geografiei,  studiază şi orientează practica desfăşurării predării şi învăţării geografiei, aplicând exigenţele didacticii generale.

Didactica orientează metodicile în descoperirea şi rezolvarea unor probleme specifice, legate de predarea şi asimilarea cunoştinţelor la un obiect de învăţământ.Prin urmare, didactica constituie baza teoretică a metodicii.Prin intermediul didacticii şi metodicii , fiecare obiect de învăţământ este regândit şi transpus într-o structură pedagogică, astfel încât să poata deveni material de învăţat.

Asadar, didactica geografiei urmăreşte iniţierea profesorilor fără a se opri doar la aspectele fundamentale ale teoriei şi practicii procesului de predare - învăţare - evaluare.


Menirea procesului de învăţământ este angajarea elevilor în trăirea unor noi experienţe, organizate pedagogic, încât acestea să realizeze învăţarea.
1.2.Relaţia predare-învăţare-evaluare în procesul de învăţământ


Predarea ,învăţarea şi evaluarea sunt cele trei activităţi didactice fundamentale care se întrepătrund şi care asigura desfăşurarea procesului de învăţământ.În didactica moderna predarea s-a transformat într-un factor care declansează, stimulează, orientează ansamblul activităţilor şcolare, ale elevilor (dobândirea de noi cunoştinţe, fixarea lor, evaluarea conţinutului învăţat).Aceasta include acţiuni  şi operaţii sistematice întreprinse cu scopul inducerii, organizării desfăşurării, dirijării, îndrumării şi intreţinerii învăţării desfăşurate de elevi.În şcoala modernă predarea nu este sinonimă cu comunicarea informaţiilor cu scopul reproducerii acestora de către elevi în ora urmatoare, ci reprezintă acţiunea complexă a cadrului didactic care presupune:


-prevederea (planificarea şi proiectarea) producerii schimbărilor dorite;

-precizarea naturii schimbărilor (obiectivele operaţionale);


-determinarea conţinuturilor schimbărilor;


-organizarea şi dirijarea producerii schimbărilor;


-organizarea condiţiilor ce favorizează apariţia schimbărilor;


-controlarea şi aprecierea nivelului la care se realizeaza schimbările aşteptate, concretizate în rezultate ale învăţării;


-stabilirea direcţiei învăţării (prezentarea elevilor a obiectivelor învăţării);

-punerea elevilor în relaţie cu conţinuturile noi de învăţat;

-organizarea activităţilor de învăţare şi a condiţiilor ce facilitează învăţarea;


-dirijarea experienţele sau operaţiile de învăţare;

-impunerea  succesiunea fazelor şi a evenimentelor de învăţare (gradarea sarcinilor de învăţare, dozarea eforturilor de învăţare);


-stimularea  interesul şi încurajarea efortului de învăţare;


-asigură reţinerea şi transferul cunoştinţelor;


-aprecierea  rezultatelor;  evaluarea progreselor; corectarea greşelilor de învăţare; ameliorarea şi reglarea mersului învăţării.


Predarea include şi acţiuni legate de proiectare (macro şi micro), de reelaborare a conţinuturilor, de confecţionare a materialelor didactice, de asigurare a mijloacelor de învăţământ pentru o învăţare eficientă.


Învatarea scolara este procesul de achiziţie mnezică, de asimilare activă de informaţii, de formare de operaţii intelectuale, de priceperi şi deprinderi intelectuale şi motorii, de atitudini (M.Ionescu, 2000, p.92 ).Învăţarea este influenţată de condiţii favorizante sau perturbatoare .Unele condiţii ţin de particularităţile şi disponibilităţile celui care învaţă, acţionând din interiorul acestuia (conditii interne).Alte condiţii intervin din exterior, sunt independente de elev, provin din specificul situaţiei de instruire, fiind vorba de condiţiile externe ale învăţării.

Pentru achiziţia unei cunoştinte elevul are nevoie mai întâi de motivaţie, dar pentru realizarea dobândirii şi consolidării este nevoie ca această motivaţie şi autoevaluarea să existe pe tot parcursul procesului de învăţare.Pentru favorizarea şi organizarea procesului de învăţare optim este necesară înţelegerea şi dirijarea mecanismelor prin care realitatea este reprezentată mental, iar elevul ar trebui să conştientizeze şi să valorizeze pozitiv experienţele trăite.


Dacă aspectul motivaţional al învăţării se referă la gradul de implicare al individului în învăţare şi în rezolvarea sarcinilor de instruire , aspectul procesual se referă la momentele sau procesele conţinute de o secvenţă de învăţare.
Etapele procesului de învăţare

	Faza procesului de învăţare
	Activităţi întreprinse de elev
	Procesul psihic predominant

	Percepţia
	-concentrarea atenţiei

-detectia obiectului/fenomenului (persoana ascultă , vede, miroase, pipăie, gustă)

-discriminarea (sesizarea stimulilor)

-compararea cu alte obiecte/informaţii

-identificarea obiectului
	Percepţia

	Evocarea cunoştinţelor
	-actualizarea unor cunoştinte din memoria de lungă durată
	Memoria

	Înţelegerea

	-analiza informaţiilor
-compararea cu informaţiile anterioare

-atribuirea unui anumit sens cunoştinţelor
	Reprezentarea

Gândirea

	Dobândirea 

cunoştinţelor
	-reprezentarea mentală a cunoştinţelor într-o primă formă

	Gândirea

	Consolidarea cunoştinţelor


	-corectarea erorilor

-completarea lacunelor

-finisarea prin inlaturarea unor detalii

-fixarea la locul adecvat în sistemul cunoştinţelor

-ordonarea conţinutului

-repetarea cunoştinţelor
	Memoria

Gândirea

	Aplicarea în practică

	-transferul cunoştinţelor pentru rezolvarea unor situaţii concrete
	Memoria

Gândirea

	Transferul cunoştinţelor
	-utilizarea cunoştinţelor în contexte noi
	Memoria

Gândirea

	Actualizarea cunoştinţelor
	-recunoasterea cunoştinţelor

-reproducerea cunoştinţelor
	Memoria

Gândirea

	Autoevaluarea cunoştinţelor/

Metacogniţia
	-efectuarea unor analize asupra propriilor cunoştinţe

-efectuarea unor judecăţi de valoare , aprecieri, măsurări, comparaţii cu cunoştinţele altora sau cu obiectivele
	Memoria

Gândirea.



Evaluarea cuprinde totalitatea activităţilor prin care se realizeaza colectarea, organizarea şi interpretarea datelor obtinute prin aplicarea unor instrumente de masurare , in scopul emiterii judecăţii de valoare pe care se bazează o anumita decizie educaţională (Ghid de evaluare şi examinare , 2001, p.8).Evaluarea pedagogică reprezintă o acţiune managerială prin care rezultatele obţinute într-o activitate sunt raportate la criterii specifice pentru luarea unor decizii optime. Evaluarea este o acţiune complexă , care cuprinde un ansamblu de operaţii mintale şi acţionale , intelectuale şi afective, care are scopul de a efienticiza funcţionarea sistemului educaţional şi de a facilita reglarea şi autoreglarea procesului de învăţare.Se disting mai multe operaţii ale evaluării:


-proiectarea unei proceduri de evaluare;


-aplicarea procedurii de evaluare;


-verificarea rezultatelor prin compararea cantităţii şi calitaţii produsului(cunoştinţe, capacităţi , atitudini) cu caracteristicile obiectivului operaţional;


-masurarea este operaţia de cuantificare a rezultatelor, nota şi calificativul fiind indicatori calitativi şi cantitativi ai produsului obţinut prin învăţare;


-aprecierea reprezintă emiterea unei judecăţi de valoare asupra fenomenului evaluat pe baza unor date obţinute prin măsurare, prin raportarea la un termen de referinţă, la un sistem de valori sau de criterii.Prin apreciere se estimează calitatea produsului (cunoştinte, capacităţi, atitudini).

-decizia reprezintă formularea concluziilor în urma interpretării datelor obţinute prin masurare şi introducerea măsurilor pentru îmbunătăţirea activităţii în etapa următoare a procesului de învăţare.


Prin evaluare se obţin informaţiile necesare desfăşurării optime a procesului de învăţământ, se susţine şi se stimulează activitatea de predare-învăţare, se orientează si se corectează procesele de instruire.Evaluarea ar trebui concepută ca o cale de perfecţionare, ca o ocazie de validare a justeţii secvenţelor educative, ca mijloc de delimitare, de fixare şi de interventie asupra conţinuturilor şi obiectivelor operaţionale.Referitor la performanţele elevilor se pot formula aprecieri asupra modului cum obiectivele propuse s-au transpus în realităţi psihice, ce au provocat transformări în diferite componente ale comportamentului elevilor.Ca atare, funcţiile generale ale evaluării sunt:


-Functia diagnostică urmareşte depistarea lacunelor şi greşelilor şi înlăturarea acestora, evidenţiindu-se valoarea , nivelul şi performanţele pregătirii elevului la un moment dat.

-Funcţia prognostică vizează posibilităţile orientate spre viitor pe care le oferă performanţa unui subiect sau performanţele mai multor subiecţi, punând în evidenţă valoarea, nivelul şi performanţele viitoare ale elevilor.


-Funţia de selecţie se face când se urmăreşte clasificarea şi admiterea elevilor la concursurile şcolare şi examene.


-Funcţia de reglare , profesorul obţine informaţii asupra dobândirii cunostinţelor, intervenind sau revenind, în anumite secvenţe ale lecţiei, asupra conţinuturilor şi învăţării.


-Funcţia motivaţională se explică prin faptul că verificarea ritmică il face pe elev să înveţe cu regularitate, iar evaluarea corectă, obiectivă îl poate motiva pentru învăţare.


Tipuri de evaluare:


1)După criteriul obiectivităţii şi al gradului de certitudine se distinge:


•Evaluare empirică(subiectivă), se bazează pe intuiţia profesorului.


•Evaluare obiectivă, se bazează pe tehnici speciale de măsurare a unei performanţe, a unei prestaţii, a unei caracteristici.


2)După provenienţa evaluatorului există:

•Evaluare internă-este efectuată de cei care au organizat învăţarea.


•Evaluarea externa-efectuată de persoane din afara şcolii.


3)După ritmul evaluării exista:

•Evaluare punctuală-se efectuează într-un anumit moment, înainte sau după situaţia de învăţare.


•Evaluare continuă-se efectuează pe tot parcursul demersului de învăţare.


4)După numărul subiecţilor evaluaţi simultan există:

•Evaluare individuală, cand este evaluat un elev , iar ceilalţi ascultă sau privesc pasiv, fac eventual corectări şi completări.


•Evaluare frontală, când sunt evaluaţi toţi elevii.


•Evaluare de grup, când este evaluat un grup, iar ceilalţi ascultă sau privesc pasiv, fac eventual corectări şi completări.


5)După forma de evaluare există:

•Evaluare orală, care se efectuează prin comunicare orală.


•Evaluare scrisă, se efectuează printr-o probă scrisă.


•Evaluare practică, care se efectuează printr-o probă practică.


6)După momentul evaluării se distinge:

•Evaluare initială, prin care se determină nivelul de pregătire al elevului la începutul unui program de învăţare(an, ciclu, la clase nou formate); are ca obiectiv diagnosticarea calităţii şi cantităţii cunoştinţelor , identificarea lacunelor cu scopul organizării adecvate a predării.

•Evaluarea formativă are în vedere verificarea permanentă a rezultatelor , în secvenţe mici pe tot parcursul programului de instruire (are ca obiectiv cunoaşterea sistematică şi continuă a rezultatelor şi a progresului  elevilor; vizează identificarea lacunelor şi a erorilor , urmărind corectarea lor).

•Evaluarea periodică vizează verificarea gradului de restructurare, de cunoaştere a unor pachete mari de informaţii(capitole).


•Evaluarea finală (cumulativă, sumativă sau globală) este normativă şi se face la intervale mari de timp(semestru, an şcolar sau ciclu de învăţământ). Există, în felul acesta, posibilitatea aprecierii modului în care au fost atinse obiectivele de referinţă, cadru şi a comportamentelor elevilor prin raportarea altora, în funcţie de exigenţele testului standardizat.

	Evaluarea  formativă
	Evaluarea sumativă

	-funcţie de formare
	-funcţie de certificare şi selecţie

	-intermediară
	-terminală unei secvenţe pedagogice

	-urmată  de aprofundarea remedierii

(remedierea lacunelor)
	-urmată de o schimbare a temei sau a ciclului (perioadei)

	-nenotată ( sau in alb)
	-notată şi contând pentru medie şi pentru trecere sau promovare

	-criterială (relativ numai la elev)
	-normativă, deci, comparând elevii între ei



Pornind de la legităţile specifice fiinţei umane, prezentam mai jos un model de comportare a profesorului în clasă:
Legea  fiintei  umane

Ţine minte că:

· Un om care este deseori criticat, învaţă să-i condamne pe ceilalţi

· Un om care este lovit, învaţă să lupte

· Un om care este umilit, devine timid

· Un om care este ironizat, dobândeşte un simţ etic negativ.

Dar că:

· Un om care este încurajat, dobândeşte încredere în sine

· Un om care este tratat cu toleranţă, învaţă să devină răbdător

· Un om care este tratat cu onestitate, învaţă să fie onest

· Un om care este tratat cu prietenie, învaţă să devină prietenos

· Un om căruia i se acordă încredere, învaţă să aibă încredere în oameni

· Un om care este lăudat, învaţă să-i aprecieze pe alţii

· Un om care este iubit şi  tratat cu afecţiune, învaţă să iubească oamenii.

Probleme utile pentru educaţie, dezbătute la Kursus Benys în Danemarca 1996.
Ghid de  comportare in clasa a profesorului 

	DA
	NU

	1. La începutul anului şcolar cunoasteţi-vă clasele cât mai detaliat:

- stilurile de învăţare şi tipul de inteligenţă predominantă pentru fiecare elev, descoperite prin teste specifice

- nivel de cunoştinţe şi lacune mai importante, prin teste docimologice

- elevi lideri formali şi mai ales informali

- elevi pozitivi şi negativi.
	

	2. Pentru fiecare disciplină pe care o predaţi sunt necesare următoarele materiale:

- Standarde de Pregătire Profesională

- Curriculum în vigoare

- Metodica de predare a disciplinei/ modulului

- Planificarea calendaristică anuală şi proiectarea unităţii de învăţare
	

	3. Pentru fiecare lecţie să întocmiţi un plan de lecţie sau un proiect de tehnologie didactică
	Nu intraţi în clasă bazându-vă pe inspiraţia de moment, mai ales în primul an de muncă la catedră

	4. Când pregătiţi proiectul de lecţie primele itemuri pe care le respectaţi sunt următoarele:

- Competenţele specifice şi implicit problemele de evaluare ( etalonul de referinţă, norma minimă acceptată, scara de notare)

- fondul de abilităţi şi deprinderi necesare elevului

- resursele de instruire pentru fiecare stil de învăţare ( metode, forme, mijloace didactice)
	

	5. Pregătiţi-vă minuţios şi temeinic. Informaţi-vă privind chestiunile colaterale.
	Nu etalaţi toate cunoştinţele dvs. despre subiect. Riscaţi să:

· supraîncărcaţi elevii

· nu fiţi înţeleşi şi urmăriţi

· nu vă încadraţi în timp. 

Nu vă îmbătaţi cu orgoliul că obiectul pe care îl predaţi este cel mai important.

	6. Rezolvaţi cu anticipaţie, acasă , problemele pe care le ve-ţi rezolva în clasă cu elevii, pentru a nu risca să vă blocaţi în clasă la o problemă dificilă. Rezolvaţi mai ales problemele care vor constitui teme pentru acasă ale elevilor (s-ar putea să vă ceară să le explicaţi sau ar putea fi enunţuri greşite sau rezultate false).
	

	7. Ţinuta vestimentară să fie cu gust , pe cât posibil, elegantă. La lecţiile finale abordaţi o ţinută festivă.
	Nu vă îmbrăcaţi stil „ cow-boy” sau „neglijent”.

Nu etalaţi tonuri extravagante.

	8. Când predaţi, faceţi legătura cu lecţia precedentă printr-o frază şi/sau două, trei, întrebări/exerciţii.

Scrieţi data şi titlul lecţiei pe tablă, titlul subliniaţi-l si nu-l ştergeţi până la sfârşitul orei. 

Planul lecţiei il expuneţi la început cu competenţele urmărite a fi atinse, sau îl constuiţi pe tablă pe parcurs. El va rşmâne pe tablă până la fixarea cunoştinţelor.
	Nu aruncaţi la întâmplare pe tablă „ un fel de titlu” şi câteva idei disparate.

Nu uitaţi să puncftaţi obiectivele lecţiei ţi competenţele într-o formă accesibilă elevilor.

	9. Verbalizaţi tot ceea ce scrieţi!
	Nu scrieţi o literă sau o cifră pe tablă fără să o denumiţi cu voce tare, încercaţi să nu acoperiţi tabla în timp ce scrieţi. 

	10. Când explicaţi staţi în picioare în faţa clasei sau lângă tablă.
	Nu vă plimbaţi în timpul explicaţiilor. Deoarece:

· introduceţi timpi morţi

· obligaţi elevul să se întoarcă pentru a vă urmări cu privirea.

	11. Când daţi elevilor ceva de lucru (metode active) plimbaţi-vă printre bănci pentru a-i supraveghea şi îndruma. ( Uitaţi-vă şi cum iau elevii notiţe , cu acest prilej).
	Nu vă găsiţi ocupaţie la catedră în timp ce elevii lucrează.

	12. 
	Nu anunţaţi că veţi enunţa un număr de itemuri pentru că riscaţi ca pentru momrnt să nu vă amimtiţi unul din ei.

	13. Angajaţi toată clasa în dialogul cu dvs.
	Nu lucraţi exclusiv cu elevii buni.

	14. Când puneţi întrebări, formulaţi-le clar, fără echivoc; adresaţi o singură întrebare într-un enunţ, nu 2 sau 3; întâi lansaţi întrebarea, o lăsaţi să planeze 2-3 secunde şi apoi numiţi elevul care să răspundă. Daţi-le dreptul să tacă dacă nu ştiu sau să declare că nu ştiu.
	Nu numiţi întâi elevul pentru ca apoi sa—ă-i puneţi întrebarea deoarece clasa nu va mai participa la răspuns. Nu insistaţi ca elevul să spună ceva, indiferent ce, pentru că îl deprindeţi să mintă cu bună ştiinţă.

	15. Conduceţi clasa cu siguranţă calmă şi cu fermitate, nu cu aroganţă.
	Nu încercaţi să câştigaţi simpatia clasei prin bufonerie, dar nici nu vă plasaţi în extrema opusă: distanţă şi duritate.

	16. Rezolvaţi singuri conflictele cu clasa, altfel o scăpaţi de sub control.
	Nu apelaţi decât în cazuri limită la autoritatea externă (diriginte, părinţi, director).

	17. Întronaţi disciplina democratică prin propria dvs. disciplină şi prin disciplina muncii.
	Nu uitaţi că „volens-nolens” aveţi faţă de elevi o funcţie de model.

	18. Îngăduiţi o anumită marjă de libertate.
	Nu instautaţi un climat de teroare şi disciplină în sensul încremenirii. 

	19. Întreţine+ţi o atmosferă tonică, presăraţi-o cu 2,3 glume (nu ironii) ale dvs. sau accentuându-le pe ale elevilor. Râsul, relaxarea uneşte pe profesor şi elev, destinde (dar nu cu o clasă pe care nu o stapâniţi).
	Nu interziceţi o atmosferă relaxată de lucru, când ei lucreayă în grupe nu le interziceţi murmurul şi eventualele deplasări.

	20. Încercaţi să urmăriţi reacţiile elevilor şi să vă reglaţi comportamentul în funcţie de ele. Profesorul ideal este cel ce ştie să se transpună în locul elevului şi să transpună elevul în locul său.
	

	21. Respectaţi-i pe elevi şi trataţi-i ca pe oameni maturi. Respectaţi-le problemele şi necazurile. Respectaţi la fiecare adolescent valoarea sa umană, chiar dacă la disciplina dvs. nu străluceşte deloc.
	Nu uitaţi următoarele:

- mulţi elevi ne pot fi superiori ca valoare umană

- ascendentul nostru faţă de ei constă doar în vârstă, cunoştinţe şi statutul dvs. profesional

- nu ridiculizaţi elevii, nu-i umiliţi, nu râdeţi de defectele lor fizice, de lipsa de talent.

	22. Primiţi cu receptivitate întrebările elevilor, încurajaţi-le capacitatea de a pune întrebări.
	Nu- sancţionaţi pentru eventualele lacune pe care le trădează prin întrebările lor.

	23. Daţi-le dreptul de a gândi altfel decât dvs.
	Nu pretindeţi exact aceeaşi formulare şi cuvinte folosite de dvs.

	24. Fiţi corecţi, drepţi, principiali. Fiţi consecvenţi cu dvs. înşivă.Odată o făgăduiala făcută elevilor, respectaţi-o chiar dacă nu vă mai convine.
	Nu-i nedreptăţiţi! 

Adolescentul acceptă pedeapsa dar respinge cu toate puterile sale nedreptatea. Nu aveţi dreptul să vă purtaţi în clasă ca nişte despozi, cu capricii originale şi imprevizibile.

	25. Fiţi solidari cu colectivul didactic.
	Nu vă discreditaţi colegii sau conducerea şcolii în faţa elevilor, nu vă aliaţi cu ei împotriva altor profesori sau a directorului.

	26. Recurgeţi cât mai des la întăriri pozitive           (confirmarea corectitudinii răspunsului, aprobarea, încurajarea, lauda, rtelaţia afectivă pozitivă, nota mare).
	Nu abuzaţi de controlul agresiv( sancţionarea, ridiculizarea, dojana, sarcasmul, criticile, pedepsele, nota rea).

	27. 
	Nu sancţionaţi prin notă rea la materia dvs. actele de indisciplină.

	28. Fiţi obiectivi în notare.
	Nu vă lăsaţi influenţaţi de „halo”.

	29. Aduceţi pe loc la cunoştinţa elevului nota pe care i-aţi pus-o.
	Nu fiţi enigmatic când puneţi nota în catalog.

	30. 
	Nu daţi afară din clasă elevul turbulent.   Menţineţi-l în clasă şi instruiţi-l!


BIBLIOGRAFIE:
1.DULAMĂ Maria  Eliza, 1996, Didactica geografiei, Editura Clusium, ,Cluj-Napoca .
2.DULAMĂ Maria Eliza, ROSCOVANU Serafima , 2007, Didactica geografiei, Editura Bons Officies,.Chişinău.

3.DULAMĂ Maria Eliza, 2008, Elemente de didactică. Teorie şi aplicaţii, Editura Clusium, Cluj-Napoca.
4.ILINCA Nicolae, 2007, Didactica geografiei , Editura Corint, Bucureşti.

5.MÂNDRUŢ Octavian, ILINCA Nicolae, 2006 , Elemente de didactică aplicată a geografiei, Editura CD Press , Bucureşti.

6.IONESCU Miron, 2000 , Demersuri creative în predare şi învăţare, Editura Presa Universitară Clujeană, Cluj-Napoca.

7.NEGREŢ-DOBRIDOR, Ion, PÂNIŞOARĂ Ion-Ovidiu, 2005 , Ştiinţa învăţării.De la teorie la practică., Editura Polirom,Iaşi.

8.SCHOUMACHER,Bernadette Merenne , 1998, Didactica Geografiei , Editura All Educational, Bucureşti.

9. M.E.C. - Suport de curs „Programul naţional de dezvoltare a competenţelor de evaluare ale cadrelor didactice (DeCeE).



TEMA 2.Principiile predarii-învăţării geografiei
2.1.Aplicarea principiilor didactice în lecţia de geografie

Principiile sunt idei de bază pe care se intemeiaza procesul de învăţământ şi care jalonează cursul general al activităţii profesorului şi elevilor.Principiile didactice au o valoare proceduală, întrucât indică modul de acţiune în vederea obţinerii celor mai bune rezultate.Altfel spus, principiile stabilesc anumite norme ce caracterizează aplicarea lor în practică.Normele au un înteles mai restrâns, de conduită didactică, de prescripţii, şi instrucţiuni sau indicaţii precise, impuse actului didactic.

Ca urmare, principiile şi normele asigură acea normativitate specifică, în masură să apropie procesul de predare-învăţare de funcţionalitatea optimă.


Principiile didactice au un caracter general, pentru că vizează toate componentele actului didactic; au, de asemenea, un caracter normativ prin funcţia lor, orientativă şi reglatoare, în stabilirea obiectivelor, în structurarea conţinutului, în alegerea formelor de realizare a procesului de predare-învăţare, în alegerea strategiilor didactice prin imbinarea metodelor, a mijloacelor de instruire şi realizarea evaluării; caracterul sistemic rezultă din faptul că principiile didactice sunt sisteme de norme ce trebuie aplicate în fiecare formă de activitate didactică, întrucat nerespectarea unui principiu didactic poate duce la anularea sau atenuarea celorlalte; caracterul dinamic se referă la faptul ca acestea nu sunt rigide, ele se pot multiplica sau integra în principii cu o sfera mai lungă.

În activitatea didactică actuală se respectă cateva principii fundamentale:

a)Principiul participării conştiente şi active a elevilor

Potrivit acestui principiu, eficienţa procesului didactic este determinată, în mare masură, de atitudinea conştientă şi activă a celor care învaţă faţă de procesul de învăţământ.În primul rând, participare conştientă la actul învăţării presupune o înţelegere cât mai clară şi profundă a conţinutului învăţat.A cunoaşte înseamnă a înţelege, şi, fără înţelegere, cunoştinţele se întipăresc mecanic în memorie, nu sunt durabile şi nu pot fi aplicate în practică.


Activizarea elevilor se referă la faptul că insuşirea cunoştiinţelor urmează să se facă pe calea activităţii proprii a elevilor, a angajării optime a gândirii şi a celorlalte procese intelectuale opuse unoi atitudini pasive, de reţinere şi reproducere mecanică.Asadar, numai cunoştinţele dobândite prin efort personal, care trec prin experienţa proprie de elaborare , devin un bun personal, aparţin definitiv elevului şi se pot aplica creativ.În actul de predare – învăţare a geografiei un rol aparte îl au, în realizarea acestui principiu, operaţiile de analiză, sinteză, ordonare, comparare, selecţie, asociere şi generalizare a cunoştinţelor, fapt care presupune un efort intelectual activ şi conştient al elevului.Ca activităţi de învăţare specifice şi utile, care fac uz de acest principiu, pot fi mentionate: compararea unor date cantitative, compararea ordinelor de mărime (distanţe, suprafeţe, timp) selectarea şi ordonarea unor informaţii din texte şi hărţi, sintetizarea unor informaţii după un algoritm.

b) Principiul învăţării intuitive (al corelaţiei dintre senzorial şi raţional, dintre concret şi abstract)


Psihologia contemporană acreditează teza conform căreia cunoaşterea se produce pe traiectul inductiv, de la concret la abstract, dar şi pe cel deductiv, de la abstract la concret.Cunoaşterea intuitivă se efectuează direct, prin intermediul analizatorilor, asupra obiectelor şi fenomenelor. Intuiţia se clădeşte pe un suport concret, dar care nu intodeauna este palpabil în sens fizic.Concreteţea poate fi de ordin obiectual , dar şi de ordin logic.Pe baza materialului intuitiv, elevul ajunge la abstractizări. Gândirea abstractă este mai mobilă, mai independentă şi mai operantă pentru clase variate de fenomene, dar pentru a gândi abstract, elevii trebuie să fi trecut treapta operării directe cu obiecte sau cu imagini ale acestora.

Prezentarea materialului intuitiv nu este un scop în sine, ci un mijloc de învăţare eficientă, organizată, dirijată, sistematică, activă, corelată cu interesele şi trebuinţele elevului. Elevii nu ştiu să observe, ei sunt învăţaţi să vadă şi să desprindă din obiecte şi fenomene esenţialul, dar şi specificul, particularul.Obiectele nu-l instruiesc singure pe elev, ci profesorul instruieşte cu ajutorul acestora, prin orientarea gândirii şi interpretării, prin emiterea de ipoteze şi descoperire.De aceea , apare ca necesară, intuirea polimodală, dirijată prin cuvânt, sistematizarea după un plan, într-o ordine logică, 
pe scurt, înlocuirea verbalizării cu analiza imaginii.


Dar orice exagerare în folosirea modelelor obiectuale poate întârzia apariţia şi dezvoltarea operaţiilor formale.Acest principiu postulează necesitatea observării directe a faptelor geografice, usor de sesizat pe teren, precum:forma unui deal sau munte, procesul de alunecare, torenţialitatea, eroziunea apelor curgătoare, evoluţia teritorială a unei aşezari omeneşti, extinderea unor căi de comunicaţie ori zone industriale.

Asadar, principiul intuiţiei exprimă cerinţa de a se asigura o baza perceptivă, concret-senzorială învăţării, axată pe activitatea directă a elevului, prin manipularea unor obiecte, materiale, modele, instrumente, şi aparatura de laborator, pentru o intuiţie directă.În cazul în care posibilităţile de percepţie sau observaţie nemijlocită sunt limitate sau lipsesc, se impune să se recurgă la înlocuitori ai realităţii, constând din postere, tablouri, fotografii, cartograme, diagrame, desene geografice, imagini proiectate, , care, de fapt, susţşin intuiţia indirectă.
c)Principiul accesibilităţii şi individualizării învăţământului (principiul respectării particularităţilor de vârstă şi individuale) .


Acest principiu sugerează că este bine să pornim instruirea şi educaţia de  la datele educatului, de la natura sa interioară, şi să nu depăşim limitele pe care le permit vârsta şi caracteristicile individuale.Acest principiu îşi găseşte fundamentarea psihologică în relaţia existentă între învăţare şi dezvoltare.Se cunoaste că trecerea de la structuri cognitive superioare se face sub impulsul exesării şi învăţării.Învăţarea se produce pe baza structurilor de cunoaştere existente deja la o persoana şi în funcţie de aceasta oferim elevului un maxim din ceea ce el poate asimila la un moment dat.


Totodată, tratarea individuală apare ca necesară pentru a favoriza dezvoltarea optimă a aptitudinilor şi capacităţilor fiecarui elev, pentru a interveni în împrejurări nefavorabile (boala, scăderea auzului, văzului), folosindu-se procedee adecvate pentru ajutorare şi prevenire a eventualelor rămâneri în urmă sau eşecuri la învăţătură.

De asemenea, inividualizarea are în vedere diferenţierea sarcinilor didactice şi a căilor de îndeplinire a lor, a normelor de de efort şi a procedeelor de reglare, conform cu particularităţile elevilor.Ca atare, aplicarea acestui principiu impune utilizarea strategiilor de diferenţiere şi individualizare, pe grupe de nivel distincte, selecţionarea şi gradarea informaţiilor ştiinţifice şi a exerciţiilor care conduc la formarea unor abilităţi.


În acest sens, individualizarea însuşirii cunoştintelor presupune:


a)promovarea acelor procedee de învăţare care să impună o activitate permanentă a elevilor în clasa pentru:desenarea unor schiţe de hartă, construirea unor grafice, diagrame, tabele comparative, reprezentarea fenomenelor prin semne convenţionale, elaborarea de fişe de activitate independentă, evaluarea prin fişe/teste de control.


b)aprecierea şi notarea acestor activităţi, în funcţie de contribuţia directă şi concretă a elevilor pentru propria pregătire, dar şi de cunoaştere, înţelegere, şi aplicare a cunoştintelor însuşite anterior.


Pentru a respecta acest principiu, profesorul trebuie să creeze situaţii de învăţare adecvate. Acest fapt face necesară utilizarea unor metode variate, a unor mijloace de învăţare intuitive, fondate pe strategii active, care să menţină stabilitatea atenţiei elevilor şi interesul pentru învăţare şi însuşirea profunda a cunoştinţelor.
d)Principiul stimularii şi dezvoltării motivaţiei pentru învăţare

Orice activitate umană se desfăşoară într-un câmp motivaţional care ar fi de dorit să fie optim.Motivaţia extrinsecă de a învăţa este o stare determinată de trebuinţe situate în afara conţinutului procesului de cunoaştere (învăţarea pentru note, premii, burse, teama).Motivaţia intrinsecă este starea interioară determinată de interesul pentru conţinutul destinat învăţării, fiind susţinută de curiozitatea şi plăcerea de a cunoaşte şi întelege fenomene, procese şi sisteme de informaţii cu tematici variate.Pentru a accelera ritmurile de învăţare ale elevilor este necesară determinarea motivaţiei intrinseci a învăţării, prin interiorizarea motivaţiei extrinseci, acest proces solicitând maiestrie pedagogică.

Învăţarea este favorizată de atingerea optimului motivaţional care declansează conştiinciozitatea celui care învaţă.Optimul motivational presupune o uşoară supramotivare care are ca efect concentrarea maximă a atenţiei asupra a ceea ce este dificil şi o atenţie suficientă pentru problemele mărunte.Supramotivarea are ca efect faptul că subiectul face faţă sarcinilor grele, dar rămâne incapabil să le rezolve pe cele mărunte, iar submotivarea are efect invers.Optimul motivaţional diferă de la elev la elev. Supramotivarea şi submotivarea poate determina descurajarea şi demobilizarea la primul esec sau dupa primul succes.Nivelul foarte înalt al aspiraţiei creează o stare de tensiune care inhibă învăţarea.


Profesorul trebuie sa ştie că fiecare elev doreşte să înveţe, dacă ceea ce învaţă îi satisface o trebuintă internă de cunoaştere.De aceea, profesorul urmează să dezvolte impulsul cognitiv prin stimularea şi orientarea trebuinţei de activism şi de explorare, în paralel cu dezvoltarea curiozităţii, dorinţei de descoperire a adevarului geografic, fapt care permite trecerea la cunoaştere.

e)Principiul însuşirii temeinice a cunoştinţelor, priceperilor şi deprinderilor

Principiul învăţării temeinice implică preocuparea permanentă , conştientă şi sistematică a profesorilor pentru ca elevii să-şi însuşească cunoştinţele teoretice şi practice esenţiale, profunde, durabile şi fiabile care să asigure formarea personalităţii integrale, dezvoltarea iniţiativei, a spiritului de independenţă, de competiţie, a creativităţii, adaptarea la nou, dezvoltarea capacităţii de autoinstruire şi de autoevaluare.învăţarea este temeinică cand are la bază motivaţia intrinsecă corelată cu  aspiraţiile individuale, profesionale şi sociale profunde.Temeinicia cunoştinţelor depinde de modul cum au fost însuşite ele şi de eforturile ulterioare de a le reţine prin repetare şi aplicare în practică.Temeinicia este determinata de modalitatea de însuşire, de fixare şi de interpretare a cunoştinţelor.
Cercetările  realizate arată că nu se uita niciodată ceea ce s-a învăţat prin descoperire şi problematizare, dar se uită uşor ceea ce s-a însuşit pe căi tradiţionale(expunere, povestire, descriere).De aceea profesorului trebuie să pună accentul pe fixarea pronunţată şi completă încă din faza iniţială, a perceperii noului material, în condiţiile în care materialele intuitive sunt analizate şi valorificate, în etape, clar şi logic, asociindu-se difritele  forme de memorare(vizuală, auditivă, motrică).O condiţie esenţială a învăţării este repetarea curentă de sistematizare, de sinteză sau exersare şi utilizarea unor procedee practice , pentru aplicarea celor învăţate.Pentru prevenirea uitării trebuie să se insiste asupra cunoştinţelor esenţiale, nu asupra intregului volum de informaţii.
Verificările frecvente contribuie la însuşirea temeinică a cunoştintelor şi deprinderilor. 
f)Principiul învăţării sistematice şi continue


La nivelul proceselor didactice propriu-zise, acest principiu comportă doua laturi: realizarea sistematizării şi asigurarea continuităţii în predare-învăţare.Sistematizarea cunoştinţelor împlică predarea integrată a informaţiilor, asigurarea unei conexiuni între ceea ce se învaţă în momentul respectiv şi ceea ce s-a învăţat anterior.Cunoştinţele, noţiunile, ideeile se integrează în sisteme situate pe trepte ierarhice superioare.Profesorul va apela la strategii coerente de prezentare a informaţiilor, de ordonare a acestora în scheme, modele logice, va organiza momente şi lecţii de sistematizare a cunoştinţelor pentru ca numai un ansamblu coerent de informaţii este înţeles şi stocat temeinic de către elev.Respectarea acestui principiu determină la profesor şi la elevi formarea deprinderilor de muncă sistematică, a perseverenţei, a conştiinciozităţii, a disciplinei în gândire şi acţiune, a unui stil de muncă coerentă şi eficientă.
g)Principiul legării teoriei de  practică

Acest principiu sugerează că tot ceea ce se însuşeşte în activitatea didactică se cere să fie valorificat în activităţile ulterioare.Prin respectarea acestui principiu se asigură dobandirea competenţelor generale sau particulare.Principiul legarii teoriei de practică  are în vedere faptul că lecţiile trebuie să ofere ocazii de valorificare, în practică, a cunoaşterii teoretice şi a capacităţii de învăţare.Acest principiu presupune transferul cunoştinţelor prin aplicarea unor deprinderi  şi exerciţii , principii, atitudini şi idei la realităţi şi domenii practice.Profesorul poate proceda la desfăşurarea unor activităţi care să vizeze rezolvarea de exerciţii şi probleme,  teme aplicative, cum ar fi:identificarea unor fenomene pe hartă; citirea şi interpretarea unor desene geografice; extinderea aplicaţiilor practice în natură prin excursii, observaţii directe; analiza unor fenomene şi fapte actuale.
h)Principiul asigurării conexiunii inverse (retroacţiunii)
Între cele trei componente ale actului didactic -predare, învăţare şi evaluare- există relaţii de influentă reciprocă, interacţiuni ce tind să evolueze în direcţia realizarii obiectivelor, a obţinerii rezultatelor aşteptate.

Pentru determinarea variaţiilor vizând apropierea şi depărtările faţă de obiectivele propuse, profesorul trebuie să procedeze la aplicarea unor procedee de constatare, interogaţii, teste de control, pentru a se obţine acele informaţii despre efectele procesului de predare şi învăţare, utile, din mers, refacerii, reglării, pentru ameliorarea rezultatelor iniţiale.

Principiul conexiunii inverse sau al feed-back-ului vizează tocmai această cerinţă a reîntoarcerii şi îmbunăţătirii din mers a rezultatelor şi proceselor, în funcţie de informaţia primită despre rezultatele anterioare.Prin conexiune inversă se ţin sub supraveghere permanentă evoluţia proceselor de predare-învăţare -evaluare, pe direcţia maximalizării efectelor pozitive şi minimalizării efectelor negative.In acest fel, fluxul de informaţii inverse vine în sprijinul activizării şi intensificării învăţării, al realizării, în condiţii optime, a obiectivelor propuse şi al asigurării unui progres real al învăţării, la un nivel mai înalt, pentru toţi elevii.


Toate principiile didactice trebuie să reprezinte repere esenţiale în procesul de predare-învăţare-evaluare, pentru ca însuşirea cunoştinţelor să se realizeze optim şi eficient.

                2.2.Aplicarea principiilor didactice în lecţia de geografie

Eficientizarea învăţământului geografic presupune cumularea activităţii didactice cu cea ştiinţifică, fapt care impune respectarea şi aplicarea principiilor geografice, pentru o mai clară şi completă interpretare a fenomenelor şi proceselor specifice.


a)Principiul repartiţiei spaţiale răspunde la întrebarea  “unde?”.În accepţia acestui principiu, orice obiect, fenomen sau proces geografic are o poziţie şi o repartiţie în teritoriu, în funcţie de care se procedează la explicarea şi reprezentarea faptelor geografice.Spaţiul exprimă raporturile dintre obiecte şi fenomene sau dintre părţile lor , prin întindere, distanţă, poziţie.

Se impun câteva sugestii privitoare la abordarea metodică a problemelor de poziţionare şi localizare geografică a unui teritoriu.Diversitatea conţinuturilor impune reflecţii şi sugestii metodice privind predarea-învăţarea cunoştinţelor geografice:


-raţionamentul geografic privitor la poziţia geografică are în vedere două întrebări: ”unde?”
şi “de ce acolo şi nu în altă parte?”, care vizează doua cerinte: a şti să localizezi şi a putea să explici o localizare, o distribuţie spaţială;


-a localiza teritorii, fenomene, localităţi, diferite fapte şi obiecte geografice înseamna:a şti să le poziţionezi pe hartă, să le raportezi şi să le situezi în raport cu mediile înconjurătoare, să le identifici trăsăturile localizării, să le clasifici în funcţie de marile tipuri de localizare;

-explicarea unei localizării reprezintă o competenţa, dar şi un obiectiv-cadru. Profesorul de geografie va dirija elevii spre: selectarea asemănărilor şi deosebirile privitoare la localizare/ repartiţie; emiterea unor ipoteze asupra cauzei localizării/repartiţiilor; interogarea asupra dinamicii schimbărilor, prin confruntarea unor situaţii în diferite momente.


b)Principiul repartiţiei în timp răspunde întrebării “când?”.În limitele acestui principiu, procesele şi fenomenele geografice sunt analizate pe fondul apariţiei şi evoluţiei lor în timp până la starea actuală, în funcţie de care se pot face prognoze spaţio-temporare.Şi, pentru că timpul este ireversibil, unidimensional şi momentele se succed liniar, atunci este vorba de durata de existenţă a obiectelor şi fenomenelor, de simultaneitate şi succesiunea lor .

c)Principiul cauzalităţii răspunde la întrebarea “de ce?” şi a fost introdus în geografie, de Al.von Humboldt, exprimând condiţia dintre cauză şi efect, succesiunea genetică a faptelor geografice.Între cauză şi efect este un raport de necesitate.Toate soluţiile dintre componentele mediului înconjurător se leagă, în natură , de la cauză la efect, nici una nu este întâmplătoare.Aceste relaţii de interactiune stau la baza întregii interdependenţe a fenomenelor din natură, precum şi dintre natură şi activităţile umane.Cele mai relevante exemple apar puse pe seama relaţiilor dinamice: formarea unui estuar, naşterea unei insule vulcanice, geneza tipurilor de relief, formarea vânturilor, a curenţilor oceanici, a mareelor etc.


d)Principiul structuralismului răspunde la întrebarea “ce?”.Acest principiu are în vedere faptul că orice structură are un mod de organizare şi alcătuire interna, de asociere a elementelor componente, cu formă şi dimensiuni specifice şi aranjate distinct unele faţa de altele.



Conform teoriei sistemelor, orice element subordonat unui sistem se comporta faţă de acesta ca un subsistem.Pe de alta parte, compararea unui fapt geografic cu altele şi aflarea categoriei sau tipului din care face parte reprezintă clasificarea sistematică a faptelor geografice.Putem spune că structuralismul apreciază obiectele ca sisteme sau ansambluri organizate de elemente care pot fi recompuse şi transformate prin anumite procedee.De exemplu: uscatul terestru este alcătuit din reliefuri variate (munţi, dealuri, câmpii), care se pot transforma în timp şi realcătui un subsistem cu o dinamică proprie. 


e)Principiul integrării funcţionale răspunde la întrebarea “cum?”, în sensul că orice obiect, fenomen sau proces geografic trebuie raportat la întregul din care face parte.


Integralitatea este calitatea unui sistem de a avea proprietăţi specifice conferite de interdependenţa şi interacţiunea dintre componentele sale.Aceste proprietăţi ale întregului sunt diferite de cele ale părţilor, nu sunt reduse la proprietăţile acestora şi nu rezultă din însumarea lor.Fiecare obiect sau fenomen geografic este raportat la întregul din care face parte , se stabileste rolul lui în sistem, ce acţiuni şi influenţe exercită asupra sistemului sau asupra celorlalte componente, dar şi ce consecinţe suportă din partea lor.



Aplicarea acestui principiu în activitatea didactica reclamă stabilirea rolului obiectului în sistemul funcţional din care face parte.Fiecare element trebuie încadrat în ansamblul unui sistem (regional, zonal, continental, planetar), precizandu-se funcţia sa şi relaţia cu celelalte elemente ale sistemului.Un exemplu:lecţia “Funcţiile oraselor” din clasa a X-a are în vedere faptul că fiecare oraş are cel putin o funcţie principală şi altele secundare, subordonate unui întreg, care se individuali- zează în ansamblul oraşelor unui teritoriu.


f)Principiul unicităţii în diversitate.Unicitatea desemnează caracterul individual, singular sau particular, specific obiectelor, fenomenelor sau proceselor, implicând prezenţa unor diferenţe intrinseci, de ordin calitativ, între acestea.Diversitatea se manifesta ca infinitate de stări calitative pe care le strabate mediul natural şi social în dinamica sa, fie ca infinitate calitativă a nivelelor de organizare a materiei, a trecerii calitative de la un nivel la altul, fie ca o varietate nelimitată calitativ de obiecte sau fenomene ireductibile unele de altele. Există o diversitate structurală, compozitională, relatională, o diversitate a formelor mişcării sau a formelor de organizare a materiei.

În aplicarea acestui principiu se opereaza cu categoriile de omogen si eterogen. Omogenul reprezintă caracterul identic al elementului întregului, proprietatea de a avea aceeşi natură, funcţionale sau comportamentale.Eterogenul reprezintă deosebirea caracteristicilor structurale, funcţionale sau comportamentale ale elementelor întregului.În spaţiul geografic unicitatea se corelează cu diversitatea.

De exemplu: diversitatea raselor şi a populatiei Terrei implică structuri rasiale, etnice, lingvistice, socio-profesionale, pe grupe de vârstă şi sexe, cu funcţii variate şi comportamente demografice, exprimate prin tipuri de reproducere umană diferite.

TEMA 3.Conţinutul învăţământului  geografic  (curriculum-ul şcolar, planul-cadru de învăţământ, programele şcolare şi manualele şcolare).
3.1.Curriculum-ul şcolar.Delimitări conceptuale

Conceptul de curriculum are o îndelungată tradiţie în spaţiul educaţional internaţional, fiind sistematic utilizat de aproape un secol; el este vehiculat în spaţiul românesc al şcolii de mai puţin de două decenii.Se consideră că acest termen trebuie să răspundă la următoarele întrebări:


•Ce obiective trebuie să îndeplinească şcoala?


•Ce experienţe educationale trebuie să fie oferite pentru a atinge aceste obiective?


•Cum trebuie să fie organizate aceste experienţe?


•Cum putem determina dacă aceste obiective au fost atinse?

Termenul de curriculum poate fi definit ca ansamblul de acţiuni planificate pentru a suscita instrucţia, incluzând definirea obiectivelor învăţământului, conţinuturile, metodele, materialele (incluzând şi manualele) şi dispozitivele de formare a cadrelor didactice.


Curriculum poate fi definit prin trimiterea directă la componentele sale şi interacţiunile dintre acestea:obiectivele specifice unui domeniu; conţinuturile necesare pentru realizarea   obiec- tivelor stabilite; condiţiile de realizare (metode, mijloace, activităţi); programarea şi organizarea situaţiilor de instruire şi educare; evaluarea rezultatelor.

În sens larg, curriculum-ul cuprinde ansamblul proceselor educative si experienţelor, de învăţare prin care trece elevul pe durata parcursului său şcolar.În sens restrâns, curriculum-ul sau curriculum formal/oficial cuprinde ansamblul documentelor şcolare de tip reglator în cadrul cărora, se consemnează datele esenţiale privind procesele educative şi experienţele de învatare pe care şcoala le oferă elevului.

Curriculum Naţional formal (scris) cuprinde următoarele documente:


-Curriculum Naţional Cadru de referinţă (document reglator al Curriculum-ului Naţional care cuprinde diferiţi indicatori ce asigură coerenţa, în termeni de procese şi produse, în elaborarea tuturor palierelor sistemului curricular);

-Planul-cadru de învăţământ pentru clasele I-XII – document reglator, care delimitează ariile curriculare, obiectele de studiu şi alocarea de timp minimă şi maximă aferentă acestora, pentru învăţământul primar, gimnazial şi liceal;


-Programe şcolare, realizate pe clase şi pe discipline, incluse în planul-cadru de învăţământ; 


-Reglementări, ghiduri de implementare pentru şcoli, directori, inspectori, cadre didactice;


-Manuale alternative.  

3.2.Planul- cadru de învăţământ, programele şcolare şi manualele
a)Planul- cadru de învăţământ

Planul cadru de învăţământ reprezintă un document reglator esenţial. Acesta prevede alocarea timpului şcolar pe doua direcţii fundamentale:activităţi comune şi obligatorii pentru toţi elevii (trunchi comun) şi activităţi diferenţiate în funcţie de interesele, nevoile şi aptitudinile specifice ale elevilor (curriculum la decizia şcolii).

Planurile cadru sunt organizate pe arii curriculare , în scopul de a încuraja demersurile interdisciplinare, de a asigura un echilibru între ponderea asociată domeniilor şi disciplinelor de studiu , de a sugera continuitatea procesului didactic de-a lungul parcursului şcolar al elevului.Ele prevăd bugetul de timp corespunzător ariilor cirriculare şi disciplinelor de învăţământ pe un întreg ciclu şcolar.



Pentru clasele I-VIII, planul de învăţământ a fost conceput ca un plan cadru , care conţine un trunchi comun (discipline şi număr de ore comune pentru toţi elevii) şi oferă , în acelasi timp, posi- bilitatea ca şcolile, să asigure elevilor parcursuri diferenţiate.


Pentru clasele liceale, au fost concepute planuri cadru diferenţiate, pe filiere, profiluri şi specializări, care permit o diversificare a parcursului şcolar, răspunzând, astfel, intereselor şi aptitudinilor elevilor la vârsta adolescenţei.

Curriculum-ul nucleu este definit ca trunchi comun şi cuprinde un număr minim de ore, fiind obligatoriu pentru toate şcolile şi toţi elevii şi reprezintă segmentul prin care învăţămaântul public asigură egalitatea şanselor pentru toţi elevii.

Curriculum-ul la decizia şcolii vizează segmentul opţional al disciplinelor obligatorii, recomandat pentru situaţiile din plaja orară, în care se va opta pentru numarul maxim de ore la o disciplină.Pe de altă parte, acest curriculum are în vedere şi disciplinele propriu-zis  opţionale.

Decizia privind modul în care este abordat acest segment al curriculum-ului este luată la nivelul unităţilor şcolare (catedra, colectiv de profesori), prin consultarea elevilor şi a părinţilor, dar şi prin implicarea treptată a comunităţii locale.


Curriculum-ul la decizia şcolii oferă o paletă largă de posibilităţi , din care şcoala va alege una sau mai multe variante:


-curriculum nucleu aprofundat (pentru colectivele de elevi mai slab pregătiţi se impune aprofundarea obiectivelor şi conţinuturilor acoperite de trunchiul comun);


-curriculum extins (în cazul unei clase foarte bune, şcoala poate alege numărul maxim de ore din plaja orară pentru aplicarea secvenţelor marcate prin asterisc în cadrul programelor şcolare);


-curriculum elaborat în şcoală (şcoala alege numărul maxim de ore din plaja orară care să fie dedicate unor activităţi transdisciplinare şi interdisciplinare, derivate dintr-o disciplină sau din discipline diferite.Ponderea  Curriculum-ului la decizia şcolii creste de la 20% (clasa a IX-a) la 40-45% (clasa a XII-a).

PLAN-CADRU DE ÎNVĂŢĂMÂNT PENTRU CLASELE A IX-A ŞI A X-A 
LICEU TEORETIC

PROFIL REAL, SPECIALIZĂREA MATEMATICĂ-INFORMATICĂ
	ARIA CURRICULARĂ / Disciplina
	Clasa a IX-a
	Clasa a X-a

	
	TC
	CD
	TC+CD
	CDS
	TC
	CD
	TC+CD
	CDS

	LIMBĂ ŞI COMUNICARE
	8
	
	8
	
	7
	1
	8
	   1

Limba şi literatura română
	4
	
	4
	
	3
	1
	4
	

	Limba modernă 1
	2
	
	2
	
	2
	
	2
	

	Limba modernă 2
	2
	
	2
	
	2
	
	2
	

	MATEMATICĂ ŞI ŞTIINŢE

ALE NATURII
	6
	5
	11
	
	6
	5
	11
	

	Matematică
	2
	2
	4
	
	2
	2
	4
	

	Fizică
	2
	1
	3
	
	2
	1
	3
	

	Chimie
	1
	1
	2
	
	1
	1
	2
	

	Biologie
	1
	1
	2
	
	1
	1
	2
	

	OM ŞI SOCIETATE
	4
	
	4
	
	4
	
	4
	

	Istorie
	1
	
	1
	
	1
	
	1
	

	Geografie
	1
	
	1
	
	1
	
	1
	

	Socio-umane
	1
	
	1
	1
	1
	
	1
	

	Religie
	1
	
	1
	
	1
	
	1
	

	ARTE
	2
	
	2
	
	2
	
	2
	

	Educaţie muzicală
	1
	
	1
	
	1
	
	1
	

	Educaţie plastică
	1
	
	1
	
	1
	
	1
	

	TEHNOLOGII
	2
	 1
	3
	
	2
	1
	3
	

	TIC
	2
	
	2
	
	1
	
	1
	

	Informatică
	
	1
	1
	
	
	1
	1
	

	Educaţie antreprenorială
	
	
	
	
	1
	
	1
	

	EDUCAŢIE FIZICĂ ŞI SPORT
	2
	
	2
	
	2
	
	2
	

	Educaţie fizică
	2
	
	2
	
	2
	
	2
	

	CONSILIERE ŞI ORIENTARE
	1
	
	1
	
	1
	
	1
	

	Consiliere şi orientare
	1
	
	1
	
	1
	
	1
	

	TOTAL TC/ CD/ CDS
	25
	6
	31
	1
	24
	7
	31
	1

	TOTAL (TC+CD+CDS)
	32
	32


TC = trunchi comun; CD = curriculum diferenţiat (de profil); CDS = curriculum la decizia şcolii
b)Programele şcolare

Programele şcolare cuprind obiectivele şi conţinuturile propriu-zise ale învăţării la nivelul disciplinelor geografice.


Programa scolară reglează actul de predare-învăţare şi realizarea manualelor şi a altor materiale-suport,destinate lucrului la clasă.În conţinutul programei şcolare se includ:

-modelul curricular al fiecarei discipline geografice oferă o hartă a domeniilor, pe care le are în vedere disciplina sau principalele experienţe de învăţare, pe care şcoala le ofera elevilor începând cu clasele primare, gimnaziale până la finele liceului (capacităţi, cunoştinţe şi atitudini);

-obiectivele -cadru vizează rezultatele aşteptate în procesul didactic, a căror realizare este urmărită pe parcursul unui ciclu de învăţământ , fiind derivate din finalitaţile educaţiei;

-obiectivele de referinţă se referă la rezultatele aşteptate în procesul didactic, a căror realizare este urmărită pe parcursul unui an şcolar, derivând din obiectivele-cadru şi concretizate în obiective operaţionale şi în descriptorii de performanţă;

-activităţi de învăţare, competenţe specifice pe unităţi de conţinut;

-cnţinuturile sunt mijloace prin care se urmăreste atingerea obiectivelor-cadru şi de referinţă.Unităţile de conţinut sunt organizate tematic sau conform domeniilor unui obiect de studiu.


-valori şi atitudini;

-standardele de performanţă pentru finele fiecărui ciclu curricular (criterii de evaluare a calităţii procesului de învăţare formulate sub forma de enunţuri sintetice-cunoştinţe, competenţe, atitudini- definite pentru nivelurile minimal, mediu şi maximal)  şi sugestii metodologice. Pe baza lor se verifică în ce măsură sunt realizate obiectivele de referinţă de către elevi.



Important: 


-programa şcolară este un document care trebuie respectat în mod  obligatoriu de către profesori;

-în timp de un an şcolar, pentru a promova la geografie, elevii trebuie să atingă toate obiectivele  de referinţă specificate în programa şcolară la un anumit nivel de competenţă pentru ca până la sfârşitul ciclului de învăţământ să realizeze obiectivele-cadru din domeniul geografiei.


-în timpul anului şcolar vor fi parcurse toate elementele de conţinut prevăzute în programa şcolară.

c)Manualele şcolare

Manualele şcolare, ca şi diversele materiale didactice auxiliare, reprezintă o altă etapă în organizarea pedagogică a conţinuturilor, în funcţie de prevederile programei analitice. Acestea sunt instrumente ale învăţării şi predării, un suport de prezentare a cunoaşterii ştiinţifice.Manualul şcolar este un ansamblu structurat de proceduri de comunicare, axat pe logică şi ordonare internă, în limitele principiului progresiei sistematice.Calitatea manualului şcolar are în vedere modul de transpunere a ideilor din ştiinţă în idei adecvate activităţii de predare-învăţare şi dezvoltarea acelor practici, prin care ideile teoretice şi procesele didactice concură la obţinerea unor performanţe în învăţare.


Manualul şcolar este definit ca „document oficial de politică a educaţiei, care asigură concretizarea programei şcolare într-o formă care vizează prezentarea cunoştinţelor şi capacităţilor la nivel sistemic, prin diferite unităţi didactice, operaţionalizabile, în special din perspectiva elevului/studentului :capitole, subcapitole, grupuri de lecţii/cursuri, seminarii;  lecţii/cursuri, seminarii; secvenţe de învăţare etc.” (S.Cristea. 1998, p.300). 


Manualul şcolar trebuie sa fie raportat la obiectivele cadru din curriculum şi la cerinţele programei, precum şi la activităţile de învăţare specifice.Corespondenta cu programa scolara sustine congruenta curriculara.O conditie relevanta este design-ul manualului scolar, care se refera la aspectul cromatic, grafic si organizarea continutului.


Individualitatea manualului este concretizată în accesibilitatea pentru nivelul minim şi mediu de instruire, în timp ce secvenţele opţionale au un caracter stimulativ pentru elevii cu disponibilităţi educaţionale mai mari.Manualul este o oferta largă şi variată de demersuri utilizabile în situaţii educaţionale diferite.Dintre caracteristicile organizării interne a manualului şcolar mai relevante sunt: limbaj accesibil, traseele de învăţare, coerenţa şi continuitatea longitudinală, deschiderile interdisciplinare şi transdisciplinare , modalităţi variate de prezentare a conţinuturilor, , tehnicilor de evaluare şi autoevaluare tradiţionale şi alternative, claritatea reprezentărilor grafice, diversitatea imaginilor şi aranjarea lor în pagină.


Ca instrument de lucru pentru profesor şi elev, manualul şcolar îndeplineşte următoarele funcţii pedagogice:


-de informare –manualul ar trebui să cuprindă conceptele de bază , sistemul de informaţii de geografie, reflectat la nivelul clasei respective, prezentate prin mijloace didactice adecvate (texte, scheme, imagini, desene, simboluri etc.);


-de formare- manualul ar trebui să includă un sistem de sarcini didactice care vizează formarea competenţelor specifice geografiei şi a competenţelor generale;


-de autoinstruire- prin conţinutul său manualul ar trebui să declanşeze interesul pentru studiul geografiei, să susţină motivaţia învăţării pe tot parcursul activităţii şi să stimuleze autoeducaţia.


Conform teoriei curriculum-ului, structura manualului şcolar reflectă funcţiile evocate, asigurând concretizarea programei şcolare prin realizarea în ordine ierarhică a următoarelor operaţii pedagogice:


-identificarea unităţilor de conţinut;


-specificarea unităţilor de învăţare corespunzatoare;


-programarea unităţilor de instruire la nivelul unor secvenţe evaluabile, în termeni de competentă-performantă;


-angajarea acţiunilor de predare-învăţare-evaluare la nivelul conştiinţei pedagogice a profesorului;


-indrumarea proiectelor de „învăţare în clasă” şi de „învăţare acasă”.

Importante sunt frecvenţa noţiunilor şi conceptelor introduse în conţinuturile manualelor şcolare, raportarea lor la particularităţile de vârstă ale elevilor, precum şi rapiditatea cu care sunt prezentate.Se cere ca sarcinile de învăţare să fie astfel elaborate , încât ele să sporească interesul şi motivaţia elevilor.



Manualul ar trebui să respecte câteva cerinţe:


-accesibilitatea textului (dacă limbajul folosit dă elevilor posibilitatea de a face faţă abstractizărilor prin complexitatea exprimării, claritatea explicaţiilor, numărul ideilor noi, complexitatea exprimării);


-adecvarea ştiinţifică (măsura în care manualul încorporează stadiul actual al cercetării ştiinţifice, deschiderile interdisciplinare şi transdisciplinare);


-eficienţa instruţională (calitatea de a fi util ca instrument de învăţare, traseele de învăţare, coerenţa şi continuitatea longitudinală, modalităţile variate de prezentare a conţinuturilor, tehnici de evaluare şi autoevaluare tradiţionale şi alternative, claritatea reprezentărilor grafice, diversitatea imaginilor, instrument de lucru pentru activitatea pe care elevii o vor desfăşura acasă etc.);


-raportul  dintre partea teoretică şi cea aplicativă (dacă textul generează lucrul);


-corelaţia logică dintre teorie şi aplicaţii (dacă partea lucrativă este corelată logic cu textul şi oferă posibilitatea transpunerii unor informaţii în scheme, grafice, harţi, situaţii- problemă, imagini şi invers).

TEMA4.Finalităţile învăţământului la geografie

4.1.Obiectivele învăţământului la geografie

Orice activitate care vizează succesul începe cu o formulare a obiectivelor.L.D’ Hainaut scrie:“Punerea la punct a situaţiilor prin care elevii urmează să înveţe se efectuează plecând de la obiectivele educaţionale şi resursele disponibile”.Odată definite, obiectivele funcţionează ca un criteriu unitar de organizare a intregii activităţi.“A specifica un obiectiv în termeni operaţionali implică şi cuprinde definirea unei situaţii sau, mai curând, a unei categorii de situaţii, în care cel ce învaţă exersează să stăpânească o deprindere sau un comportament” (L.D’ Hainaut, 1981,p.147). Formularea obiectivului constă în menţionarea performanţei şi a comportamentului pe care elevul urmează să-l realizeze, iar situaţia educativă are scopul de a suscita manifestarea comportamentului respectiv.Relaţia dintre obiectiv şi situaţia educativă este o relaţie de tipul scop-mijloace deoarece întâi se prefigurează finalităţile, apoi se crează situaţia educativă în care acestea se realiează.

Obiectivele educaţionale sunt enunţuri în care se anticipează rezultatele –cunoştinţe, capacităţi şi atitudini- redate în termeni de comportamente observabile, şi măsurabile aşteptate de la elevi după parcurgerea unei situaţii de învăţare.Absenţa prefigurării şi necunoaşterea obiectivelor determină proiectarea şi organizarea unei instruiri aleatoare de către profesori, iar pentru elevi, implicarea în activităţi de învăţare a unor cunostinţe care nu se ştie cui şi la ce folosesc.

Referitor la operaţia de proiectare a obiectivelor unei situaţii educative remarcăm:


-constă într-un lung proces de derivare din obiective generale situate pe trepte ierarhice superioare pană la specificarea obiectivelor fiecărei situaţii;


-între obiectivele situate pe trepte ierarhice superioare şi cele inferioare există relaţii de congruienţă;


-necesită precizarea tipului de obiectiv după natura sa;


-obiectivele operaţionale ale situaţiilor de învăţare dintr-o lecţie formează un sistem unitar complex;

-formularea obiectivelor unei situaţii de învăţare implică un proces de operaţionalizare.
4.2.Obiectivele operaţionale


Programele pentru clasele V-VIII cuprind: o notă de prezentare, obiective-cadru, obiective de referinţă, exemple de activităţi de învăţare, conţinuturi ale învăţării şi standarde curriculare de performanţă. Obiectivele cadru sunt obiective cu un grad ridicat de generalitate şi complexitate. Ele se referă la formarea unor capacităţi şi atitudini generate de specificul disciplinei şi sunt urmărite de-a lungul mai multor ani de studiu.  Obiectivele de referinţă specifică rezultatele aşteptate ale învăţării şi urmăresc progresia în formarea de capacităţi şi achiziţia de cunoştinţe ale elevului de la un an de studiu la altul. 

Acest mod de a concepe obiectivele menţionate în programă are următoarele avantaje: 

· oferă o imagine sintetică asupra domeniului de cunoaştere modelat prin intermediul didacticii obiectului de învăţământ avut în vedere; 
· asigură evidenţierea unei dezvoltări progresive în achiziţia de competenţe de la un an de studiu la altul; 
· reprezintă un instrument conceptual care, utilizat corect la nivelul evaluării, oferă o hartă clară a evoluţiei capacităţilor copilului şi posibilitatea stimulării acelor deprinderi insuficient formate şi dezvoltate; 
· creează premisele pentru deplasarea accentelor în activitatea didactică de pe transmiterea de informaţii pe aspectele formative ale predării-învăţării. 
 Programa şcolară reprezintă un document normativ, în sensul că stabileşte obiectivele, adică ţintele care urmează să fie atinse. Chiar dacă în proiecatre sunt obligatorii obiectivele, se remarcă faptul că, adesea, acelaşi obiectiv poate fii realizat prin mai multe conţinuturi şi resurse, după cum mai multe obiective pot fi realizate cu acelaşi conţinut.
La nivelul practicii şcolare este necesară cunoaşterea modului în care se poate ajunge la obiectivele operaţionale, adică la obiective ce exprimă comportamente observabile şi măsurabile. Considerând că obiectivele trebuie să descrie ceea ce ne aşteptăm să apară (să se formeze) la elevi ca rezultat al procesului instructiv‑educativ, definirea lor operaţională trebuie să cuprindă: 

· identificarea (denumirea) comportamentului observabil; 
· descrierea condiţiilor în care trebuie să se manifeste comportamentul respectiv;

· criteriile unei performanţe acceptabile.

Obiectivul operaţional poate fi recunoscut dacă sunt îndeplinite următoarele cerinţe:


a)cine va produce comportamentul dorit?


b)ce comportament observabil va demonstra că obiectivul a fost atins?


c)care va fi produsul acelui comportament?


d)în ce condiţii va trebui să se desfăşoare comportamentul?


e)ce criterii vor servi pentru a determina că produsul este acceptabil? Cele cinci etape sunt întrebări la care profesorul trebuie să răspundă pentru a formula un obiectiv operaţional: cine? când?ce?cum?care?

În viziunea unor specialişti, obiectivele operaţionale utilizate în predarea-învăţarea cunoştinţelor fac referire la verbele “a şti” “a şti să faci”, “a şti să fii”. Prin urmare, obiectivele operaţionale sunt: cognitive (informative), întrucât vizează capacităţile de cunoaştere şi capacităţile de înţelegere (Ce va şti elevul?); metodologice , care se refera la priceperi şi deprinderi intelectuale şi practice (Ce va şti să facă elevul?); de atitudine(comportamentale), cu privire la abilităţi şi comportamente specifice (Ce va şti să facă elevul?).Întrucât operaţia practică de definire este destul de dificilă – categoriile comportamentale reprezentând un plan abstract, au fost elaborate variate instrumente care îi pot facilita profesorului procesul de operaţionalizare. 

În tabelul de mai jos se dau verbele care denumesc comportamentele cele mai tipice pentru fiecare categorie taxonomică (după taxonomia lui Bloom), precum şi clase exemplificative de conţinuturi cu care operează la unele discipline. 


Obiective operaţionale - verbele categoriilor taxonomice (B. Bloom) 

	Nivelul
	Infinitivul
	Complementul direct

	1. Cunoaşterea

	terminologiei
	a defini,

a distinge, 

a identifica,

a aminti, 

a recunoaşte


	vocabular, termeni, terminologie, semnificaţie(ii), definiţie, referenţi, elemente, fapte, informaţii faptice, surse, nume, date, evenimente, persoane, locuri, perioade de timp, proprietăţi, exemple, fenomene

	faptelor particulare
	
	

	1.2 Cunoaşterea mijloacelor care permit utilizarea datelor particulare

	convenţiilor
	a aminti, 

a recunoaşte, 

a dobândi,

a identifica


	formă(e), convenţii, uzanţe, utilizări, reguli, modalităţi, mijloace, simboluri, reprezentări, stil(uri), format(e), acţiune(i), proces, mişcare(ări), continuitate, dezvoltare(ări), tendinţă, secvenţă(e), cauze, relaţie(ii), forţe, influenţe 

	tendinţelor şi secvenţelor
	
	

	clasificărilor şi datelor 
	
	Arie(ii), tip(uri), caracteristică(i), clasă(e), ansamblu(ri), diviziune(i), aranjare(ări), clasificare(ări), categorii, criterii, baze, elemente 

	criteriilor


	
	

	metodelor 
	
	metode, tehnici, abordări, utilizări, procedee, tratamente 

	reprezentărilor abstracte 
	
	principiu(ii), lege(i), propoziţie(ii), 

	principiilor, legilor 
	
	

	teoriilor
	
	teorii, baze, interrelaţii structură(i), organizare(ări), formulare(ări) 

	2. Comprehensiunea (înţelegere, pricepere)

	Transpunere
	a traduce, a transforma, a exprima prin propriile cuvinte, a ilustra, a pregăti, a citi, a reprezenta, a schimba, a scrie din nou, a redefini
	semnificaţie(ii), exemplu(e), definiţii, abstracţii, reprezentări, cuvinte, fraze 


	Interpretare
	a interpreta, a reorganiza, a rearanja, a diferenţia, a distinge, a face, a stabili, a explica, a demonstra 
	pertinenţă, relaţii, fapte esenţiale, aspecte, punct(e) de vedere nou(i), caracterizări, concluzii, metode, teorii, abstracţii 

	Extrapolare
	a estima, a induce, a conchide, a prevedea, a diferenţia, a determina, a extinde, a interpola, a extrapola, a completa, a stabili 
	consecinţe, implicaţii, concluzii, factori, ramificaţii, semnificaţii, efecte, probabilităţi 



	3. Aplicare

	Transfer de informaţii
	a aplica, a generaliza, a stabili legături, a alege, a dezvolta, a organiza, a utiliza, a se servi de, a transfera, a restructura, a clasifica
	principii, legi, concluzii, efecte, metoda teorii, abstracţii situaţii, generalizări, procese, fenomene, procedee 



	4. Analiza

	Căutarea elementelor 


	a distinge, a detecta, a identifica, a clasifica, a discrimina, a recunoaşte, a categorisi, a deduce 
	elemente, ipoteză(e), concluzii, supoziţii, enunţuri (de fapte), enunţuri (de intenţii), argumente, particularităţi 

	Căutarea relatiilor

	a analiza, a contrasta, a compara, a distinge, a deduce 
	relaţii, interrelaţii, pertinenţă, temă, evidenţă, argumente, cauză(e), efect(e), consistenţă(e), părţi, idei, căi indirecte 

	Căutarea principiilor de organizare 
	a analiza, a distinge, a detecta, a deduce 
	forma(e), patern(uri), scop(uri), punct(e) de vedere, tehnici, mijloc indirect, structură(i), temă(e), aranjament(e), organizare

	5. Sinteza

	Crearea unei opere personale

	a scrie, a povesti, a relata, a produce, a constitui, a transmite, a crea, a modifica, a documenta
	structură(i), model(e), produs(e), performanţă(e), lucrare(ări), comunicări, efort(uri), fapte specifice, compunere(i) 

	Elaborarea unui plan de acţiune 


	a propune, a planifica,

a produce, a proiecta,

a modifica, a specifica 
	plan(uri), obiective, specificare(ări), fapte schematice, operaţii, modalitate(ăţi), soluţie(i), mijloace 

	Derivarea unor relaţii abstracte 


	a produce, a deriva,

a dezvolta, a combina, 

a organiza, a sintetiza,

a clasifica, a deduce,

a formula, a modifica 
	fenomene, taxonomii, concept(e), schemă(e), teorii, relaţii, abstracţii, generalizări, ipoteză(e), percepţii, modalităţi, descoperire 



	6. Evaluarea

	Critica internă
	a judeca, a argumenta, a valida, a evalua, a decide
	exactitate(ăţi), pertinenţă(e), erori, veracitate, lacune, sofisme, precizie, grad de exactitate 

	Critica externă
	a judeca, a argumenta, a considera, a compara,  a contrasta, a standardiza, a evalua 
	eficienţă, scopuri, mijloace, economie(i), utilizate, alternative, planuri de acţiune, standarde, teorii, generalizări 


4.3.Competenţele

Competentele sunt ansambluri structurate de cunoştinte şi deprinderi dobândite prin învăţare. Competenţele generale se definesc pe obiect de studiu şi se formează pe durata învăţământului liceal. Ele au un grad ridicat de generalitate şi complexitate şi au rolul de a orienta demersul didactic către achiziţiile finale ale elevului.Competenţa este acea capacitate intelectuală care dispune de posibilităţi multiple de transfer sau de aplicabilitate în operarea cu conţinuturi şi în intervale mai mari. Competenţele specifice se definesc pe obiect de studiu şi se formează pe parcursul unui an şcolar. Ele sunt derivate din competenţele generale, fiind etape în dobândirea acestora. Acestora li se asociază prin programa unităţi de continut.
Competentele derivate, pe obiect de studiu, derivate din competenţele specifice, se formează într-o activitate didactică sau parte a acesteia.

Iată un model de  formulare a  competenţe în geografie, care ar putea fi dobândite de către elevi în liceu, ca urmare a studierii anterioare a corectitudinii formulării competenţelor din programa şcolară.  În Programele şcolare de liceu, multe competenţe nu sunt formulate în mod adecvat şi nu există o relaţie optimă între competenţe şi conţinuturile asociate lor. Remarcăm, de asemenea, că manualele şcolare de liceu nu facilitează formarea competenţelor şi că mulţi profesori nu definesc corect conceptul de competenţă, nu stabilesc corect raporturile dintre competenţe şi obiective, nu pot da exemple de competenţe care pot fi dobândite într-un domeniu al ştiinţei, au dificultăţi în a-i ajuta pe elevi să îşi formeze competenţe. 

Caracteristicile competenţei (Roegiers, 2000):

● Mobilizarea unui ansamblu de resurse (cunoştinţe de diferite tipuri, experienţe, capacităţi, scheme, automatisme etc.) de către o persoană;

● Caracter finalizat - crearea unui produs, efectuarea unei acţiuni, rezolvarea unei probleme;
● Relaţia cu un ansamblu de situaţii bine determinat, nu într-o situaţie unică (o reproducere finalizată cu dobândirea unei cunoştinţe procedurale sau a unei abilităţi);

● Caracter adeseori disciplinar - specifice unei discipline;

● Evaluabilitatea - se măsoară calitatea îndeplinirii sarcinii de lucru şi calitatea rezultatului;

● Nivelul competenţei - o persoană are o anumită competenţă dezvoltată la un anumit nivel (Dulamă, 2009).
În adoua etapă a cercetării, am reformulat competenţele generale şi competenţele specifice din programele şcolare de geografie pentru liceu în funcţie de conţinuturile actuale menţionate la fiecare unitate de învăţare.

M.E. Dulamă şi colab.  (2009) reformulează următoarele competenţe generale: Construirea unui demers ştiinţific geografic; Colectarea, prelucrarea şi interpretarea datelor geografice; Elaborarea unor documente (hărţi, diagrame, fotografii, texte); Interpretarea unor documente (hărţi, diagrame, fotografii, texte); Caracterizarea unor sisteme geografice; Clasificarea unor elemente şi sisteme geografice; Explicarea unor procese geografice. 

Autoarea mentionata mai sus,  reformulat următoarele competenţe specifice, strict relaţionate de elementele de conţinut din programa şcolară:



Tabel 1. Clasa a IX-a. Competenţe specifice şi conţinuturi

	Competenţe specifice
	Conţinuturi

	Analizarea Universului

Explicarea evoluţiei Universului

Analizarea sistemului solar

Analizarea proprietăţilor Pământului

Explicarea mişcărilor Pământului

Explicarea consecinţelor mişcărilor Pământului asupra componentelor mediului

Calcularea orei pe glob

Măsurarea distanţelor şi suprafeţelor pe hărţi

Clasificarea hărţilor
	PĂMÂNTUL – O ENTITATE A UNIVERSULUI

Universul şi sistemul solar

Evoluţia Universului şi a Terrei. Caracteristicile Pământului şi consecinţele geografice

MĂSURAREA ŞI REPREZENTAREA SPAŢIULUI TERESTRU

Coordonatele geografice

Reprezentări cartografice

Măsurarea şi calculul distanţelor şi al suprafeţelor pe hărţi geografice şi în orizontul local

Reprezentările cartografice şi societatea omenească

	Analizarea structurii şi alcătuirii scoarţei terestre

Caracterizarea unităţilor majore de relief

Clasificarea proceselor geomorfologice

Explicarea proceselor geomorfologice

Clasificarea tipurilor de relief

Analizarea unui tip de relief

Interpretarea unui tip de relief

Analizarea reliefului orizontului local

Interpretarea reliefului orizontului local

Elaborarea unei schiţe de hartă a tipurilor de relief din orizontul local
	RELIEFUL TERESTRU

Scoarţa terestră ca suport al reliefului: structură şi alcătuire petrografică

Unităţile majore ale reliefului terestru

Agenţi, procese şi forme de relief

Tipuri şi unităţi de relief

Analiza şi interpretarea reliefului

Relieful şi societatea omenească

Relieful orizontului local

Aplicaţii practice în orizontul local

	Analizarea atmosferei

Explicarea rolului factorilor genetici ai climei

Caracterizarea climatelor Terrei

Explicarea evoluţiei şi tendinţelor de evoluţie a climei

Analizarea hărţii climatice

Interpretarea hărţii climatice 

Analizarea hărţii sinoptice

Interpretarea hărţii sinoptice

Efectuarea măsurătorilor meteorologice (măsurarea temperaturii aerului, a solului)

Analizarea datelor meteorologice 

Interpretarea datelor meteorologice

Analizarea climogramei

Interpretarea climogramei

Elaborarea climogramei

Analizarea climei din mediul local

Analizarea componentelor hidrosferei

Efectuarea măsurătorilor hidrologice (măsurarea nivelului apei unui râu, a temperaturii apei râurilor)
Determinarea vitezei de curgere a apei râurilor 

Analizarea nivelului apei unui râu

Monitorizarea calităţii apei unui râu (lac)

Analizarea apelor din mediul local

Clasificarea solurilor

Caracterizarea solurilor de diferite tipuri

Analiza învelişului de soluri al Pământului şi al României (zonalitatea, azonalitatea, intrazonalitatea, regionalizarea)

Analizarea profilului de sol şi a orizonturilor pedogenetice

Analizarea proprietăţilor globale ale solului (fizice, fizico-mecanice şi chimice)

Explicarea proprietăţilor globale ale solului (fizice, fizico-mecanice şi chimice)

Îmbunătăţirea proprietăţilor globale ale solului (fizice, fizico-mecanice şi chimice)

Caracterizarea zonelor biopedoclimatice
	ATMOSFERA TERESTRĂ

Alcătuirea şi structura atmosferei

Factorii genetici ai climei

Climatele Terrei

Evoluţia şi tendinţele de evoluţie a climei

Hărţile climatice şi harta sinoptică. Analiza şi interpretarea datelor

Clima şi societatea omenească

Clima orizontului local 

APELE TERREI

Componentele hidrosferei

Apele continentale şi oceanice

Analiza şi interpretarea unor date hidrologice

Hidrosfera şi societatea omenească 

Hidrografia orizontului local

Aplicaţii practice în orizontul local

VIAŢA ŞI SOLURILE PE TERRA

Biosfera şi organizarea ei. Evoluţia vieţii pe Terra

Pedosfera

Zonele biopedoclimatice

Biosfera, solurile şi activitatea omenească

Aplicaţii practice în orizontul local

	Clasificarea interacţiunilor dintre elementele mediului 

Analizarea interacţiunilor dintre elementele mediului

Explicarea interacţiunilor dintre elementele mediului

Clasificarea tipurilor de mediu

Clasificarea tipurilor de peisaje

Caracterizarea mediilor de diferite tipuri

Caracterizarea peisajelor de diferite tipuri

Stabilirea rolului factorilor geoecologici naturali în mediu

Analizarea mediului local

Identificarea problemelor în mediul local

Identificarea soluţiilor problemelor din mediul local

Interpretarea (explicarea) mediului local

Elaborarea unor schiţe de hartă a mediului local
	MEDIUL, PEISAJUL ŞI SOCIETATEA OMENEASCĂ

Interacţiunile dintre elementele naturale ale mediului

Interacţiunile dintre om şi mediul terestru

Peisajele naturale

Factorii geoecologici naturali

Tipurile de mediu natural

Rolul mediului geografic în evoluţia şi dezvoltarea societăţii omeneşti

Mediul orizontului local


Tabel 2. Clasa a X-a. Competenţe specifice şi conţinuturi

	Competenţe specifice
	Conţinuturi

	Analizarea statelor şi a grupărilor regionale de state

Explicarea evoluţiei hărţii politice

Interpretarea problemelor actuale de geografie politică
	I. GEOGRAFIE POLITICĂ

Statele şi grupările regionale de state 

Evoluţia în timp a hărţii politice 

Principalele probleme actuale de geografie politică

	Analizarea dinamicii populaţiei

Explicarea dinamicii populaţiei

Analizarea bilanţului natural al populaţiei

Explicarea bilanţului natural al populaţiei

Analizarea mobilităţii teritoriale a populaţiei

Explicarea mobilităţii teritoriale a populaţiei

Analizarea bilanţului total al populaţiei

Explicarea bilanţului total al populaţiei

Analizarea evoluţiei numerice a populaţiei

Explicarea evoluţiei numerice a populaţiei

Analizarea răspândirii geografice a populaţiei

Explicarea răspândirii geografice a populaţiei

Analizarea structurii demografice

Explicarea structurii demografice
	II. GEOGRAFIA POPULAŢIEI ŞI A AŞEZĂRILOR UMANE
Geografia populaţiei

Dinamica populaţiei

Bilanţul natural al populaţiei

Mobilitatea teritorială a populaţiei

Bilanţul total al populaţiei

Evoluţia numerică a populaţiei

Tipuri de medii de viaţă

Răspândirea geografică a populaţiei

Structuri demografice (rasială, confesională, etnolingvistică, pe grupe de vârstă şi sexe, socioeconomică, pe medii)

Populaţia, protecţia mediului înconjurător şi dezvoltarea durabilă

	Analizarea structurii formelor de habitat

Explicarea urbanizării

Analizarea funcţiilor şi a structurii funcţionale a aşezărilor omeneşti

Explicarea funcţiilor şi a structurii funcţionale a aşezărilor omeneşti

Analizarea formelor de aglomerare umană

Caracterizarea formelor de aglomerare umană

Caracterizarea peisajelor rurale

Analizarea organizării spaţiului urban şi rural

Analizarea planului oraşului

Elaborarea unui proiect de amenajare locală
	Geografia aşezărilor umane

Habitatul uman: definire şi componente

Urbanizarea

Dinamica urbană şi explozia urbană

Funcţiile şi structura funcţională a aşezărilor omeneşti

Forme de aglomerare umană

Metropole - megalopolisuri

Peisaje rurale

Organizarea spaţiului urban şi rural. Planul oraşului

Amenajarea locală şi regională

	Analizarea resurselor naturale pe glob

Clasificarea resurselor naturale 

Explicarea evoluţiei practicilor agricole

Caracterizarea tipurilor şi structurilor teritoriale agricole

Clasificarea peisajelor agricole

Caracterizarea peisajelor agricole

Analizarea evoluţiei activităţilor industriale

Explicarea evoluţiei activităţilor industriale

Caracterizarea industriei energiei electrice

Analizarea industriei energiei electrice

Caracterizarea regiunilor industriale

Studierea comparativă a două regiuni industriale

Clasificarea serviciilor

Caracterizarea căilor de comunicaţie şi transport

Caracterizarea comerţului

Caracterizarea turismului 
	III. GEOGRAFIE ECONOMICĂ

Resursele naturale

Resursele extraatmosferice şi ale atmosferei

Resursele litosferei

Resursele hidrosferei

Resursele biosferei

Agricultura

Evoluţia în timp şi spaţiu a practicilor agricole

Tipuri şi structuri teritoriale agricole

Regiuni şi peisaje agricole

Industria

Evoluţia activităţilor industriale

Industria energiei electrice

Regiunile industriale

Studiu de caz: analiza a două regiuni industriale (o regiune din Europa şi o regiune din continentele extraeuropene)

Serviciile

Definire şi tipuri

Căi de comunicaţie şi transporturi
Comerţ, turism

	Analizarea marilor ansambluri economice şi geopolitice ale lumii

Explicarea rolului marilor ansambluri economice şi geopolitice ale lumii

Caracterizarea unui ansamblu economic şi geopolitic

Explicarea formării unui ansamblu economic şi geopolitic
	IV. ANSAMBLURILE ECONOMICE ŞI GEOPOLITICE ALE LUMII
Marile ansambluri economice şi geopolitice ale lumii

Uniunea Europeană şi un ansamblu extraeuropean


Tabel 3. Clasa a XI-a. Probleme fundamentale ale lumii contemporane

	Competenţe specifice
	Conţinuturi

	Explicarea proceselor geografice

Clasificarea hazardurilor

Clasificarea peisajelor

Clasificarea mediilor geografice

Clasificarea factorilor geoecologici

Caracterizarea peisajelor 

Caracterizarea mediilor geografice

Caracterizarea geosistemului

Caracterizarea ecosistemului

Investigarea activităţilor antropice care duc la degradarea mediului

Stabilirea măsurilor posibile de protecţie a mediului 

Clasificarea ariilor protejate 

Analizarea repartiţiei rezervaţiilor naturale 

Analizarea unei zone protejate (studiu de caz)

Investigarea unor spaţii degradate (studiu de caz)

Elaborarea unor proiecte de dezvoltare durabilă a unor regiuni degradate

Explicarea relaţiilor din sisteme şi dintre sisteme

Analizarea managementului mediului

Elaborarea unui proiect de management al mediului local
	I. MEDIUL ÎNCONJURĂTOR – PROBLEMĂ FUNDAMENTALĂ A LUMII CONTEMPORANE

Mediul înconjurător – aspecte generale

*Modificări recente ale mediului terestru

Factorii geoecologici – aspecte generale

Geosistemul, ecosistemul şi peisajul geografic

*Factori geoecologici – caracteristici şi funcţionalitate

Tipurile de medii geografice

Tipurile de peisaje geografice

*Mediile zonei temperate

Hazarde naturale şi antropice

Despăduririle, deşertificarea şi poluarea – efecte ale activităţilor umane asupra mediului

*Scenarii despre evoluţia mediului

Protecţia, conservarea şi ocrotirea mediului

Managementul mediului înconjurător

	Explicarea regionalizării/regionării

Explicarea globalizării

Analizarea diversităţii lumii contemporane
	II. REGIONALIZAREA ŞI GLOBALIZAREA LUMII CONTEMPORANE

Dimensiunile şi domeniile regionalizării şi globalizării

*Spaţiul geografic şi globalizarea

Identitatea, uniformizarea şi diversitatea lumii contemporane

	Explicarea evoluţiei geodemografice contemporane

Analizarea diferenţierilor regionale

Explicarea diferenţierilor regionale

Explicarea tendinţelor evoluţiei aşezărilor umane

Elaborarea strategiilor de dezvoltare durabilă la nivel regional
	III. POPULAŢIA, RESURSELE NATURALE ŞI DEZVOLTAREA LUMII CONTEMPORANE

Evoluţii geodemografice contemporane

Diferenţieri regionale

Resursele umane şi dezvoltarea

Raportul dintre aşezări şi dezvoltare. Tendinţe ale evoluţiei aşezărilor umane

Resursele naturale şi agricole. Impactul exploatării şi valorificării resurselor asupra mediului.

Gestionarea resurselor, dezvoltarea economică şi dezvoltarea durabilă

	Analizarea evoluţiei economiei mondiale şi a sistemului economic mondial

Explicarea evoluţiei economiei mondiale şi a sistemului economic mondial

Analizarea sistemului geopolitic mondial actual

Analizarea ansamblurilor economice şi geopolitice mondiale actuale

Explicarea rolului statelor în sistemul mondial actual

Analizarea organizării spaţiului mondial

Explicarea organizării spaţiului mondial

Identificarea tipurilor de regiuni în teritoriu, după diferite criterii
	IV. SISTEMUL ECONOMIC ŞI SISTEMUL GEOPOLITIC

Evoluţia economiei mondiale şi sistemul economic mondial

Sistemul geopolitic mondial actual

Ansambluri economice şi geopolitice mondiale actuale (Uniunea Europeană, OPEC etc.) – aspecte generale

Rolul unor state în sistemul mondial actual: Statele Unite ale Americii, Federaţia Rusă, Japonia, China, India, Brazilia. *Alte state: Republica Africa de Sud, Israel, Australia

Organizarea spaţiului mondial (ţări în dezvoltare, ţări dezvoltate, alte categorii de ţări). Raportul Nord-Sud

*Spaţiul mediteranean la interfaţa Nord-Sud

De la lumea unipolară la lumea multipolară

	Analizarea vieţii sociale în spaţiul geografic

Analizarea organizării spaţiului umanizat

Analizarea spaţiului geografic

Analizarea civilizaţiei în spaţiul geografic

Analizarea mobilităţii geografice a populaţiei

Analizarea structurilor de bază ale vieţii sociale

Analizarea raporturilor dintre rasă, etnie, religie, cultură şi viaţa socială

Explicarea proceselor geografice (mondializare, occidentalizare)
	*V. ELEMENTE DE GEOGRAFIE SOCIALĂ ŞI CULTURALĂ

*Viaţa socială şi organizarea spaţiului umanizat

*Spaţiul geografic şi civilizaţia

*Mobilitatea geografică a populaţiei şi spaţiul social

*Structuri de bază ale vieţii sociale

*Raportul dintre rasă, etnie, religie, cultură şi viaţa socială

*Elemente de geografie culturală: originea, geneza şi evoluţia ariilor culturale

*Mondializarea, occidentalizarea şi impactul acestora asupra vieţii sociale


Tabel 4. Clasa a XII –a. Europa – România – Uniunea Europeană. Probleme fundamentale
	Competenţe specifice
	Conţinuturi

	Analizarea comparativă a spaţiului unui stat (România) şi a spaţiului unui continent (Europa)

Analizarea integrată a reliefului unui stat (România), în relieful unui continent (Europa)

Caracterizarea tipurilor de relief

Caracterizarea unităţilor de relief

Caracterizarea integrată a climei unui stat (România), în clima unui continent (Europa)

Analizarea climatelor unui continent (Europa)

Caracterizarea climatelor unui continent (Europa) 

Caracterizarea integrată a hidrografiei unui stat (România), în hidrografia unui continent (Europa)

Caracterizarea integrată a învelişului biopedogeografic al unui stat (România), în învelişul biopedogeografic al unui continent (Europa)

Analizarea integrată a resurselor naturale ale unui stat (România), în resursele naturale ale unui continent (Europa)

Analizarea hărţii politice a unui continent (Europa)

Analizarea integrată a populaţiei unui stat (România), în populaţia unui continent (Europa)

Analizarea sistemului de oraşe al unui continent (Europa)

Analizarea unui oraş european

Analizarea integrată a unei ramuri industriale dintr-un stat (România), în industria unui continent (Europa)

Caracterizarea economiei unui stat (România)

Caracterizarea economiei unui continent (Europa)

Analizarea integrată a sistemelor de transport dintr-un stat (România), în sistemele de transport ale unui continent (Europa)

Caracterizarea comparativă a tipurilor de medii dintr-un stat (România) şi dintr-un continent (Europa)

Caracterizarea comparativă a tipurilor de peisaje dintr-un stat (România) şi dintr-un continent (Europa)

Caracterizarea unor regiuni geografice dintr-un stat (România) şi dintr-un continent (Europa)

Caracterizarea unei unităţi de relief (Carpaţii)

Caracterizarea unui stat (vecinii României)
	EUROPA ŞI ROMÂNIA – ELEMENTE GEOGRAFICE DE BAZĂ (tratare comparativă şi succesivă, de la Europa la România)

Spaţiul românesc şi spaţiul european.

Elemente fizico-geografice definitorii ale Europei şi ale României:

- relieful major (trepte, tipuri şi unităţi majore de relief);

- clima (factorii genetici, elementele climatice, regionarea climatică); harta sinoptică a Europei şi a României;

- hidrografia – aspecte generale; Dunărea şi Marea Neagră;

- învelişul biopedogeografic;

- resursele naturale.

Elemente de geografie umană ale Europei şi ale României:

- harta politică a Europei; România ca stat al Europei;

- populaţia şi caracteristicile ei geodemografice;

- sistemul de oraşe al Europei; analiza geografică a unor oraşe (patru oraşe europene, oraşul Bucureşti şi alte două oraşe din România);

- activităţile economice – caracteristici generale; analiza unei ramuri industriale (la nivel european şi în România);

- sisteme de transport.

Mediu înconjurător şi peisaje.

Regiuni geografice în Europa şi în România:

- caracteristici ale unor regiuni geografice din Europa şi din România*;

- Carpaţii – studiu de caz al unei regiuni geografice.

Ţările vecine României (caracterizare geografică succintă).

	Analizarea formării unei uniuni de state (UE)

Analizarea evoluţiei integrării statelor într-o uniune de state (UE)

Caracterizarea unei uniuni de state (UE)

Caracterizarea unui stat (Franţa, Germania, Regatul Unit, Italia, Spania, Portugalia, Grecia, Austria, România)

Analizarea statelor unei uniuni de state (UE)

Sinteza statelor unei uniuni de state (UE)

Analizarea diviziunii spaţiului unei uniuni de state (UE)

Analizarea organizării spaţiului unei uniuni de state (UE)

Analizarea relaţiilor unui stat cu celelalte state dintr-o uniune de state (UE)

Analizarea problemei energiei într-un stat (România) integrat într-o uniune de state (UE)

Rezolvarea situaţiilor-problemă (identificare, diagnosticare, soluţionare, prognoză) (migraţia populaţiei; disparităţi regionale)
	ROMÂNIA ŞI UNIUNEA EUROPEANĂ

Formarea Uniunii Europene şi evoluţia integrării europene.

Caracteristici geografice, politice şi economice actuale ale U.E.

Statele Uniunii Europene:

- privire generală şi sintetică;

- studii de caz: Franţa, Germania, Regatul Unit, Italia, Spania, Portugalia, Grecia, Austria;

- celelalte ţări ale U.E.*.

Diviziuni regionale şi organizarea spaţiuluigeografic în U.E.*.

România ca parte a Uniunii Europene: 

- Oportunităţi geografice ale României cu semnificaţie pentru U.E.

- România şi ţările U.E. – interdependenţe geografice, economice şi culturale.

- Organizarea şi amenajarea spaţiului geografic în U.E. şi în România*.

- Problema energiei în U.E. şi în România.

- Alte probleme comune – la alegere, două studii de caz dintre: mediu înconjurător, dezvoltare economică, migraţia populaţiei şi a forţei de muncă, organizare teritorială, disparităţi regionale, evoluţii geodemografice, agricultură, dezvoltare urbană*.

	Investigarea (analizarea) problemelor fundamentale ale lumii contemporane

Analizarea rolului unui continent (Europa) în construirea lumii contemporane

Analizarea comparativă a unor ansambluri economice şi geopolitice ale lumii 

Explicarea proceselor geografice (mondializarea, internaţionalizare, globalizare)

Prognoza evoluţiei unui stat (România), a unei uniuni de state (UE) şi a unui continent (Europa), în următoarele decenii
	EUROPA ŞI UNIUNEA EUROPEANĂ ÎN LUMEA CONTEMPORANĂ

Problemele fundamentale ale lumii contemporane (prezentare sintetică).

Rolul Europei în construirea lumii contemporane.

U.E. şi ansamblurile economice şi geopolitice ale lumii contemporane – privire comparativă.

Mondializare, internaţionalizare şi globalizare din perspectivă europeană.

Europa, Uniunea Europeană şi România în procesul de evoluţie al lumii contemporane în următoarele decenii.

	Analizarea tipurilor tradiţionale de utilizare a spaţiului geografic

Analizarea tipurilor de comunităţi

Analizarea mentalităţilor în spaţiul geografic

Analizarea diversităţii umane într-un continent 

Analizarea structurilor teritoriale într-un stat (România) şi într-un continent (Europa)

Analizarea dinamicilor sociale într-un stat (România) şi într-un continent (Europa)
	ELEMENTE DE GEOGRAFIE SOCIALĂ ŞI CULTURALĂ A EUROPEI ŞI A ROMÂNIEI*

Tipuri tradiţionale de utilizare a spaţiului geografic*;

Tipuri de comunităţi umane şi mentalităţi*;

Diversitatea umană a Europei (lingvistică, religioasă, etnică)*;

Structuri teritoriale şi dinamica socială*;

Raportul dintre elemente de geografie socială şi culturală ale Europei şi României*.



	Analizarea comparativă şi integrată a căilor de comunicaţie dintr-un stat (România) şi dintr-un continent (Europa)

Analizarea comparativă şi integrată a mijloacelor de comunicaţie dintr-un stat (România) şi dintr-un continent (Europa)

Analizarea comparativă şi integrată a relaţiilor economice dintr-un stat (România) şi dintr-un continent (Europa)

Analizarea comparativă şi integrată a turismului dintr-un stat (România) şi dintr-un continent (Europa)

Analizarea comparativă şi integrată a comerţului dintr-un stat (România) şi dintr-un continent (Europa)

Analizarea comparativă a organizării admnistrative a unor state (România şi altele) şi a unui continent (Europa)
	ELEMENTE DE GEOGRAFIE A SERVICIILOR ŞI ADMINISTRAŢIE ÎN EUROPA ŞI ÎN ROMÂNIA**

Căi de comunicaţie şi mijloace de transport**.

Relaţii economice**.

Turism, comerţ, activităţi complementare**.

Elemente de geografie administrativă: organizarea administrativă în ţări din Europa şi organizarea administrativă a României**.


Competenţele generale au fost reformulate în funcţie de competenţele specifice reformulate şi de conţinuturile actuale din programele şcolare, motiv pentru care lista lor poate fi completată sau schimbată, ţinând cont de cerinţele actuale ale societăţii, de finalităţile sistemului de învăţământ din România şi de modul în care se pot dodândi competenţele necesare prin studierea geografiei.

Pentru fiecare unitate de învăţare au fost reformulate competenţe specifice, pornindu-se de la fiecare element de conţinut. Aceste competenţe specifice sunt derivate din competenţele generale. În formularea competenţelor specifice, corelate cu fiecare unitate de învăţare, se remarcă faptul că se repetă unele cuvinte cheie, de exemplu, analizarea, interpretarea, clasificarea, caracterizarea etc. Aceste repetări pot fi evitate prin integrarea competenţelor. De exemplu, pentru a interpreta un proces geografic, mai întâi se face analizarea lui, iar această competenţă poate fi integrată competenţei de a interpreta sau explica procesul respectiv. 

Pentru formularea şi selectarea riguroasă competenţelor, ar trebui parcurs următorul demers:

- alegerea competenţelor generale care ar trebui dobândite de către elevi în liceu, prin studierea geografiei;

- detalierea conţinutului fiecărei competenţe generale (cunoştinţe declarative, cunoştinţe procedurale, cunoştinţe atitudinale, capacităţi dezvoltate);

- formularea competenţelor specifice derivate din fiecare competenţă generală şi corelate cu fiecare element de conţinut dintr-o unitate de învăţare;

- detalierea conţinutului fiecărei competenţe specifice.

Pentru ca autorii de manuale şcolare să poate elabora materialele suport (documente în manuale) necesare în formarea competenţelor şi pentru ca profesorii să poată dezvolta aceste competenţe la elevi, în programele şcolare ar trebui să fie precizate competenţele specifice corelate cu fiecare unitate de conţinut (titlul unei lecţii) şi să fie detaliat conţinutul fiecărei competenţe generale şi specifice. Această schimbare şi completare a programelor şcolare se poate realiza fără schimbarea manualelor şcolare actuale, deci fără costuri financiare. Faptul că aceste competenţe specifice nu sunt formulate în mod adecvat în programele şcolare, absenţa unor detalieri şi a corelării cu un anumit element de conţinut face dificilă proiectarea lecţiilor şi punerea lor în practică de către profesori. Cu siguranţă că dacă profesorii ar fi întrebaţi ce competenţe specifice au dobândit elevii de liceu într-o lecţie, ei ar avea dificultăţi în formularea răspunsurilor, fapt ce plasează demersul educaţional într-un context întâmplător, nu planificat. Ar trebui precizat că o competenţă nu se poate dobândi într-o singură lecţie, aspect menţionat în lucrările de specialitate, chiar dacă o anumită competenţă este „vizată” ca ţintă de realizat într-o lecţie. 

Pentru ca autorii de programe şcolare şi de manuale să poate realiza produse de bună calitate, ar trebui să aibă competenţe de nivel superior (expert) în specialitate şi în didactica specialităţii -  competenţele în didactica specialităţii incluzând şi anumite competenţe specifice psihologiei, pedagogiei, epistemologiei, logicii şi altor discipline. Pentru ca profesorii să fie capabili să organizeze optim situaţii de învăţare, în care elevii să îşi dezvolte competenţele, ei ar trebui să cunoască conceptul de competenţă, conţinutul fiecărei competenţe din programa şcolară şi modul de formare a competenţelor la elevi. Pentru dobândirea competenţelor necesare, menţionate anterior, autorii de programe şcolare, de manuale, şi profesorii ar trebui să studieze lucrările din domeniul pedagogiei şi al didacticii specialităţii şi să participe la cursuri de formare continuă care abordează această tematică.
 Competenţele în geografie pot fi formulate în mod adecvat, corelat cu conţinuturile actuale din programele şcolare de geografie de liceu. Pe baza studiului realizat, autoarea mentionata mai sus  ajunge la următoarele concluzii:

- competenţele formulate permit reformulări pentru optimizare;

- unele competenţe formulate integrează alte competenţe;

- fiecare competenţă ar trebui detaliată la nivelul cunoştinţelor şi capacităţilor integrate;

- competenţele generale ar trebui formulate ţinând cont de nevoile actuale ale societăţii, nu pornind de la conţinuturi (traseul invers urmat în această cercetare);

- în programele şcolare ar trebui: să existe concordanţă între competenţele generale, competenţele specifice şi conţinuturi; să fie detaliate competenţele generale şi competenţele specifice;

- persoanele care elaborează programele şcolare şi manualele şcolare ar trebui să aibă competenţe de nivel superior (expert) în specialitate şi în didactica specialităţii;

- profesorii ar trebui să cunoască conceptul de competenţă, conţinutul fiecărei competenţe şi modul de formare a competenţelor la elevi.

Competenţe-cheie, un termen mai recent, introdus cu scopul compatibilităţii învăţământului românesc cu cel european, fiind identificate un grup de competenţe-cheie valabile în cadrul unui “profil de formare european”. 

În accepţiunea Comisiei Europene, definiţia competenţelor – cheie este următoarea: 
„Competenţele - cheie reprezintă un pachet transferabil şi multifuncţional de cunoştinţe, deprinderi (abilităţi) şi atitudini de care au nevoie toţi indivizii pentru împlinirea şi dezvoltarea personală, pentru incluziune socială şi inserţie profesională. Acestea trebuie dezvoltate până la finalizarea educaţiei obligatorii şi trebuie să acţioneze ca un fundament pentru învăţarea în continuare, ca parte a învăţării pe parcursul întregii vieţi”.

Din această definiţie şi din analiza specificului competenţelor – cheie rezultă următoarele: 

· competenţele se definesc printr-un sistem de cunoştinţe – deprinderi (abilităţi) – atitudini;

· au un caracter transdisciplinar implicit;

· competenţele – cheie reprezintă într-un fel finalităţile educaţionale ale învăţământului obligatoriu;

· acestea trebuie să reprezinte baza educaţiei permanente.

Sistemul de competenţe – cheie a reprezentat un element de referinţă al planurilor de învăţământ (aprobate în anul 2006) şi a fost inclus ca atare în nota de fundamentare a acestora, unde se apreciază că ariile curriculare sunt compatibile cu cele 8 domenii de competenţe – cheie stabilite la nivel european; se precizează, de asemenea, referitor la competenţele – cheie:

a) Planul de învăţământ şi programele trebuie să vizeze în mod direct formarea echilibrată a competenţelor – cheie din toate aceste domenii prin însuşirea de către elevi a cunoştinţelor necesare şi prin formarea deprinderilor şi atitudinilor corespunzătoare.

b) Competenţele – cheie sunt, în esenţa lor, transversale, formându-se prin mai multe discipline şi nu doar prin studiul unei anumite discipline; de aceea elaborarea programelor trebuie să ţină seama în mod explicit de această caracteristică.
Documentele recente (2009) referitoare la modificări ale planurilor – cadru de învăţământ nu mai fac referiri la competenţele – cheie, dar programele şcolare (nemodificate) ale diferitelor discipline conservă în interiorul lor referiri directe ale acestora; dintre programele şcolare pentru ciclul liceal superior (ciclul inferior al liceului, clasele IX – X) şi ciclul liceal superior (clasele XI  - XII), elemente substanţiale referitoare la competenţele – cheie cuprind programele de fizică şi de geografie.

În cazul programelor de geografie, competenţele generale şi competenţele specifice (raportate la domeniile de competenţe cheie sugerate de Comisia Europeană) sunt organizate în structuri bine definite pentru ciclul liceal inferior (clasele IX – X) şi ciclul liceal superior (clasele XI – XII).

Programele şcolare de geografie dezvoltate pe atingerea competenţelor precum şi diferite lucrări metodologice destinate profesorilor de geografie publicate până în prezent (2009) oferă un cadru suficient de coerent şi de generos pentru facilitarea trecerii, cel puţin la disciplina noastră şcolară, pe organizarea instruirii şi a procesului educaţional din perspectiva centrării pe competenţe şi pe formarea lor; acest sistem poate fi denumit, metaforic, „didactica formării competenţelor”.


Domeniile de competenţe - cheie cuprind: cunoştinţe, abilităţi (aptitudini, deprinderi), atitudini.

Competenţele –cheie, grupate pe cele opt domenii (dintre care două au subdomenii distincte) au un caracter profund teoretic şi cu u înalt grad de generalitate. Desigur, puteau fi imaginate şi alte decupaje interioare precum şi alte dimensiuni ale extinderii conceptuale a acestora. De exemplu, este greu de explicat forma minimalistă şi simplificatoare a subdomeniului „Ştiinţe” (asociat relativ forţat cu tehnologiile), prin comparaţie cu domeniul social – civic, descris amănunţit într-un spaţiu extins. 

Există, de asemenea, câmpuri notabile de competenţe care nu se regăsesc în acest document, cum ar fi cele care presupun cunoştinţe şi abilităţi experimentale, domeniile de competenţe investigative, elemente legate de abstractizare, metodele de cercetare, oportunitatea observării şi a analizei în înţelegerea realităţii obiective etc.

Sub raportul posibilităţilor oferite de dimensiunea geografică a realităţii, există cel puţin trei componente majore, raportate la domeniile de competenţe cheie, care nu au o prezenţă explicită; acestea sunt:

a) dimensiunea „cartografică” a existenţei cotidiene (care este totodată o dimensiune metodologică a educaţiei permanente);

b) interacţiunea natură – om (şi interferenţa ştiinţelor despre natură cu ştiinţele despre om şi societate);

c) dimensiunea atitudinală de înţelegere a mediului de viaţă al omului şi societăţii.

Chiar în aceste condiţii, referenţialul propus de cele opt domenii de competenţe – cheie reprezintă un sistem comun de raportare a disciplinelor şcolare actuale suficient de complex.

Redăm, mai jos, cele opt domenii sugerate de Comisia Europeană, cu specificaţiile lor minimale (A), elemente specifice actuale ale geografiei (B), precum şi dezvoltările posibile (C).

4.3.1.Raportul dintre competenţele cheie şi programele actuale de geografie

1.Observaţii generale

Analiza raporturilor dintre cele opt domenii ale competenţelor cheie sugerate de Comisia Europeană, prezentate anterior şi programele actuale de geografie evidenţiază mai multe constatări; acestea poziţionează geografia ca disciplină şcolară în situaţia de a răspunde, cel puţin la modul formal şi teoretic, la principalele exigenţe ale competenţelor cheie.
· Referiri explicite la competenţele cheie există în mod explicit în notele introductive ale programelor pentru clasele IX – XII şi ale programelor revizuite pentru clasele V – VIII (unde se fac însă referiri generale).
· La clasele de liceu, referirile la cele opt domenii ale competenţelor cheie sunt reluate pe parcursul programei de mai multe ori; structura competenţelor generale şi a competenţelor specifice din programă sunt într-o corelaţie foarte strânsă cu domeniile relevante şi predilecte ale competenţelor cheie, care se reflectă în geografie.
· Există referiri substanţiale la competenţe generale şi specifice, corespunzătoare domeniilor „Comunicare în limba maternă”, „Competenţe de bază în matematică şi ştiinţe”, „Competenţe civice”, „A învăţa să înveţi” şi „Sensibilizare şi exprimare culturală”.
· Există o competenţă generală şi mai multe competenţe specifice derivate care dau specificul geografiei ca disciplină şcolară: utilizarea şi interpretarea suporturilor grafice şi cartografice, care nu se reflectă ca atare într-o competenţă cheie, dar care reprezintă un ansamblu de cunoştinţe şi deprinderi de o certă însemnătate pentru toate dimensiunile formării permanente.
· Există un număr semnificativ de competenţe specifice din domeniul componentei sociale şi civice referitoare la dimensiunea internaţională, europeană şi regională.
· Geografia, pe parcursul învăţământului preuniversitar, îşi asumă în mod explicit dimensiunea terminologică a existenţei cotidiene, prin asumarea unor obiective şi competenţe din spaţiul comunicării în limba maternă (citirea şi interpretarea textelor, explicarea termenilor specifici, utilizarea terminologiei în contexte diferite).
· Prin conţinuturi şi activităţi de învăţare, geografia asigură o bază informaţională relevantă (resurse naturale şi umane, activităţi economice, turism, căi de comunicaţie), care oferă dimensiunea spaţială a competenţei antreprenoriale, a competenţei sociale şi civice.
· Competenţa digitală este evocată în mod direct în programe, prin sugestii metodologice şi acti-vităţi de învăţare care facilitează accesarea informaţiilor din lumea virtuală; geografia se poate diversifica foarte mult sub raportul informaţiilor utile pe baza exploatării suporturilor virtuale.
Redăm mai jos modul de reflectare al celor opt domenii de competenţe cheie în programele actuale.

2. Geografia şi competenţele – cheie (aspecte constatative)

2.1. Comunicare în limba maternă
În învăţământul primar există un obiectiv cadru şi mai multe obiective de referinţă referitoare la utilizarea terminologiei în modalităţi diferite (citirea textelor, exprimarea în cuvinte proprii a realităţii observate etc.).

Programele pentru clasele V – VIII (gimnaziu) îşi asumă ca prim domeniu de finalităţi obiectivul cadru denumit „Înţelegerea şi utilizarea adecvată a limbajului”, cu mai multe obiective de referinţă specifice. Activităţile de învăţare cuprind referiri precise şi foarte diverse privitoare la utilizarea terminologiei specifice în contexte diferite.

Programele pentru clasele IX – X (ciclul liceal inferior) îşi asumă ca un domeniu esenţial competenţa generală referitoare la „Utilizarea corectă a terminologiei specifice pentru explicarea mediului geografic, folosind limbaje diferite” (cu 14 – 18 competenţe specifice, în raport de clasă). Sugestiile metodologice fac referiri consistente la punerea în practică a modalităţilor optime de atingere a acestei competenţe generale.

Programele pentru clasele XI – XII/XIII (ciclul liceal superior) au asumate în mod explicit elemente referitoare la atingerea competenţei generale referitoare la „Utilizarea corectă a terminologiei specifice pentru explicarea mediului geografic, folosind limbaje diferite”, cu un număr semnificativ de competenţe specifice şi sugestii metodologice corespunzătoare pentru atingerea lor. Conţinuturile ofertate facilitează atingerea acestei competenţe.

2.2. Comunicare în limbi străine
Ea nu reprezintă o competenţă urmărită ca atare prin geografie.

Există referiri la utilizarea numelor proprii într-o formă cât mai apropiată de cea din limba lor de origine, la anumiţi termeni echivalenţi în diferite limbi, precum şi la denumirea corectă a oraşelor din diferite ţări.

2.3. Competenţe matematice şi competenţe de bază în ştiinţe şi tehnologii 

2.3.1. Competenţe matematice 

În învăţământul primar există un obiectiv cadru referitor la orientarea în spaţiul apropiat şi îndepărtat, prin perceperea unor planuri, schiţe şi hărţi la scări diferite. Activităţile de învăţare sugerate se referă la măsurarea unor distanţe şi scara de proporţie.

Programele pentru clasele V – VIII (gimnaziu) îşi asumă ca un domeniu semnificativ de finalităţi obiectivul cadru denumit „Utilizarea suporturilor grafice şi cartografice”, cu mai multe obiective de referinţă specifice. Activităţile de învăţare presupun explorarea spaţială a realităţii, utilizarea coordonatelor geografice,măsurarea unor distanţe pe hartă şi operaţii numerice minimale.

Programele pentru clasele IX – X (ciclul liceal inferior) îşi asumă ca un domeniu de competenţe, competenţa generală referitoare la „Relaţionarea elementelor şi fenomenelor din realitate cu reprezentările lor cartografice, grafice sau modele”. Sugestiile metodologice fac referiri consistente la raportarea elementelor învăţate pe un suport grafic sau cartografic; la acest nivel se operează cu diagrame şi reprezentări grafice clasice. 

Programele pentru clasele XI – XII/XIII (ciclul liceal superior) au asumate în mod explicit elemente referitoare la atingerea competenţei generale referitoare la „Relaţionarea elementelor şi fenomenelor din realitate cu reprezentările lor cartografice, grafice sau modele”, cu un număr semnificativ de competenţe specifice şi sugestii metodologice corespunzătoare pentru atingerea lor.

2.3.2.Competenţe de bază în ştiinţe şi tehnologii 
În învăţământul primar există obiective de referinţă (similare cu cele de la Ştiinţe ale naturii) care îşi propun familiarizarea elevilor cu fenomene din natură (vreme, relief, anotimpuri). Activităţile de învăţare sugerează modalităţile de observare şi analiză a realităţii înconjurătoare.

În programele pentru clasele V – VIII (gimnaziu) există două obiective cadru („Observarea şi interpretarea fenomenelor şi proceselor din mediul geografic” şi „Situarea corectă în spaţiu şi timp a fenomenelor şi proceselor din natură”), cu obiective de referinţă asociate, care acoperă domeniul de competenţe presupus de Ştiinţe.

Programele pentru clasele IX – X (ciclul liceal inferior) îşi propun atingerea competenţei generală referitoare la „Raportarea elementelor semnificative din societate, ştiinţă şi tehnologie la mediul înconjurător ca întreg şi sistemele sale componente”, prin intermediul unei serii de competenţe specifice derivate şi cu ajutorul sugestiilor metodologice care susţin atingerea lor. 

La acest nivel, geografia îşi asumă un o anumită competenţă generală care îi valorifică specificul ei de ştiinţă atât a naturii, cât şi a societăţii; competenţa generală este denumită „Integrarea aspectelor din natură şi societate într-o structură obiectivă şi o disciplină de sinteză”. Aceasta are reflectare în două domenii de competenţe cheie.

În învăţământul secundar superior (XI – XII/XIII) este continuată competenţa „Raportarea elementelor semnificative din societate, ştiinţă şi tehnologie la mediul înconjurător ca întreg şi sistemele sale componente”, ofertându-se activităţi de învăţare şi conţinuturi centrate pe dimensiunea geoecologică a lumii contemporane (mediul înconjurător).

2.4. Competenţa digitală (TSI – Tehnologia societăţii informaţiei)

Este prezentă la diferite niveluri sugestia metodologică de lărgire a ariei informaţionale prin explorarea universului virtual (utilizarea internetului).

La clasele IX – X (ciclul liceal inferior) există asumată o competenţă generală de educaţie permanentă, prin care este evocată contribuţia competenţei digitale. 

Utilizarea TIC este menţionată şi în ciclul liceal superior, în contextul necesităţii lărgirii ariei informaţionale.

2.5. Competenţa socială şi civică 

2.5.1. Competenţa socială 

În învăţământul primar există elemente de conţinut cu referire la organizarea socială a localităţii, judeţului şi a ţării.

La clasele V – VIII există un obiectiv general referitor la „Situarea corectă în spaţiu şi timp a fenomenelor şi proceselor din societate”, cu exemple de activităţi de învăţare şi conţinuturi referitoare la organizarea generală a statelor studiate şi la împărţirea administrativă a ţării.

La clasele IX – X (ciclul liceal inferior) există o competenţă generală asumată, care se referă la „Dobândirea unor competenţe sociale, interpersonale, interculturale, civice, pe baza studierii geografiei”. Conţinutul ofertat la clasa a X-a (geografie umană) are multiple exemple pe care se poate construi această competenţă.

În învăţământ secundar superior (clasele XI – XII/XIII) dimensiunea socială a existenţei cotidiene este bine ilustrată în conţinuturile ofertate: lumea contemporană (în clasa a XI-a) şi Europa, România, Uniunea Europeană (clasa a XII-a). La aceste clase, curriculum extins are capitole distincte de geografie socială.

2.5.2. Competenţe civice 

La clasele V – VIII ea nu are o dimensiune explicită; există referiri semnificative, însă, la un sistem de cunoştinţe, atitudini şi valori referitoare la protecţia mediului înconjurător.

La clasele IX – X, dimensiunea civică este mai pregnantă prin elementele referitoare la cunoaşterea şi protecţia mediului de viaţă, diversitatea umană a lumii contemporane, organizarea statelor. Dimensiunea civică este încadrată într-o competenţă generală asumată, menţionată mai sus.

În învăţământul secundar superior (clasele XI – XII/XIII), dimensiunea civică este evidenţiată prin referiri la originea şi organizarea Uniunii Europene şi la caracteristicile politice ale statelor.

2.6. A învăţa să înveţi

În învăţământul primar există referiri precise la metode generale de învăţare: observare, analiză, notare, exprimare orală şi scrisă etc. 

Pentru clasele V – VIII sunt precizate într-un mod foarte clar elemente metodologice utile învăţării permanente, cum ar fi: observare, analiză, notare, construirea unor texte şi explicaţii, interpretarea reprezentărilor grafice etc.

În clasele IX – X există o competenţă generală denumită: „Dobândirea unor priceperi, deprinderi, metode şi tehnici generale de învăţare, inclusiv TIC, care să faciliteze o pregătire permanentă asumată”. Sugestiile metodologice evocă substanţial dimensiunea educaţiei permanente.

În învăţământul secundar superior (clasele XI – XII/XIII) este continuată dimensiunea metodologică a educaţiei permanente realizată anterior.

2.7. Iniţiativă şi antreprenoriat

În învăţământul primar există referiri minimale la resursele naturale, activităţile economice şi comerciale din orizontul apropiat, care oferă premise minimale ale unei dimensiuni acţionale viitoare.

La clasele V – VIII există o bază informaţională largă la nivelul mondial, al ţărilor reprezentative şi al României, referitoare la resurse naturale, resurse umane, activităţi industriale şi agricole, turism şi transporturi. Acestea reprezintă premise informaţionale pentru dimensiunea antreprenorială a existenţei cotidiene.

La clasele IX – X, există o competenţă generală care îşi asumă şi dimensiunea antreprenorială a formării individuale. Aceasta este concretizată într-o ofertă de conţinuturi (îndeosebi la clasa a X-a) care adânceşte mult problematica resurselor naturale, a activităţilor economice, transporturilor şi turismului la nivel mondial.

În învăţământul secundar superior (clasele XI – XII/XIII), dimensiunea antreprenorială are la bază evaluări cu un fundament ştiinţific mai evoluat (evaluarea şi gestionarea resurselor, noi resurse de energie, amplasarea şi regionarea industriei), la nivel mondial şi al Uniunii Europene.

2.8. Sensibilizare şi exprimare culturală

În învăţământul primar se realizează o primă percepere a ţărilor vecine şi a Europei, precum şi la sublinierea unor elemente specifice de natură umană şi culturală din orizontul apropiat.

La clasele V – VIII există o ofertă de conţinuturi care permit perceperea la nivel global (dar şi la entităţi mai mici, continente, regiuni, ţări, localităţi) a diversităţii umane şi culturale a lumii contemporane.

La clasele IX – X, prin Geografia umană (clasa a X-a), dimensiunea culturală are o prezenţă explicită. Dimensiunea culturală este asumată ca parte a unei competenţe generale.

În învăţământul secundar superior (clasele XXI – XII/XIIII), dimensiunea culturală este foarte mult extinsă, prin existenţa unor capitole noi (diversitatea umană şi lingvistică) şi prin ofertarea unor conţinuturi structurate într-un capitol denumit „Geografie culturală”.
Geografia şi domeniile de competenţe (privire sintetică)

	Domenii de competenţe
	Clasele

	
	IV
	V
	VI-VII
	VIII
	IX
	X
	XI
	XII

	1
	3
	3
	3
	3
	3
	3
	3
	3

	2
	0
	0
	1
	0
	1
	1
	1
	1

	3.1.
	1
	1
	1
	1
	2
	1
	1
	1

	3.2.
	2
	3
	2
	2
	4
	2
	2
	2

	4
	0
	0
	1
	1
	1
	1
	1
	1

	5.1.
	2
	2
	2
	3
	1
	2
	2
	2

	5.2.
	2
	1
	1
	2
	1
	1
	1
	2

	6
	2
	2
	2
	2
	2
	2
	2
	2

	7
	0
	0
	0
	1
	0
	1
	1
	1

	8
	1
	1
	2
	2
	1
	2
	2
	2


Precizări:

(1) Domeniile de competenţe (1, …8) sunt numerotate în sensul definit anterior.

(2) Scalarea prezenţei unei competenţe (între 0 şi 4) este următoarea:

	Scala
	Specificaţie
	Gradul de realizare

	4
	F. bun
	peste 60 %

	3
	Bun
	40 – 60 %

	2
	Mediu
	20 – 40 %

	1
	Slab
	sub 20%

	0
	Absent
	Neexplicit


3.Competenţele actuale ale geografiei şcolare

3.1. Sistemul actual (2006 – 2009)

Din sistemul maximal de competenţe proiectat iniţial, programele şcolare de geografie din liceu au preluat forme şi formulări simplificate şi adaptate exigenţelor acestor documente de tip reglator. În prezent (2009), aceste competenţe cuprinse în programele şcolare conservă filosofia lor iniţială.

Sistemul de competenţe este format din competenţe generale (comune pentru clasele IX – XII) şi din competenţe specifice (derivate din competenţele generale şi particularizate la specificul conţinutului geografiei şcolare şi al capitolelor acesteia).

Competenţele generale se referă la:



Competenţele generale şi specifice care sunt formate în liceu prin procesul educaţional centrat pe geografie au la bază şi promovează următoarele valori şi atitudini:
· Atitudinea pozitivă faţă de educaţie, cunoaştere, societate, cultură, civilizaţie;

· Curiozitatea pentru explorarea mediului geografic;

· Respectul pentru diversitatea naturală şi umană;

· Conservarea şi ocrotirea mediului de viaţă.
Competenţele specifice detaliază competenţele generale şi sunt asociate, pentru fiecare clasă, unor domenii, capitole şi teme specifice fiecărei discipline şcolare.

Sistemul de „competenţe specifice – conţinuturi” este prezentat în fiecare programă şcolară şi nu le mai reproducem aici.

3.2. Transformări recente

Sistemul competenţelor învăţării geografiei în liceu (unde competenţele sunt finalităţi explicite), aşa cum au fost prezentate anterior şi cum sunt caracterizate în programele şcolare, va trebui să fie ameliorat sensibil pe baza elementelor noi ale competenţelor – cheie şi a evoluţiei recente a geografiei şcolare din învăţământul preuniversitar.

Modificările din sistemul „competenţelor – cheie” sugerate de Comisia Europeană se referă la:

· restructurarea competenţelor digitale (TSI);

· evidenţierea mai clară a competenţei referitoare la „iniţiativă şi antreprenoriat”;
· structurarea competenţei „sociale şi civice” într-un domeniu mai precis exprimat;

· introducerea unui domeniu nou centrat pe dimensiunea culturală a existenţei contemporane („sensibilizare şi exprimare culturală”);

· inserarea unor precizări privind dimensiunea europeană şi rolul Uniunii Europene în sistemul educaţional.
Evoluţia recentă a geografiei şcolare (2006 – 2009), cu influenţă asupra sistemului de competenţe se referă la:

· asumarea unor finalităţi la clasa a IV-a redate prin obiective generale şi obiective de referinţă şi a unei paradigme educaţionale noi, concretizate într-un sistem de instruire care realizează într-un an şcolar trecerea de la orizontul apropiat şi local la regiune, ţară, continent şi planetă ca întreg („Introducere în geografie – de la localitatea natală la planetă”), ca bază a formării competenţelor geografiei în învăţământul preuniversitar;

· modificarea ofertei de conţinuturi în ciclul liceal superior, prin axarea acestora pe sistemul „lumea contemporană – Europa – România – Uniunea Europeană” şi asumarea unor competenţe corespunzătoare;

· dezvoltarea ofertei sociale şi culturale a geografiei prin construirea unor structuri disciplinare interioare („Geografie culturală”, „Geografie socială”) cu o mai pronunţată relevanţă în acest sens şi dezvoltarea oportunităţilor sale referitoare la dimensiunea culturală a existenţei cotidiene;

· asumarea (prin geografie) a unor domenii educaţionale semnificative, cum ar fi: mediul înconjurător, dezvoltarea durabilă, sistemul geopolitic mondial, evoluţia lumii contemporane.


Evoluţia disponibilităţilor educaţionale ale geografiei şi ale sistemului de competenţe – cheie europene oferă o perspectivă nouă şi generoasă completării sistemului asumat de competenţe ale geografiei din învăţământul liceal şi de restructurare a acestuia.


Sistemul maximal de competenţe generale îl reprezintă cel asumat pentru nivelul 4 (superior). Competenţele specifice derivate sunt, în linii mari, cele descrise anterior.
3.3. Competenţe predominant disciplinare ale geografiei






a.Aspecte generale
Competenţele reprezintă în prezent sistemul referenţial principal al programelor şcolare din ciclul liceal (clasele IX – XII), spre deosebire de obiectivele educaţionale care sunt utilizate în învăţământul primar şi gimnazial (clasele I – VIII).


Competenţele reprezintă componenta principală a acestor programe, deoarece în raport cu atingerea lor se poate evalua eficienţa procesului educaţional.


Pornind de la aceste competenţe generale şi specifice ale programelor de liceu sunt utilizate conţinuturile ofertate şi este organizat procesul de instruire. Competenţele reprezintă componenta centrală a programelor şcolare şi a organizării procesului educaţional şi trebuie să devină elementul generator al învăţării. Conţinuturile „în sine” au o valoare limitată. Acestea trebuie să fie în principal elemente ofertate pentru procesul de instruire şi nu un scop în sine.

Principala preocupare a profesorului de geografie care organizează un proces educaţional centrat pe competenţe o reprezintă încercarea de atingere (de realizare) a acestora.

Introducerea competenţelor în structura programelor şcolare din România îşi are originea în intenţia compatibilizării sistemelor de învăţământ europene (în anul 2002).

Menţionăm că înainte de această iniţiativă a fost construit un sistem de competenţe realizabil prin geografie (O. Mândruţ, Ghidul profesorului pentru clasa a VI-a, Editura Corint, 1998). Existenţa acestui sistem de competenţe realizabile prin geografia şcolară într-un moment (1998) când nu era iminentă introducerea lor evidenţiază, ca şi în alte situaţii, caracterul anticipativ al demersurilor din spaţiul geografiei şcolare în raport cu al altor discipline de învăţământ.

b. Taxonomia competenţelor asumate prin geografie

Acest sistem de competenţe (generale şi specifice) este construit în raport cu următoarele elemente:

(1) Documentele reglatoare referitoare la planurile – cadru de învăţământ pentru clasele IX - XII;

(2) Competenţele – cheie sugerate de Comisia Europeană (ultima versiune);

(3) Sistemul de competenţe al geografiei şcolare şi domeniile educaţionale prevalente care pot fi abordate în cadrul educaţiei prin geografie, sintetizat în diferite documente;

(4) Raportul dintre competenţele – cheie şi competenţele specifice geografiei, elaborat în cadrul Institutului de Ştiinţe ale Educaţiei (2009);

(5) Programele anterioare (2000 – 2003) şi actuale (aprobate în anul 2006) pentru clasele IX – XII, care au un sistem coerent de competenţe (structurat pe cicluri);

(6) Carta Internaţională a Educaţiei prin geografie, document al U.I.G., care asigură o largă legitimitate şi coerenţă geografiei la nivel internaţional;
(7) Elemente ale Curriculumului Naţional din ţări care au la bază un sistem educaţional organizat pe atingerea unor competenţe.
Pornind de la cele opt domenii (descrise anterior) a fost construit un sistem de competenţe asumabile prin intermediul educaţiei prin geografie care cuprinde competenţe generale şi competenţe specifice. Ele au un profund caracter transdisciplinar, dar sunt prezentate din optica disciplinară a geografiei. În forma de faţă ele nu au o ordonare genetică (de la cele aparent mai simple la cele cu o complexitate mai mare). Ele presupun imanent cele trei dimensiuni interioare: cunoştinţe, abilităţi, atitudini.




Competenţe generale

(1) Utilizarea terminologiei (generale şi specifice) în prezentare, descrierea şi explicarea realităţii geografice (cu sisteme, structuri, elemente, procese şi fenomene caracteristice).

(2) Relaţionarea elementelor semnificative din matematică, ştiinţe şi tehnologie (domenii, discipline, metode, legi, modele, structuri) cu mediul înconjurător ca întreg şi sistemele sale componente.

(3) Relaţionarea realităţilor din natură (şi din sfera ştiinţelor despre natură) cu cele ale societăţii (şi din sfera ştiinţelor despre societate) într-o structură obiectivă integrată (mediul înconjurător) şi o disciplină de sinteză (geografia) care studiază această realitate integrată.

(4) Dobândirea unor deprinderi (abilităţi) şi metode (mecanisme) generale de învăţare care să faciliteze o pregătire permanentă asumată, inclusiv a metodologiei de investigare a mediului geografic ca realitate obiectivă. 

(5) Relaţionarea elementelor, fenomenelor şi sistemelor din realitatea geografică cu reprezentarea lor (cartografică şi grafică). Acesta este un domeniu de competenţe care subliniază specificul geografiei ca ştiinţă şi disciplină şcolară.
(6) Afirmarea unor competenţe sociale, civice şi antreprenoriale.

(7) Utilizarea elementelor de bază ale tehnologiei societăţii informaţiei (TSI) în instruirea prin geografie şi prelucrarea informaţiilor cu un conţinut prevalent geografic.

(8) Sensibilizarea şi deschiderea culturală prin structuri interdisciplinare şi disciplinare de percepere a dimensiunii culturale a existenţei contemporane.

Din aceste competenţe generale derivă anumite competenţe specifice, fiecare presupunând, pentru atingerea lor, anumite activităţi de învăţare cu un caracter transdisciplinar sau disciplinar. Aceste grupe de competenţe ar putea fi redate într-o formă sintetică, prin comasarea lor sau prin păstrarea celor care au dimensiuni evidente ce pot fi realizate prin studiul disciplinar al geografiei. Am păstrat această formă pentru a se realiza o legătură mai clară cu cele opt domenii de „competenţe – cheie”. Competenţele prezentate în continuare au o formă maximală şi, sub anumite cerinţe, depăşesc sensibil posibilităţile lor de realizare doar în cadrul învăţământului preuniversitar.





 Competenţe specifice

Competenţele specifice derivă din competenţele generale (1 – 8) şi reprezintă detalieri sau părţi componente în atingerea acestora. Principalele competenţe specifice derivate, prezentate în continuare, sunt asociate competenţelor generale. Sunt descrise totodată, pe scurt, caracteristicile competenţelor generale, pentru a oferi celor interesaţi un ansamblu conceptual cât mai precis.

În interiorul fiecărei competenţe generale, competenţele specifice au o ordonare gradată, de la cele mai simple la cele cu o complexitate crescândă.

Totodată, acestea includ (fără a fi asociate) cele trei componente structurale ale competenţelor: cunoştinţe, abilităţi, atitudini.

(1) Utilizarea terminologiei (generale şi specifice) în prezentarea, descrierea şi explicarea realităţii geografice (cu sisteme, structuri, elemente, procese şi fenomene caracteristice). 
Această competenţă generală trebuie să ducă, printre altele, la:

· Descrierea verbală şi explicarea specificului realităţii geografice prin identificarea elementelor, proceselor şi fenomenelor caracteristice;

· Descrierea şi explicarea, verbală şi non-verbală, a mediului geografic ca sistem şi ca structură şi a formelor de concretizare (componente, peisaje etc.);

· Utilizarea terminologiei disciplinare specifice (concepte, termeni generali, termeni specifici, denumiri) pentru prezentarea unei informaţii pertinente cu privire la o realitate geografică;

· Argumentarea unui demers explicativ referitor la fenomene şi procese din mediul geografic;

· Utilizarea reprezentărilor grafice şi cartografice ca limbaj specific în prezentarea, descrierea şi explicarea unei realităţi geografice; 

· Utilizarea unor elemente terminologice minimale din limbile străine învăţate pentru realizarea unei echivalenţe între semnificaţia acordată în limba maternă şi în aceste limbi;

· Prezentarea unei realităţi într-o formă lingvistică coerentă şi corectă gramatical;

· Prezentarea unei realităţi analizate într-o formă lingvistică accesibilă;

· Transferul dintr-un limbaj într-altul;

· Utilizarea unor reprezentări grafice şi simbolice;

· Esenţializarea informaţiei;

· Formalizarea grafică şi simbolică a elementelor, proceselor şi fenomenelor prezentate;

· Utilizarea limbajului logic şi matematic.

(2) Relaţionarea elementelor semnificative din matematică, ştiinţe şi tehnologie (domenii, discipline, metode, legi, modele, structuri) cu mediul înconjurător ca întreg şi sistemele sale componente.

Această competenţă generală trebuie să ducă, printre altele, la:

· Utilizarea aparatului matematic şi a limbajului logic;

· Formalizarea matematică a informaţiilor referitoare la realitatea înconjurătoare;

· Utilizarea unui sistem argumentativ şi critic propriu ştiinţelor în explicarea elementelor caracteristice mediului geografic;

· Înţelegerea proceselor elementare simple din natură (studiate la diferite ştiinţe);

· Înţelegerea specificului mediului înconjurător ca sistem;

· Utilizarea sistemului conceptual şi metodologic specific ştiinţelor;

· Înţelegerea mediului înconjurător ca sistem supraordonat preocupărilor disciplinare proprii ştiinţelor;

· Realizarea unor transferuri metodologice şi utilizarea metodologiilor transdisciplinare;

· Realizarea unor activităţi proprii ştiinţelor (experimente, simulări etc.).
(3) Relaţionarea realităţilor din natură (şi din sfera ştiinţelor despre natură) cu cele ale societăţii (şi din sfera ştiinţelor despre societate), într-o structură obiectivă integrată (mediul înconjurător sau mediul geografic) şi o disciplină de sinteză (geografia) care studiază această ralitate integrată.

Această competenţă generală trebuie să ducă, printre altele, la:

· Relaţionarea elementelor naturale cu elementele social - economice;

· Relaţionarea unor grupe de elemente naturale cu un element social sau o grupă de elemente sociale;

· Relaţionarea spaţială a elementelor naturale şi sociale ale unui anumit teritoriu;

· Relaţionarea funcţională a unor elemente naturale şi sociale (prin studii de caz);

· Analiza interacţiunilor dintre elemente naturale şi sociale;

· Sesizarea unor legături observabile între elemente naturale şi sociale (peisaje, tipuri de medii);

· Sesizarea unor succesiuni;

· Sesizarea şi demonstrarea unor legături provenite din interacţiuni;

· Sesizarea specificului geografiei ca ştiinţă a interacţiunii dintre natură şi societate la nivel global, regional şi local.
(4) Dobândirea unor deprinderi (abilităţi) şi metode (mecanisme) generale de învăţare care să faciliteze o pregătire permanentă asumată, inclusiv a metodologiei de investigare a mediului geografic ca realitate obiectivă..

Această competenţă generală trebuie să ducă, printre altele, la:

· Identificarea surselor de informare şi a informaţiei utile în sistemele multimedia;

· Elaborarea unor texte explicite, bazate pe explorarea proprie a realităţii;

· Utilizarea tehnologiei documentării bibliografice eficiente;

· Construirea unui algoritm de investigare a unui fenomen din realitatea obiectivă;

· Accesarea informaţiei cartografice;

· Formarea unui comportament critic constructiv;

· Exersarea capacităţilor intelectuale (gândire convergentă, divergentă, anticipativă) asupra elementelor specifice care definesc mediul înconjurător;

· Operarea cu modele, simboluri, semne şi convenţii;

· Utilizarea unor demersuri metodologice structurate;

· Înţelegerea şi producerea inovaţiei;

· Utilizarea unor metode de analiză directă sau mediată;

· Aplicarea modalităţilor de analiză pe elemente simple, sisteme, succesiuni;

· Îmbinarea diferitelor tipuri de analiză (empirică, holistică etc.);

· Utilizarea unor metode şi tehnici simple, specifice diferitelor discipline ştiinţifice, pentru analiza unor elemente ale mediului înconjurător;

· Utilizarea unor metode experimentale şi de simulare;

· Utilizarea reprezentărilor cartografice în investigarea mediului geografic;

5) Relaţionarea elementelor, fenomenelor şi sistemelor din realitatea geografică cu reprezentarea lor (cartografică şi grafică).

Această competenţe generală trebuie să ducă, printre altele, la:

· Utilizarea convenţiilor în citirea şi interpretarea suporturilor cartografice;

· Trecerea de la o scară la alta;

· Construirea unor reprezentări grafice pornind de la date informative;

· Interpretarea informaţiei grafice;

· Interpretarea unor imagini satelitare accesibile;

· Interpretarea unor modele (grafice sau numerice);

· Construirea unor modele simple, pe baza unor modele percepute;

· Construirea unor modele noi;

· Construirea unor reprezentări cartografice simple;

· Construirea unui text structurat utilizând o informaţie cartografică sau grafică;

· Construirea unui model sau a unei reprezentări cartografice după un text;
· Construirea unor hărţi cu o complexitate mai mare.
(6) Dobândirea unor competenţe interpersonale, interculturale, sociale, civice şi antreprenoriale.

Această categorie de competenţe presupune:

· Utilizarea cunoştinţelor elementare specifice care stau la baza practicii sociale;

· Utilizarea cunoştinţelor din domeniul civic (democraţie etc.);

· Dezvoltarea capacităţilor de organizare (directă sau simulată);

· Dezvoltarea interesului pentru cercetarea ştiinţifică a comunităţii;

· Asumarea intenţiei de amenajare raţională a spaţiului locuit;

· Aplicarea elementelor de managementul afacerii în proiecţia teritorială;
· Imaginarea unor proiecte inovative în contextul dezvoltării durabile;

· Înţelegerea influenţei mediului geografic asupra contextului social al existenţei umane (geografie socială).

(7) Utilizarea elementelor de bază ale tehnologiei societăţii informaţiei (TSI) în instruirea prin geografie şi prelucrarea informaţiilor cu un conţinut prevalent geografic.

Această categorie de competenţe presupune:

· Utilizarea computerului în stocarea informaţiei (baze de date);

· Utilizarea computerului în accesarea diferitelor informaţii care au ca subiect elemente cu coloratură geografică (internet);

· Prezentarea informaţiilor într-o formă şi structură relevante prin intermediul programelor informatice specifice;

· Comunicarea interpersonală cu ajutorul computerului (e-mail);

· Realizarea unor structuri grafice simple pe suport electronic;

· Alte abilităţi presupuse de utilizarea tehnologiei informaţiei.
(8) Sensibilizarea şi deschiderea culturală prin structuri interdisciplinare şi disciplinare de percepere a dimensiunii culturale a existenţei contemporane.

Această competenţă generală, deşi nu reprezintă un domeniu predilect al geografiei, poate completa disponibilităţile altor discipline şcolare (istorie, literatură, artă) sau poate să reprezinte o componentă semnificativă a unor structuri interdisciplinare („Cultură şi civilizaţie”).

Această competenţă generală trebuie să ducă, printre altele, la:

· Înţelegerea specificului cultural al existenţei umane;

· Localizarea unor elemente de natură culturală;

· Sesizarea interacţiunii dintre modurile de manifestare a culturii şi dintre cultură şi societate;

· Localizarea şi descrierea geografică a spaţiilor cu civilizaţii istorice şi a diferitelor culturi regionale;

· Identificarea unor relaţii dintre elementele dimensiunii culturale a existenţei umane şi spaţiul geografic în care se dezvoltă;

· Cunoaşterea unor date minimale referitoare la specificul cultural al unei ţări, regiuni şi popoare;

· Înţelegerea amprentei mediului geografic asupra culturii (geografie culturală).

3.4. Competenţele – cheie sugerate de Comisia Europeană pentru învaţamântul preuniversitar
Comisia Europeană, prin directoratul general pentru educaţie şi cultură, a realizat un demers derulat pe mai mulţi ani (2002 – 2006), concretizat într-un raport final asupra principalelor elemente care derivă din implementarea programului „Educaţie şi formare 2010” în perspectiva compatibilizării sistemelor educaţionale din ţările Uniunii Europene.


Acest program s-a materializat în mai multe documente anterioare (2002, 2004), care fac referiri la definirea şi concretizarea unor competenţe – cheie, considerate finalităţi centrale ale procesul educaţional. Domeniile de competenţe şi elementele componente ale acestora (cunoştinţe, deprinderi, atitudini) sunt rezultatul unor discuţii şi negocieri între specialiştii direcţiei de educaţie şi cultură a Comisiei Europene, reprezentanţi ai comunităţii ştiinţifice internaţionale şi reprezentanţi ai ministerelor şi institutelor de cercetare din diferite ţări. Ultima formă a acestui pachet de competenţe – cheie organizate în opt domenii reprezintă, cu toate limitările pe care le cuprinde (decembrie 2006), un document cu o largă acceptare internaţională.


În accepţiunea Comisiei Europene, definiţia competenţelor – cheie este următoarea: „Competenţele - cheie reprezintă un pachet transferabil şi multifuncţional de cunoştinţe, deprinderi (abilităţi) şi atitudini de care au nevoie toţi indivizii pentru împlinirea şi dezvoltarea personală, pentru incluziune socială şi inserţie profesională. Acestea trebuie dezvoltate până la finalizarea educaţiei obligatorii şi trebuie să acţioneze ca un fundament pentru învăţarea în continuare, ca parte a învăţării pe parcursul întregii vieţi”.


Din această definiţie şi din analiza specificului competenţelor – cheie rezultă următoarele: 

· competenţele se definesc printr-un sistem de cunoştinţe – deprinderi (abilităţi) – atitudini;

· au un caracter transdisciplinar implicit;

· competenţele – cheie reprezintă într-un fel finalităţile educaţionale ale învăţământului obligatoriu;

· acestea trebuie să reprezinte baza educaţiei permanente.

Sistemul de competenţe – cheie a reprezentat un element de referinţă al planurilor de învăţământ (aprobate în anul 2006) şi a fost inclus ca atare în nota de fundamentare a acestora, unde se apreciază că ariile curriculare sunt compatibile cu cele 8 domenii de competenţe – cheie stabilite la nivel european; se precizează, de asemenea, referitor la competenţele – cheie:

a) Planul de învăţământ şi programele trebuie să vizeze în mod direct formarea echilibrată a competenţelor – cheie din toate aceste domenii prin însuşirea de către elevi a cunoştinţelor necesare şi prin formarea deprinderilor şi atitudinilor corespunzătoare.

b) Competenţele – cheie sunt, în esenţa lor, transversale, formându-se prin mai multe discipline şi nu doar prin studiul unei anumite discipline; de aceea elaborarea programelor trebuie să ţină seama în mod explicit de această caracteristică.
Documentele recente (2009) referitoare la modificări ale planurilor – cadru de învăţământ nu mai fac referiri la competenţele – cheie, dar programele şcolare (nemodificate) ale diferitelor discipline conservă în interiorul lor referiri directe ale acestora; dintre programele şcolare pentru ciclul liceal superior (ciclul inferior al liceului, clasele IX – X) şi ciclul liceal superior (clasele XI  - XII), elemente substanţiale referitoare la competenţele – cheie cuprind programele de fizică şi de geografie.


Domeniile de competenţe - cheie cuprind: cunoştinţe, abilităţi (aptitudini, deprinderi), atitudini.

Competenţele – cheie, grupate pe cele opt domenii (dintre care două au subdomenii distincte) au un caracter profund teoretic şi cu u înalt grad de generalitate. Desigur, puteau fi imaginate şi alte decupaje interioare precum şi alte dimensiuni ale extinderii conceptuale a acestora. De exemplu, este greu de explicat forma minimalistă şi simplificatoare a subdomeniului „Ştiinţe” (asociat relativ forţat cu tehnologiile), prin comparaţie cu domeniul social – civic, descris amănunţit într-un spaţiu extins. 

Chiar în aceste condiţii, referenţialul propus de cele opt domenii de competenţe – cheie reprezintă un sistem comun de raportare a disciplinelor şcolare actuale suficient de complex.

Redăm, mai jos, cele opt domenii sugerate de Comisia Europeană, cu specificaţiile lor minimale (A).
Domeniul:
(1) Comunicarea în limba maternă
(A) Elemente care rezultă din documentul Comisiei Europene (exemple)

 Cunoştinţe:
Vocabular; gramatică; tipuri de texte literare şi non – literare; interacţiune 



ală (conversaţie, explicaţie etc.); stiluri de limbă vorbită şi scrisă 
Abilităţi:
Comunicarea oral şi în scris în diferite situaţii; scrierea unor texte; ascultarea şi înţelegerea mesajelor orale şi scrise etc.

Atitudini:
dezvoltarea interesului pentru comunicare şi lectură; dezvoltarea unei atitudini pozitive faţă de limba maternă, abordarea constructivă a dialogului etc.

Domeniul:
(2) Comunicarea în limbi străine

(A) Elemente care rezultă din documentul Comisiei Europene (exemple)

 Cunoştinţe:
Vocabular; gramatică funcţională şi stil; texte literare şi non – literare.
Abilităţi:
Iniţierea şi susţinerea unei conversaţii în limbi străine; ascultarea şi înţelegerea unor mesaje; citirea şi înţelegerea unor texte; învăţarea unor limbi într-un mod informal, pe tot parcursul vieţii.

Atitudini:

ensibilitate pentru diferenţe culturale; dorinţa de a se 





ona cu alte culturii in limbajul vorbit; interes şi curiozitate pentru alte limbi, 


unicare interculturală.
Domeniul:(3) 
Competenţe matematice şi competenţe de bază în ştiinţe şi tehnologii 



(3.1.) Competenţe matematice 

(A) Elemente care rezultă din documentul Comisiei Europene (exemple)

 Cunoştinţe:
Cunoştinţe elementare despre numere, măsuri, structuri şi de utilizare a 



numerelor în diferite operaţii fundamentale; înţelegerea noţiunilor şi 



termenilor matematici; sensibilizarea la posibilităţile matematicii.
Abilităţi:
Utilizarea şi înţelegerea diferitelor situaţii cu semnificaţie matematică din realitatea înconjurătoare; utilizarea unor argumente; abstractizarea şi generalizarea problemelor principale de matematică; operarea cu modele; comunicarea rezultatelor activităţilor matematice etc.

Atitudini:
Respectul pentru adevăr; dorinţa de a căuta argumente pentru a demonstra aserţiunile; relaţionarea corectă faţă de opiniile celorlalţi.




(3.2.) Competenţe de bază în ştiinţe şi tehnologii

(A) Elemente care rezultă din documentul Comisiei Europene (exemple)

 Cunoştinţe:
Cunoştinţe elementare din ştiinţe şi a principiilor de bază din lumea naturală, 


tehnologie şi ale produselor şi proceselor tehnologice; relaţionarea tehnologiei 


cu diferite câmpuri: progres ştiinţific, societate, cultură, mediu înconjurător, 


dezvoltare durabilă.
Abilităţi:
Utilizarea şi manipularea instrumentelor proprii ştiinţelor şi tehnologiei; utilizarea datelor ştiinţifice pentru atingerea unui scop ştiinţific sau formularea şi comunicarea unor concluzii (inclusiv raţionamentul subiacent).
Atitudini:
Dezvoltarea aprecierilor critice asupra ştiinţei şi tehnologiei incluzând aspecte legate de siguranţă şi securitate ca şi a problemelor etice; respect pentru siguranţă şi durabilitate din perspectiva progreselor ştiinţifice şi tehnologice.
Domeniul:
(4) Competenţa digitală (TSI – Tehnologia Societăţii informaţiei)
(A) Elemente care rezultă din documentul Comisiei Europene (exemple)

 Cunoştinţe:
Înţelegerea rolului TSI în viaţă şi societate; funcţiile principale ale 




computerului, incluzând procesare, programe simple, internet / email, baze de 


date, managementul stocării informaţiilor; rolul TSI în creativitate şi inovaţie.
Abilităţi:
Procesarea unor cantităţi mari de informaţii; comunicarea prin email; accesarea şi utilizarea serviciilor de pe Internet.

Atitudini:
Înclinaţia spre lucrul independent şi în echipă; dorinţa de accesare critică a informaţiei existente; sensibilitatea pentru aspectele personale.

Domeniul:
(5) Competenţa socială şi competenţe civice




(5.1.) Competenţa socială
(A) Elemente care rezultă din documentul Comisiei Europene (exemple)

 Cunoştinţe:
Coduri de conduită şi modalităţi general acceptate şi promovate în societate; 


menţinerea unei bune sănătăţi, a unei stări optime personale pentru sine şi 



pentru familie; înţelegerea dimensiunilor socioculturale şi economice ale 



societăţii europene; înţelegerea modului de interacţiune dintre identitatea 



culturală naţională şi identitatea europeană.
Abilităţi:
Încredere şi empatie în relaţia cu alţi indivizi; toleranţă în relaţie cu vederile şi comportamentele altora; abilitatea menţinerii unui grad de separare între sferele profesională şi personală ale vieţii; opoziţia faţă de transferul conflictelor profesionale în domeniul personal.
Atitudini:
Interes şi respect faţă de ceilalţi; disponibilitatea pentru compromis; integritatea; asumarea responsabilităţii.




(5.2.) Competenţe civice
(A) Elemente care rezultă din documentul Comisiei Europene (exemple)

 Cunoştinţe:
Drepturi civice, democraţie, dreptate, egalitate, cetăţenie; limba naţională; 



constituţia ţării; rolurile şi responsabilităţile instituţiile relevante pentru 



politicile care se desfăşoară la nivel local, regional, naţional, european şi 



internaţional; cunoaşterea principalelor evenimente, tendinţe şi agenţi de 



schimbare ai istoriei naţionale, europene şi mondiale; cunoaşterea procesului 


de integrare europeană precum şi a structurilor, obiectivelor şi a valorilor 



Uniunii Europene.  
Abilităţi:
Angajarea în activităţi publice; participarea la activităţile comunităţii; abilitatea de a realiza o legătură eficientă cu instituţiile din domeniul public; demonstrarea solidarităţii prin arătarea interesului şi ajutorului în rezolvarea unor probleme care afectează comunitatea locală sau mai extinsă; participarea informată la vot.

Atitudini:
Înţelegerea şi aprecierea diferenţelor între sistemele de valori ale diferitelor religii şi origini etnice; toleranţă şi respect pentru valorile celuilalt; sentimentul apartenenţei la localitatea natală, la ţară, la Uniunea Europeană, Europa în general şi lumea contemporană; sprijinul pentru diversitatea şi coeziunea socială; disponibilitatea de a participa la luarea deciziilor la nivelul comunităţii; dispoziţia de a participa voluntar la activităţi civice.

Domeniul:
(6) A învăţa să înveţi
(A) Elemente care rezultă din documentul Comisiei Europene (exemple)

 Cunoştinţe:
Cunoaşterea calificărilor solicitate; cunoaşterea metodelor proprii de învăţare, 


a punctelor tari şi slabe ale abilităţilor şi calificărilor personale; cunoaşterea 


posibilităţilor existente pentru educaţie şi formare. 
Abilităţi:
Dobândirea alfabetizărilor de bază pentru învăţarea permanentă; utilizarea resurselor de timp pentru crearea oportunităţilor de învăţare; autonomie, disciplină, perseverenţă în procesele de învăţare; dobândirea şi exploatarea unor noi cunoştinţe şi aptitudini; puterea de concentrare pe perioade lungi sau scurte de timp; reflecţia critică asupra obiectului şi scopului învăţării; autoevaluarea învăţării.

Atitudini:
Adaptabilitate şi flexibilitate; automotivarea şi încrederea în sine; iniţiativa personală; aprecierea pozitivă a activităţii de învăţare permanentă ca sursă de dezvoltare personală.

Domeniul:
(7) Iniţiativă şi antreprenoriat
(A) Elemente care rezultă din documentul Comisiei Europene (exemple)

 Cunoştinţe:
Identificarea oportunităţilor de dezvoltare a unei activităţi profesionale sau de 


afaceri.
Abilităţi:
Gestionarea unui proiect anticipativ; planificarea, organizarea, analiza, comunicarea şi realizarea lui; abilităţi de dezvoltare şi implementare a unui proiect; lucrul individual şi în echipă.

Atitudini:
Demonstrarea iniţiativei; atitudine pozitivă faţă de inovare; demonstrarea dorinţei de afirmare a abilităţilor antreprenoriale.

Domeniul:
(8) Sensibilizare şi exprimare culturală
(A) Elemente care rezultă din documentul Comisiei Europene (exemple)

 Cunoştinţe:
Conştientizarea patrimoniului cultural local, naţional şi european; cunoştinţe 


de bază asupra anumitor manifestări culturale şi artistice, inclusiv ale culturii 


populare; cunoştinţe de bază din domeniile principale ale culturii şi artei şi 


dezvoltarea lor istorică; înţelegerea diversităţii culturale şi lingvistice în 



Europa şi în lume; înţelegerea importanţei factorilor estetici în viaţa cotidiană;
Abilităţi:
Posibilitatea angajării unor discuţii şi dezbateri asupra unei game de largi de subiecte referitoare la cultură; compararea punctelor de vedere şi a manifestărilor expresiv - creative personale cu ale altora; dezvoltarea aptitudinilor creative.
Atitudini:
Cultivarea sentimentului identităţii împreună cu respectul pentru diversitate; interes pentru viaţa culturală şi domeniul estetic al realităţii; atitudinea pozitivă faţă de toate formele culturale.

3.5. Alte abordări ale competenţelor
Domenii ale competenţelor cheie

	UE 1)
	Spania 2)
	Franţa (soclu comun) 3)
	Comisia Prezidenţială

(România04)

	1
	1. Comunicare lingvistică
	1. Limba franceză
	1. Comunicare în limba maternă şi două limbi de circulaţie internaţională

	2
	
	2. O limbă străină vie
	

	3
	1. Competenţa matematică

2. Competenţa de cunoaştere şi interacţiune cu lumea fizică
	3. Matematică şi cultură ştiinţifică
	2. Competenţe fundamentale de matematică, ştiinţe şi tehnologie

	4
	4. Prelucrarea informaţiei şi competenţa digitală
	5. Tehnici ale informaţiei şi comunicării
	3. Competenţe digitale

	5
	7. A învăţa să înveţi
	
	8. A învăţa pe tot parcursul vieţii

	6
	5. Competenţă socială şi cetăţenească
	6. Competenţe sociale şi civice
	4. Competenţe axiologice

5. Managementul vieţii şi carierei

	7
	8. Autonomie şi iniţiativă personală
	7. Autonomie şi spirit antreprenorial
	6. Competenţe antreprenoriale

	8
	6. Competenţa culturală şi artistică
	4. Cultura umanistă
	7. Expresie culturală


1) Cele opt domenii (1 – 8) ale competenţelor cheie ale Comisiei Europene sunt definite în sensul documentelor din 2006.

2) „Hacia un enfoque de la education en competenciao”, Consejerio de Education e Ciencia, 2008
3) MEN (2006), „Le socle commun des connaisances et des competences”, CNDP / XO Edition, Paris
4) Comisia prezidenţială pentru educaţie „Legea învăţământului preuniversitar” (proiect); 30 aprilie 2008.

Intervenţii pedagogice care favorizează dobândirea competenţelor
	
	
	Activitatea profesorului
	Activitatea elevului

	Dobân- direa

compe-

tenţei


	I.Faza

cog-

nitivă
	Prezintă decupaje din realitate(caz, situaţie-problemă)
	Percepe situaţia actuală şi situaţia dorită

	
	
	Explică importanţa competenţei
	Conşientizează importanţa competenţei

	
	
	Prezintă cunoştinţele declarative necesare(concepte, legi, principii, teorii)
	Percepe şi codifică cunoştinţele declarative

	
	
	Prezinta cunostinţele procedurale necesare(reguli, algoritmi, proceduri, strategii)
	Percepe şi codifică cunoştinţele procedurale

	
	
	Descrie etapele care vor fi parcurse pentru dobândirea competenţei
	Codifica etapele şi acţiunile asociate lor

	
	II.Faza

asociativă 
	Ofera o situaţie care necesită demonstrarea competenţei
	Execută suita de proceduri integrate
competenţei

	
	
	Evaluează performanţa (rezultatul) elevilor
	Autoevaluează performanţa

	
	
	Identifică greşelile
	Identifica greşelile

	
	
	Indica metode/procedee de corectare a greşelilor
	Corecteaza greşelile

	Consolidarea competenţei


	Ofera situaţii/exerciţii variate pentru manifestarea competenţei
	Rezolva exerciţiile sau situaţiile-problemă (automatizarea competenţei)

	
	Oferă instrumente de autoevaluare/ evaluare
	Se autoevaluează

	
	Prevede recapitulări la intervale variabile de timp
	Rezolvă exerciţiile

5.Clasa – un spaţiu al învăţării

Clasa de elevi este un grup social specific, cu structură, cu roluri clare şi un mediu

psihosocial al activităţii instructiv educative ce determină schimbări cognitive fundamentale ale fiecarui membru, este mediul educaţional în care se manifestă relaţiile dintre elev-profesor, relaţiile elev-elev, în care se concretizeaza predarea, învăţarea şi evaluarea, în care elevii şi profesorii se simt “acasă” ori trăiesc sentimente de frustrare şi alienare.Pentru dezvoltarea clasei ca un spaţiu optim pentru învatare , profesorii au rolul esenţial deoarece ei creeaza cadru de predare-învăţare-evaluare şi oferă elevilor o mulţime de mijloace de învăţământ. 
Realitatea educaţională actuală este atât de complexă încât este necesară „fundamentarea unui sistem tot mai cuprinzător al formelor de organizare a activităţii educaţionale, precum şi taxonomia lor după criterii cu valoare pedagogică relevantă (M. Ionescu, apud. M. Eant, R. La Borderie; 2004, p.179). Formele de organizare a activităţii didactice evoluează sub influenţa tehnologiei informaţiei. Învăţământul asistat de calculator aduce forme organizatorice noi care permit individualizarea accentuată a instruirii. Este de bănuit că ceea ce este numit „e-learning“ / „e-teaching“ va influenţa fundamental formelor de organizare a activităţii didactice.

Forme de organizare ce pot fi folosite prin combinare în proiectele de lecţii: 

A. după modul de repartizare a sarcinilor:

· Frontale
· Diferenţiate
· individuale

B. după modul de participare:
· colectiv
· pe grupe
· individual
C. după modul de conducere a activităţii:
· dirijate de profesor
· dirijate de echipa de specialişti / parteneriat (profesor + alţii)
· dirijate prin programe de instruire
· independente” (Franţ, A., I, 2002, p. 33)

Practica didactică a identificat trei moduri de organizare a activităţii didactice, în funcţie de maniera de desfăşurare, fiecare configurând conţinuturi, relaţii, suporturi şi resurse specifice:  activităţi frontale, activităţi de grup şi activităţi individuale.În cadrul lecţiei, formele de organizare a activităţii  elevilor (de grupare a elevilor) pot fi:

1. Activităţile frontale - cadrul didactic îndrumă în acelaşi timp activitatea tuturor elevilor din clasă cuprinde: lecţia (expune, demonstrează cu toată clasa), activităţile în cabinetele de geografie, vizita, excursia, etc.
2. Activităţile de grup dirijate cuprind: părţi din lecţie, consultaţii, meditaţii, vizita în grupuri mici, cercul de elevi, întâlniri cu specialişti (oameni de ştiinţă, scriitori), concursuri şi dezbateri şcolare, sesiuni de comunicări şi referate, reviste şcolare, activităţi sportive.Clasa este împărţită în grupe de 3-5 elevi (fiecare grupă îşi desfăşoară independent activitatea, prin cooperarea dintre membrii săi: observă, experimentează, efectuează un proiect, confecţionează un obiect etc.). Grupele pot fi: omogene ( elevii au acelaşi nivel de pregătire); eterogene ( elevii au nivele de pregătire diferite). Grupele pot executa o sarcină: comună, identică pentru toate grupele; diferenţiată, de la o grupă la alta.

Când activitatea de învăţare se desfasoara pe grupuri, profesorul nu este un observator pasiv, ci are numeroase responsabilităţi, fiind în acelasi timp instructor, consultant, participant, observator, facilitator, motivator şi coordonator.În activităţile de grup, se atribuie treptat diferite roluri pentru ca elevii să înveţe să desfăşoare activitati eficiente, să aibă sau să-şi asume responsabilităţi precise şi să-şi dezvolte relaţiile sau atitudinile sociale pozitive.Specialiştii afirmă că fiecare elev lucrează în grup dacă are un rol bine determinat, altfel exista riscul ca unii să asiste doar la activitate (în cazul adulţilor se observă că nu sunt preocupaţi de jucarea rolului atribuit).În activităţile de grup pot fi atribuite urmatoarele roluri :

a)Roluri centrate pe sarcina grupului :

-controlorul→verifică materialele înainte de a fi distribuite, are grijă ca elevii să înţeleagă ce se lucrează;

-furnizorul→distribuie materialele destinate instruirii;

-cititorul→citeşte grupului materialele scrise;

-cercetaşul→cere informaţii necesare de la alte grupuri sau profesor;

-căutătorul de dovezi→caută informaţii cand apar controverse, neclarităţi;

-ascultătorul activ→repetă sau reformulează ce au spus alţii;
-interogatorul→solicită de la membrii grupului idei referitoare la sarcina de lucru;

-raportorul→relatează celorlalte grupuri deciziile şi ideile grupului lor;

-rezumatorul→trage concluziile în urma discuţiilor din grup;

-cronometrorul timpului→asigură respectarea timpului alocat pentru realizarea sarcinii.


b)Roluri centrate pe menţinerea grupului:

-facilitatorul→se asigura că fiecare primeşte sprijin atunci cand are nevoie;

-responsabilul cu curăţenia→adună materialele după activitate;

-încurajatorul→felicită, ajută, încurajează membrii grupului;

-mediatorul conflictelor→negociază pentru rezolvarea divergenţelor dintre membrii grupului;

-evaluatorul→observă cum anume cooperează grupul şi discută observaţiile cu colegii;
-ilustratorul→elaborează crochiuri geografice, diagrame etc.

-invesstigatorul→ formulează întrebările pentru rezolvarea situaţiilor- problemă sau a cazurilor;

-analistul→analizează materialul grafic, fotografic, hărtile, textele etc.

3. Activităţile individuale - fiecare elev realizează sarcini şcolare independent de colegii săi (rezolvă exerciţii, probleme, studiază un text, lucrează la calculator, efectuează un experiment sau o lucrare practică, activităţi de evaluare, efectuarea temelor pentru acasă, studiul în biblioteci, lectură suplimentară şi de completare, întocmirea de proiecte, referate, desene, scheme, alte lucrări scrise, comunicări ştiinţifice, alte proiecte practice. etc.). Sarcinile de lucru pot fi: comune pentru toţi elevii clasei; diferenţiate pe categorii de elevi; individualizate.

Cele trei forme de desfăşurare a activităţii didactice sunt complementare şi se pot desfăşura concomitent, în funcţie de obiectivele şi conţinutul didactic. Dintre ele, lecţia este considerată cea mai importantă, fiind cea mai eficientă formă de organizare a activităţii de predare-învăţare-evaluare. Totuşi profesorul va organiza activităţile didactice astfel încât să sporească şansele de reuşită a atingerii obiectivelor operaţionale propuse, adoptând o varietate de activităţi la specificul şi potenţialul elevilor săi.

  În tabelul următor sunt cuprinse principalele modalităţi de cuplare  a acestor moduri de

organizare a activităţii la nivelul unei lecţii, iar în glosar sunt explicaţi câţiva termeni în strânsă legătură cu tema, în aşa fel încât formularea să fie cât mai exactă şi să surprindă atât activitatea învăţătorului cât şi a elevilor, să evidenţieze diferenţierea şi individualizarea sarcinilor pentru realizarea obiectivelor operaţionale ale lecţiilor:

	Modalităţi de repartizare

a sarcinii
	Modalităţi de participare 

a elevilor
	Modalităţi de dirijare a

activităţii

	Frontală
	Colectivă
	Dirijat

	
	
	Independent

	
	Pe grupe
	Dirijat

	
	
	Independent

	
	Individuală
	Dirijat

	
	
	Independent

	Diferenţiată
	Pe grupe
	Dirijat

	
	
	Independent

	
	Individuală
	Dirijat

	
	
	Independent


Inovaţiile pedagogice din cea de-a doua jumătate a secolului al XX-lea au determinat, în mare măsură, reducerea ponderii pe care o ocupau în trecut învăţământul frontal în economia de timp a activităţilor educative. Inovaţiile în curriculum care au pus accentul pe individualizarea şi diferenţierea curriculei, au făcut mai mult loc instruirii pe grupuri mici şi prin activităţi individuale. Astfel, în organizarea si desfăsurarea activităţilor didactice, alături de lecţiile desfăşurate frontal, activităţile pe grupe de elevi, interactive câstigă teren datorită aportului lor la îndeplinirea finalităţilor activităţii instructiv-educative. Finalităţile urmărite prin folosirea acestui mod de instruire sunt: dezvoltarea spiritului de cooperare al elevilor, intensificarea comunicării între elevi, dezvoltarea responsabilităţii personale în îndeplinirea sarcinilor asumate, stimularea productivităţii gândirii, familiarizarea cu munca de cercetare în echipă, depăsirea unor bariere de natură psihosocială etc.
	Denumirea

formei  de

organizare
	Avantaje
	Dezavantaje

	Frontală
	· se câstigă timp
· se predă un volum mare de informaţii

· întrebările sunt de diferite tipuri

· timpul disponibil pentru formularea răspunsurilor variază
· profesorul primeşte şi oferă imediat feed-back-ul
	· se pretează pentru metode expozitive şi conversaţie cu profesorul
· activitatea este centrată predominant pe profesor

· “învăţarea”se face prin memorare

· elevii sunt trataţi predominant ca şi cum ar avea toti aceleaşi caracteristici

· favorizează competiţia

	Grupală
	· elevii sunt grupaţi aleator sau după diferite criterii , relaţii interpersonale, interese, nivelul abilităţilor
· permite diferenţierea sarcinilor de invăţare

· învăţarea se produce în ritm propriu

· se dezvoltă abilităţi de comunicare şi de cooperare

· elevii învaţă unii de la alţii
· creşte responsabilitatea elevului faţă de propria învăţare, dar şi faţă de grup

· cei cu abilităţi cu nivel scăzut progresează mai usor
	· rezolvarea sarcinilor necesită resurse mai mari de timp decât predarea facută de profesor
· profesorul nu evaluează în întregime rezultatele

· creează un zgomot oarecare

· facilitează erorile în învăţare

· evaluarea lipseşte sau se face cu dificultate

	Individuală
	· permite diferentiere sarcinilor de învăţare
· activitatea se desfăsoară în linişte

· învăţarea se produce în ritm propriu

· creşte responsabilitatea elevului faţă de propria învăţare
	· faciilitează erorile în învăţare
· profesorul nu evaluează în întregime rezultatele, de fiecare dată
· rezolvarea sarcinilor necesită resurse mari de timp

· favorizează competiţia

· comunicarea este aproape absentă


 Metodologia desfăsurării activităţilor de acest tip este diversă, profesorii reusind să mărească eficienţa si atractivitatea activităţilor datorită completării metodelor tradiţionale cu metode moderne, bazate pe acţiune, lecţiile devenind astfel interactive. Metodologia activă preconizată a fi utilizată în cadrul lectiilor reliefează si condiţiile care pot favoriza eficienţa acestor metode. Vom prezenta câteva aspecte metodice de care depinde participarea activă a elevilor la activităţile didactice:
· Neasumarea de către elevi a rolului de coparticipant activ la lecţie duce la un demaraj
intelectual lent si diminuează la început mijloacele de reflecţie si expresie. Ca atare, încurajarea si ajutorul grupului de învăţare sunt o condiţie sine-qua-non a reusitei antrenării la o coparticipare activă, reală si eficientă;

· Emotivitatea este o stare firească în faza de început a coparticipării. Efectul ei negativ se

resimte însă în imposibilitatea de a reacţiona într-o manieră apropiată de situaţie. Depăsirea se poate face mai ales printr-un interes puternic pentru activitatea instructiv-educativă la care participă. De aici nevoia organizării întregului proces didactic plecând de la centrele de interes ale elevilor;
· Fiecare angajare a elevului la o participare activă în procesul instructiv-educativ poartă
pecetea individualităţii respective. Încercarea de a anihila această individualizare duce întotdeauna si la anihilarea participării. De aici si cerinţa de a încuraja modul personal, şi nu şablonard în activităţile didactice;
· Utilizarea unor metode clasice, scolăresti, de dirijare strictă a activităţii elevilor, creează

aproape întotdeauna refuzul elevilor de a participa activ. Acestia consideră că activitatea

respectivă nu are valoare, întrucât nu răspunde asteptărilor lor de a fi consideraţi adulţi;

· Lipsa de participare activă a elevilor la activităţile de seminar se explică de multe ori prin faptul că elevii consideră informaţiile vehiculate irelevante, neinteresante pentru profesiunea lor viitoare;

· Educarea si instruirea elevilor în mediul viitoarei lor profesii potenţează participarea

activă la activităţi, explicaţiile vizând mai ales certitudinea că aceasta este o activitate interesantă, serioasă si utilă;
· Participarea la activităţile de grup sporeste în măsura în care grupul este organizat ca grup

de învăţare, de cercetare si de acţiune;

· Obiectivele abstracte, nedefinite corect ale activităţii cu elevii sunt o frână în calea

participării active a acestora. Obiectivele precise, care pleacă de la situaţia reală, de la aspiraţiile elevilor pot spori dorinţa acestora de a participa la activitate;

· Organizarea metodică a lecţiei este esenţială. Oricât de nobile ar fi obiectivele si oricât

de spectaculoase ar fi dotările, doar o strategie didactică de activizare a elevilor este eficientă;

· Participarea activă a elevilor la activităţi depinde în mare măsură de nivelul comunicării

cu profesorul, de aceea cresterea nivelului de empatie este esenţială;

· Nivelul participării elevilor la activităţi nu poate fi mai mare decât nivelul participării

profesorului.


Concluzii


Dacă decideţi să schimbaţi mediul educaţional în clasele cu care lucraţi pentru eficientizarea 

învăţării este bine să obişnuiţi elevii să lucreze individual şi în perechi, apoi să organizaţi situaţii de învăţare prin cooperare în grupuri mici.În proiectarea lecţiilor veţi răspunde la următoarele întrebări:

· Care sunt obiectivele operaţionale cognitive, procedurale şi atitudinale pe care le vor realiza elevii în lecţie?

· Cât de mari vor fi grupurile?

· Ce sarcini vor avea de rezolvat grupurile?

· Ce roluri vor juca elevii?

· Ce materiale vor primi grupurile?

· Cât timp vor lucra elevii în grupuri, cât individual şi cât frontal?

· Cum vor prezenta elevii rezultatele?

· Cum vor fi evaluate rezultatele şi procesul de învăţare?

La începutul fiecarei activităţi va fi nevoie să explicaţi clar elevilor sarcina de lucru, să discutaţi despre modul de lucru în grup, despre felul în care vor fi evaluaţi.În timpul desfaşurării individuale sau în grupuri,sarcinile principale ale dumneavoastră sunt următoarele:
· Începeţi cu activităţi individuale în care toţi elevii sunt obligaţi să lucreze, continuaţi cu activităţi în perechi sau in grupuri în care elevii prezintă ce au lucrat, primesc şi oferă feed-back şi finalizaţi cu activităţi frontale prin care vă asiguraţi că elevii au lucrat corect şi au îndeplinit sarcinile de lucru.

· Obsevaţi cum lucrează elevii în grupuri.

· Interveniţi dacă elevii vă solicită sprijinul sau dacă este necesar.

· Întrerupeţi activitatea dupa epuizarea timpului alocat.

· Oferiţi sarcini suplimentare pentru grupurile care rezolvă corect şi repede sarcina de lucru.

· Evaluaţi produsele realizate şi modul  în care elevii au lucrat individual sau în grupuri.

· Oferiţi elevilor posibilitatea să se autoevalueze şi să analizeze procesul propriu de învăţare.

· Oferiţi întotdeauna feed-back pozitiv şi solicitaţi feed-back de la elevi asupra activităţii desfăşurate.

TEMA 6.Tipuri de activităţi didactice

În practica didactică se face distuncţia între „forma de organizare a învăţării” , „forma de organizare a procesului instructiv-educativ”, „forma de organizare a activităţilor educative extraşcolare”. În principiu, forma de organizare se refera la „modul /maniera de lucru în care se realizează activitatea binomului profesor-elev; modul de lucru cu grupul sau cu individul” (M.Ionescu, 1995).Ea circumscrie o activitate cu durată variabilă şi o structură specifică prin care se urmăreşte indeplinirea scopurilor didactice fundamentale.Forma de organizare implică articularea sistemică a tuturor elementelor procesului instructiv –educativ.

Lecţia se desfăşoară într-o succesiune de etape, care-i conferă o anumită structură. Tipul de lecţie se referă la structura comună a lecţiilor care urmăresc aceleaşi finalităţi. Tipul de lecţie se stabileşte în funcţie de obiectivul general al lecţiei.

În concluzie, lecţia este o microstructură  didactică integrată în sistemul de învăţământ, în care binomul profesor-elevi interacţionează asupra unui conţinut într-un spaţiu de timp determinat, prin strategii psihopedagogice, de cercetare ştiintifică şi de comunicare specifice, cu scopul realizării unor obiective operaţionale.

„...realizarea propriu -zisă a lecţiei este o problemă de adaptare continuă la situaţie, este ştiinţă comunicată şi ştiinţă aplicată, artă, talent şi creativitate” (I. Cerghit, 1983).

Lecţia are o configuraţie flexibilă, este alcătuită din succesiunea unor evenimente ale instruirii şi educării, legate temporar şi cauzal între ele:

1. moment organizatoric;

2. captarea şi orientarea atenţiei;
3.verificarea temei pentru acasă;
4.verificarea cunoştinţelor anterioare;

5.dobândirea cunoştintelor noi ( evocarea cunoştinţelor anterioare, stimularea motivaţiei, enunţarea scopului şi  a obiectivelor operaţionale, prezentarea materialului-stimul,  descrierea sarcinii de învăţare,  prezentarea optimă a conţinuturilor, dirijarea învăţării);

6. asigurarea feed-back-ului (gradul de corectitudine a performanţei);
7. evaluarea performanţelor (rezultatelor învăţării), imediat după învăţare sau în diferite momente ale lecţiei);

8.asigurarea şi intensificarea retenţiei şi a transferului cunoştintelor (consolidarea cunoştinţelor noi;corectarea greşelilor; completarea lacunelor; reţinerea esenţialului din lecţie prin fixare-recapitulare; solicitare în rezolvarea unor sarcini noi, în situaţii diferite , prin învăţare diferenţială, fişe sau teste de evaluare); 
9.precizarea activitaţilor pe care elevii le vor efectua  acasă.


Aceste evenimente sunt, în general, valabile pentru toate tipurile de lecţie.


Structurarea lecţiei este rezultanta asamblării mai multor componente şi a  relaţiilor dintre acestea.Componentele specifice oricarei lecţii sunt:

• resursele umane:profesorul şi elevii;
         • resursele materiale : mijloacele de învăţământ şi spaţiul de instruire (clasa, cabinet etc.);

         • resursele temporale;


•resursele ideatice / informaţionale (conţinutul lecţiei);


• resursele procedurale sau managementul strategic (metode şi proceduri didactice de predare-învăţare-evaluare; metode şi proceduri de cercetare ştiinţifică; metode, proceduri,canale şi limbaje de comunicare; metode si proceduri psihologice etc.).


Prin interacţiunile dintre aceste componente, care constituie „intrări”  în sistem, se creează un mediu în care se produce învăţarea, care determină  „ieşirile”  din sistem, concretizate în rezultatele obtinuţe de către elevi şi de către profesor (cunoştinţe, competenţe, comportamente, valori).Fiecare lecţie constituie în realitate o microstructură  unică, deoarece componentele prezintă la intrare caracteristici calitative şi cantitative variabile.
Tipurile principale de lecţii sunt următoarele: lecţia de comunicare si însuşire a noilor  cunoştinţe;lecţia mixtă (combinată);lecţia de formare şi consolidare a priceperilor şi deprinderilor; lecţia de recapitulare şi sistematizare a cunoştinţelor; lecţia de verificare şi apreciere a  rezultatelor şcolare;lecţia de aplicare în practică a cunoştinţelor. Fiecărui tip de lecţie îi este proprie o anumită structură generală. Această structură nu este obligatorie şi rigidă.

Tipurile de lecţii se regăsesc în realitate în practica şcolară sub forma unor variante concrete. Constituirea variantelor de lecţii este determinată de: specificul obiectului de învăţământ; particularităţile elevilor; condiţiile materiale locale, competenţele cadrului didactic.
6.1.Tipurile principale de lecţii
a).Lecţia de comunicare şi însuşire a noilor  cunoştinţe

Prin acest tip de lecţie se urmăreşte atât achiziţia de cunoştinţe (date concrete, noţiuni, principii, legi), cât şi formarea la elevi a capacităţilor de a opera cu acestea (de a le interpreta, aplica, analiza, sintetiza şi evalua). Structura generală a acestui tip de lecţie este următoarea:
1. momentul organizatoric, prezent în orice lecţie şi prin care se asigură condiţiile unei bune desfăşurări a lecţiei;

2. pregătirea pentru tema nouă, care constă în actualizarea, de regulă prin conversaţie, a unor cunoştinţe anterioare, necesare noii învăţări;

3. anunţarea subiectului (titlului) şi a obiectivelor lecţiei.

Acestea din urmă vor fi prezentate elevilor într-o formă accesibilă în vederea motivării şi cointeresării lor pe parcursul lecţiei;

4. transmiterea cunoştinţelor: este etapa de bază a lecţiei, care ocupă cea mai mare parte a timpului. Prin strategii specifice, profesorul prezintă noul conţinut şi dirijează învăţarea elevilor, asigurând o participare activă a acestora, până la obţinerea performanţei vizate;

5. fixarea cunoştinţelor, care se poate realiza prin conversaţii sau aplicaţii practice.

6. anunţarea şi explicarea temei pentru acasă.

Variante ale lecţiei de transmitere de cunoştinţe: lecţia prelegere; lecţia dezbatere;lectia introductivă; lecţia de descoperire pe cale  inductivă;lecţia de descoperire pe cale deductivă; lecţia combinată (mixtă);lecţia de instruire asistata de calculator;lecţia bazată pe activitate practică;lecţia vizită etc.
b). Lecţia de formare şi consolidare a priceperilor şi deprinderilor
Se întâlneşte la o varietate de obiecte de învăţământ care au ca obiectiv formarea şi exersarea deprinderilor intelectuale, deprinderilor motorii sau capacităţilor creatoare.
Acest tip de lecţie are următoarea structură generală:

1. momentul organizatoric, care capătă o importanţă sporită în cazul în care exersarea se bazează pe utilizarea unor mijloace de învăţământ specifice (în atelier, laborator etc.);

2. anunţarea subiectului şi a obiectivelor lecţiei;

3. actualizarea/prezentarea, prin explicaţii sau conversaţie, a unor cunoştinţe, ce reprezintă suportul teoretic al exersării;

4. explicarea şi demonstrarea modelului acţiunii de executat, realizate de regulă de cadrul didactic, în vederea formării la elevi a modelului intern al acţiunii respective;

5. exersarea propriu-zisă, care se realizează mai întâi sub îndrumarea profesorului şi apoi independent, sub forma unor exerciţii variate, dozate şi gradate;

6. evaluarea rezultatelor obţinute.

Adesea deprinderile nu pot fi formate într-o singură lecţie, exersarea lor realizându-se pe parcursul mai multor ore, care se pot desfăşura chiar succesiv, în aceeaşi zi.

Printre variantele acestui tip de lecţie, determinate de natura diversă a deprinderilor de format cât şi de varietatea resurselor materiale implicate, se numără: lecţia de formare a unor deprinderi de munca intelectuala (rezolvarea de probleme, interpretarea unor desene şi hărţi) ; lecţii de activitate practică; lecţia de realizare a unor modele; lecţia bazata pe autoinstruirea asistata de  calculator;lecţia dezbatere;lecţia bazată pe munca independentă cu surse de informare etc.
c). Lecţia de recapitulare şi sistematizare a cunoştinţelor
Prin acest tip de lecţie se urmăreşte consolidarea, sistematizarea, aprofundarea şi uneori chiar completarea cunoştinţelor şi deprinderilor elevilor. Se organizează la sfârşitul unui capitol, la sfârşitul semestrului şi al anului şcolar (recapitulare finală), înaintea lucrărilor scrise sau la începutul anului şcolar. Structura generală a acestui tip de lecţie este următoarea:
1. formularea anterioară a temei şi a problemelor principale cuprinse în plan, care să stea în atentia elevilor  pentru a fi supuse dezbaterii (analizei);
2.cuvântul introductiv al profesorului  pentru organizarea activitaţii în clasă (captarea ateţiei elevilor, enunţarea  obiectivelor lecţiei;

3. recapitularea propriu-zisă, care se poate face în următoarele variante: conversaţie pe baza unui plan (anunţat elevilor din timp, care s-au pregătit în prealabil); efectuarea de către elevi a unei teme cu caracter aplicativ (de exemplu, rezolvare de probleme, aplicaţii cu desene şi hărţi); prezentarea şi discutarea unor referate, proiecte; expunere-sinteză a cadrului didactic;lecţia bazată pe scheme recapitulative; lecţia bazata pe exerciţii şi rezolvări de probleme; lecţia concurs; lecţia bazată pe activităţi practice; lecţia de recapitulare şi sistematizare pe baza utilizării unor mijloace audio-vizuale sau a calculatorului; lecţia bazată pe muncă independentă a elevilor;
4.concluziile şi aprecierile profesorului;
d). Lecţia mixtă (combinată).


Denumirea este dată de urmărirea concomitentă a mai multor obiective didactice: transmitere de cunoştinţe , formarea de priceperi şi deprinderi intelectuale sau practice, fixare şi evaluare. Este tipul de lecţie cel mai răspândit în practica şcolară, în special la clasele primare şi generale, unde volumul cunoştinţelor de transmis este mai mic. Are următoarea structură generală:

1. momentul organizatoric;

2. verificarea cunoştinţelor şi deprinderilor anterioare dobândite (şi în primul rând) verificarea temei pentru acasă;

3. pregătirea pentru tema nouă;

4. anunţarea subiectului şi a obiectivelor lecţiei;

5. transmiterea noilor cunoştinţe;

6. fixarea cunoştinţelor;

7. anunţarea şi explicarea temei pentru acasă.

Acest tip de lecţie poate îmbrăca un număr mare de variante, deteminate de: succesiunea etapelor (verificarea poate fi făcută concomitent cu transmiterea cunoştinţelor sau, în etapa de dobândire de cunoştinţe pot fi intercalate momente de fixare parţială), de strategie dominantă, de mijloacele de învăţământ folosite.

Alegerea, în cadrul fiecărui tip de lecţie, a variantei optime este, în ultimă instanţă, o expresie a creativităţii cadrului didactic. Indiferent de tipul căruia îi aparţine, o lecţie modernă întruneşte următoarele trăsături esenţiale: accentul este pus pe activitatea elevilor; elevii sunt coparticipanţi în activitatea didactică; se realizează, în diferite etape ale lecţiei, tratarea diferenţiată a elevilor; evaluarea este predominant formativă.

e).  Lecţia de verificare şi apreciere a  rezultatelor şcolare

Aceste lecţii se fac la intervale mai mari de timp, după ce s-a parcurs o bună parte din conţinutul programei, avându-se în vedere funcţiile de diagnoză  şi de conexiune inversă. În ceea ce priveşte structura acestei lecţii , ponderea conţinutului sau este rezervată verificării şi evaluării.Metodele de verificare şi instrumentele de măsurare cele mai frecvent folosite sunt: observarea curentă, chestionarea orală sau scrisă, probe practice, teste şcolare standardizate.


Aplicarea testului scris permite măsurarea mai exactă a performanţelor elevilor, asigură un grad sporit de obiectivitate în apreciere.

 Structura generală a acestui tip de lecţie este următoarea:

1. anunţarea obiectivelor;

2. evaluarea propriu-zisă (în funcţie de metodele folosite, notele sunt anunţate pe loc sau communicate în orele următoare);

3. Aprecieri generale, concluzii, recomandări vizând ameliorarea activităţii.

Acest tip de lecţie se concretizează în diferite variante: lecţia de evaluare orală; lecţia de evaluare prin probe scrise; lecţia de evaluare prin probe practice; lecţia de evaluare cu ajutorul calculatorului; lecţia seminar.
f). Lecţia mixtă (combinată).

Denumirea este dată de urmărirea concomitentă a mai multor obiective didactice: transmitere de cunoştinţe , formarea de priceperi şi deprinderi intelectuale sau practice, fixare şi evaluare. Este tipul de lecţie cel mai răspândit în practica şcolară, în special la clasele primare şi generale, unde volumul cunoştinţelor de transmis este mai mic. Are următoarea structură generală:

1. momentul organizatoric;

2. verificarea cunoştinţelor şi deprinderilor anterioare dobândite (şi în primul rând) verificarea temei pentru acasă;

3. pregătirea pentru tema nouă;

4. anunţarea subiectului şi a obiectivelor lecţiei;

5. transmiterea noilor cunoştinţe;

6. fixarea cunoştinţelor;

7. anunţarea şi explicarea temei pentru acasă.

Acest tip de lecţie poate îmbrăca un număr mare de variante, deteminate de: succesiunea etapelor (verificarea poate fi făcută concomitent cu transmiterea cunoştinţelor sau, în etapa de dobândire de cunoştinţe pot fi intercalate momente de fixare parţială), de strategie dominantă, de mijloacele de învăţământ folosite.

Alegerea, în cadrul fiecărui tip de lecţie, a variantei optime este, în ultimă instanţă, o expresie a creativităţii cadrului didactic. Indiferent de tipul căruia îi aparţine, o lecţie modernă întruneşte următoarele trăsături esenţiale: accentul este pus pe activitatea elevilor; elevii sunt coparticipanţi în activitatea didactică; se realizează, în diferite etape ale lecţiei, tratarea diferenţiată a elevilor; evaluarea este predominant formativă.

Lecţiile se pot realiza în cabinetul de geografie, pe terenul geografic şi în orizontul local.
6.2.Activităţi didactice extraşcolare specifice geografie
Activităţile cu scop didactic din spaţiul extraşcolar  sunt organizate într - un cadru instituţionalizat din afara sistemului de învăţământ.În mediul extraşcolar se organizează : activităţi de cerc, activităţi în muzee, vizionări de filme documentare, vizite, excursii, tabere şcolare, drumeţii, concursuri, jocul geografic, întălniri cu oameni de ştiintă.Activităţile didactice extraşcolare trebuie cuprinse în documentele de proiectare a  activităţii anuale/semestriale şi corelate cu conţinuturile programei şcolare.De asemenea, orice tip de activitate didactică extraşcolară se cere a fi anticipată , iar demersul ei trebuie să facă obiectul unui proiect , care să prezinte succesiunea evenimentelor, raportate la unitatea de timp propusă şi a obiectivelor acţiunii.

Un astfel de proiect trebuie să cuprindă:data, clasa, tema, obiectivele operaţionale, organizarea acţiunii, metodele, materialul bibliografic, activitatea profesorului şi dirijarea învăţării, activitatea elevilor în diferite momente şi situaţii de învăţare, evaluarea.

Obiectivele generale urmărite într-o excursie sunt:

-stimularea dorinţei de cunoaştere şi a curiozităţii de a înţelege fenomenele şi procesele din mediul înconjurător;

-consolidarea cunoştinţelor geografice dobândite la orele de curs;

-dezvoltarea sentimentelor de ocrotire a mediului;

-formarea şi dezvoltarea unor trăsături de caracter:spirit de prietenie, voinţa, iniţiativa, respect faţa de semeni şi de natura etc;

-dezvoltarea simţului practic şi a spiritului ştiinţific; 

-atragerea elevilor către obiectul geografie.

În timpul desfaşurării acţiunii, elevii îşi notează aspectele majore şi unele detalii şi participă, dirijaţi de profesor, la înţelegerea faptelor, la explicarea fenomenelor şi proceselor întâlnite pe teren, folosindu-se de cunoştinţele achiziţionate şi propria experienţă.

Evaluarea vizeaza prelucrarea informaţiilor şi a diferitelor materiale colectate, după care se procedează la elaborarea de referate/comunicări ce vor fi prezentate în sedinţele cercului de geografie sau pot fi folosite în explicarea unor conţinuturi din lecţiile de geografie.

O activitate extraşcolară specifică geografiei este excursia şcolară.Excursia este o călătorie cu durata de cel putin o zi, efectuată în afara localităţii de reşedinţă, cu un mijloc de transport şi care are ca scop recrearea şi refacerea fizico-pshică a persoanei, culegerea informaţiilor prin observare directă, cunoaşterea mediului în care trăim.Forma de organizare a activităţii didactice geografice, excursia şcolară ar trebui introdusă în planurile de învăţământ ca activitate de sine stătătoare ori în programa şcolară ca activitate obligatorie, cu un anumit număr de ore distribuite lunar sau semestrial.În aceste condiţii,elevii ar putea realiza contactul atât de necesar cu mediul geografic, pentru înţelegerea realităţii înconjurătoare.
Excursiile contribuie la dezvoltarea spiritului de observaţie şi de orientare al elevilor, la lărgirea orizontului lor geografic.


Planul unei excursii cuprinde trei etape:

1.Organizarea excursiei, cu două faze:
-în prima fază se comunică intenţia de a organiza excursia directorului şcolii şi se solicită acordul acestuia, se stabileşte dimensiunea şi structura grupului,se fixează tema, itinerariul de parcurs,programul pe zile,  obiectivele, documentaţia bibliografică, aplicaţiile practice, posibilităţile de cazare, costul, mijlocul de transport:
-în cea de-a doua fază sunt pregătiţi elevii:li se încredinţează sarcini, semnarea unui tabel prin care elevii se obligă să respecte anumite reguli şi indicaţiile profesorilor, recomandări privind echipamentul şi alimentaţia);
2.Desfăşurarea excursiei cuprinde;
-profesorul va avea asupra lui documentele necesare(aprobări; tabel nominal semnat de elevi; documente legate de transport, cazare, masă; cartea de identitate);

-profesorul nu va pleca niciodata într-o excursie fără harta zonei care urmează să fie vzitată;
-adunarea elevilor la un anumit loc la ora stabilită;

-verificarea nominală a prezenţei şi a echipamentului;

-organizarea deplasării(reamintirea unor reguli, trasarea unor responsabilităţi concrete pe perioada deplasării);
-deplasarea spre obiectivele de vizitat;

-explicarea unor aspecte de catre ghid  sau profesor (profesorul este conducătorul ştiinţific şi va alege momentele psihologice ideale pentru intervenţiile sale;

-efectuarea sarcinilor de învăţare de către elevi (observarea aspectelor prezentate, notarea observaţiilor în funcţie de obiective);

-fotografierea/filmarea unor aspecte;

-adresarea întrebărilor şi colectarea unor materiale;

-efectuarea unor profile, desene, măsurători;

3.Prelucrarea şi valorificarea informaţiilor din excursie cuprinde:
-analiza, interpretarea şi prelucrarea informaţiei;

-prezentarea rezultatelor şi a concluziilor în lecţii, în expoziţii sau în activităţi de cerc prin mijloace scrise (rezumate, eseuri, descrieri, curiozităţi, referate), prin mijloace vizuale (hărţi, fotografii, desene, filme documentare, albume, eşantioane, schiţe, grafice, tabele) şi prin mijloace orale (discuţii, dezbateri, prezentări de referate).
Atitudinea profesorului în excursie.Profesorul ar trebui să favorizeze climatul de încredere şi de disciplină, să fie exemplu de principialitate,moralitate, punctualitate, pregătire profesională, să dovedească tact pedagogic şi competenţa în organizarea activităţii.Pentru ca elevii timizi să nu se izoleze şi să nu se simtă neajutoraţi  profesorul le va da sarcini pe care le pot îndeplini şi prin care vor fi obligaţi să comunice cu ceilalţi.Profesorul va consuma aceleaşi alimente ca elevii, la aceleaşi ore, va participa la jocurile şi concursurile lor.Fiecare participant duce bagajul său, iar în unele situaţii cei puternici îi ajută pe cei mai slabi.Profesorul ar trebui să formeze un grup unit, disciplinat, puternic şi să creeze o atmosfera placută.Profesorul ar trebui să se asigure că elevii îndeplinesc sarcinile primite şi fac faţa dificultăţilor.

TEMA 7. Metodologia didactică  în lecţia de geografie
7.1.Alegerea strategiilor didactice, a metodelor şi procedeelor în predarea-învăţarea geografiei


În opinia specialiştilor, strategia reprezintă ansamblul de surse şi metode planificate şi organizate de profesor pentru a permite elevilor să realizeze obiectivele propuse.Altfel spus, strategia este un mod de abordare a învăţării şi predării, de combinare şi organizare  optima a metodelor şi a mijloacelor utilizate , precum şi a formelor de grupare a elevilor, în vederea realizarii obiectivelor propuse (I.Cerghit, 1993).


În opinia pedagogului  Miron Ionescu (1992) strategia instruirii reprezintă un ansamblu de forme, metode, mijloace tehnice, procedee şi principii de organizare cu ajutorul cărora se vehiculează conţinuturi în scopul realizării obiectivelor propuse.Altfel spus, în strategia didactică se includ : sarcina de învăţare , creată de profesor pentru ca elevii să acţioneze în vederea realizarii obiectivelor propuse şi situaţia de învăţare,în care este implicat elevul spre îndeplinirea obiectivelor şi realizarea învăţării.
Pentru o învăţare de bună calitate a cunoştinţelor se recomandă utilizarea unui palier variat de strategii, metode şi procedee de instruire şi de autoinstruire.Bazându-ne pe argumentul ca metodolo- giile cele mai bune sunt cele în care elevul este element activ, nu pasiv, se referă la acele cunoştinţe care permit şi facilitează alegerea metodelor activizante.William  Glasser susţine că , de obicei reţinem 10% din ceea ce citim, 20% din ceea ce auzim, 30% din ceea ce vedem, 50% din ceea ce vedem şi auzim, 70%din ceea ce discutam cu alţii, 80% din ceea ce experimentăm, 95%din ceea ce îi învăţăm pe alţii. 


Profesorul gândeste strategia “metodic”, adică pas cu pas, pentru a asigura realizarea obiec-tivelor operaţionale.El optează pentru o anumita strategie, în funcţie de obiective, ţinând cont de tipurile variate de strategii.Se apreciază că strategiile sunt cu atat mai eficiente cu cât conţinutul şi numarul intervenţiilor profesorului este mai mic, iar elevii sunt implicati activ în situaţiile de învă-ţare.Pentru cresterea eficienţei se considera ca ideală motivarea elevilor înainte de  utilizarea strategiei, dar şi generarea motivaţiei prin aplicarea ei.

Strategiile didactice au urmatoarele caracteristici:


• caracter sistemic, între componente existând conexiuni, interrelaţii şi interdependente; sunt alcătuite dintr-o suită de operaţii, etape, reguli de desfăşurare, reguli de decizie;


• caracter dinamic, deoarece structurează înlănţuirea de situaţii de învăţare;

• caracter motivant, deoarece declanşeaza mecanismele psihologice ale învăţării;


• caracter flexibil, fără rigiditatea unor reguli sau algoritmi, cu toate ca au oarecare caracter normativ;


• caracter şcolar şi caracter extraşcolar, deoarece vizează toate activităţile desfaşurate de profesori şi elevi;


• caracter probabilistic, deoarece nu garantează reuşita procesului de instruire din cauza numarului mare de variabile care intervin.


Metodele didactice, strâns legate de obiectivele învăţămîntului geografic şi de conţinutul aces-tuia, sunt principalele căi folosite de profesorul de geografie împreună cu elevii în vederea descoperirii, asimilării, fixării şi evaluării cunoştinţelor, pentru dezvoltarea aptitudinilor şi atitudinilor acestora din urmă.

Metoda de învăţare reprezintă un ansamblu de modalităţi complexe de predare-învăţare, însoţite de tehnici şi mijloace adecvate, necesare înfăptuirii obiectivelor instructiv-educative. Oricât de chibzu-ită ar fi acţiunea instructivă sau educativă, ar rămâne ineficientă daca ea nu mobilizează elevul în ple-nitudinea fiinţei sale. Structurarea optimală eficace a acţiunii presupune întotdeauna alegerea metodei celei mai adecvate situaţiei de învăţare. 


Nu este suficent ca metoda sa fie bine aleasă, ea trebuie adaptată de fiecare dată la condiţiile concrete ale activităţii de predare-invăţare, la condiţiile psihosociale ale clasei. Metoda aleasă cores-punzător duce la realizarea unei punţi de legatură între profesor şi elev, care lucrează, stabileşte un dialog, un anumit tip de legatură cu elevii, influenţând natura şi efectele invăţării.


Calitatea fundamentală a unei metode este eficienţa ei, alegerea şi adecvarea unei metode este o construcţie dependentă de factori obiectivi şi subiectivi. O metodologie didactică bine aleasă şi bine aplicată conduce în mod implicit la creşterea randamentului şcolar si impulsionează dezvoltarea facul-tăţilor şi aptitudinilor intelectuale.


Şi în predarea geografiei practica se dovedeşte un veritabil izvor al activităţii decunoaştere. Ea este nu numai generatoare de noi cunoştinţe şi forme de comportare, ci şi un criteriu de confirmare a autenticităţii acestor achiziţii, un câmp de aplicabilitate a cunoştinţelor, un teren de valorificare crea-toare a cunoştinţelor, aptitudinilor si capacităţilor elevilor.


  Metoda: derivat etimologic din grecescul „methodos-(odos-cale, drum, metha-spre), cuvântul metodă semnifică drumul spre, calea de urmat pentru atingerea unui scop, modul de căutare, de desco-perire a adevărului sau „ drum care conduce la cunoaşterea realităţii şi la transformarea acesteia pe baza cunoaşterii”. Ioan Cerghit consideră că metoda este „ o cale eficientă de organizare şi conducere a învă-ţării, un mod comun de a proceda care reuneşte într-un tot familiar eforturile profesorului şi ale elevu-lui.” Gaston Mialaret consideră că orice metodă pedagogică rezultă din întâlnirea mai multor factori şi din acest punct de vedere, educaţia va rămâne mereu o artă: arta de a adapta la o situaţie precisă, indi-caţiile generale date de cărţile de metodologie. Metodele de învăţământ sunt selectate de profesor în funcţie de finalităţile educaţionale, particularităţile individuale şi de vârstă ale elevilor, conţinutul procesului de predare-învăţare, natura mijloacelor de învăţământ, experienţa sa didactică.


Procedeul didactic : reprezintă o secvenţă a metodei, un detaliu, o tehnică mai limitată de acţiune, o componenta sau chiar o particularitate a metodei (C.Cucoş, 1996).


Ritmul alert al vieţii şi noua viziune asupra cunoaşterii şi rolului ei în istoria dezvoltării personalităţii umane au deschis noi direcţii de diversificare a căilor de realizare a acţiunii instructiv-educative.


În opinia Elenei Danciu cele mai cunoscute clasificări de metode adoptă următoareale criterii: 
a)istoric: care face distincţia între metode tradiţionale (expunerea, conversaţia, exerciţiul) şi metode noi(algoritmizarea, problematizarea, brainstorming-ul, învăţarea programată). Considerăm că nimeni nu poate garanta că tot ce e vechi este obligatoriu depăşit, iar ce ste nou nu este întotdeauna modern.

b)criteriul gradului de generalitate: metode generale(expunerea, prelegerea, conversaţia) şi metode speciale ( exerciţiul moral).

c)criteriul bilateralităţii procesului de învăţământ:

-metode de predare










-metode de învăţare  










d) criteriul funcţiei fundamentale :



 -metode de transmitere şi asimilare a noilor cunoştinţe

-metode de formare a priceperilor şi deprinderilor

-metode de consolidare

-metode de evaluare şi autoevaluare

-metode de aplicare  

e) criteriul modului de organizare a muncii :

-metode de muncă individuală

-metode de predare învăţare în grupuri







-metode frontale, cu întreaga clasă








-metode de lucru în echipă









-combinate

 f) criteriul modului de determinare a activităţii mintale :

-metode algoritmice

-metode euristice 

g) criteriul gradului de participare a elevilor:


-metode active

-metode pasive  

h) criteriul opoziţiei dintre învăţarea mecanică şi învăţarea conştientă:


-metode bazate pe receptare

-metode care aparţin preponderent descoperirii dirijate

-metode de descoperire propriu-zis 

 i) criteriul domeniilor sau laturilor educaţiei : -vizează educaţia intelectuală, fizică, moral-civică, juridică, ecologică, estetică etc 


j) metode de comunicare orală :

-metode expozitive 

-metode interogative

-metoda problematizării  

k) metode bazate pe limbajul intern : -reflecţia personal  

l) criteriul scopului didactic urmărit : 







-metode de predare a materialului nou, de fixare a cunoştinţelor, de formare a priceperilor şi deprinderilor;


-metode de verificare şi apreciere a cunoştinţelor, priceperilor şi deprinderilor;


-metode şi strategii de dezvoltare a gândirii critice ; 

-de evocare : brainstorming-ul, harta gândirii, lectura în perechi etc


-de realizare a înţelesului : proedeul recăutării, jurnalul dublu, tehnica lotus, ghidurile de studiu;

-de reflecţie : tehnici de conversaţie, tehnica celor şase pălării gânditoare, diagramele Venn, metoda horoscpului etc.

-de încheiere : eseul de cinci minute, fişele de evaluare

-de extindere : interviurile, investigaţiile independente, colectarea datelor etc.

-metode şi strategii de învăţare prin colaborare 

-tehnici de spargere a gheţii : Bingo, Ecusonul, Tehnica Graffiti, Colecţionarul deosebit, Tehnica căutării de comori etc

.-metode şi strategii pentru rezolvarea de probleme şi dezbatere : Mozaic, Reuniunea Phillips 66, Metoda grafică etc.

-exerciţii pentru rezolvarea de probleme şi discuţii : Mai multe capete la un loc, Discuţia în grup, Consensul în grup.       

          I.Cerghit le clasifică în :metode de comunicare, de explorare, de acţiune şi de raţionalizare.


M.E.Dulamă (2007) realizează următoarea clasificare a metodelor didactice:


1.După modul de realizare a continutului:

-metode verbale, bazate pe cuvântul scris sau rostit;


-metode intuitive, bazate pe observarea directă a realităţii sau a substitutelor acesteia.


2.După gradul de participare a elevului  la propria instruire:

-metode expozitive sau pasive, centrate pe ascultarea pasivă şi memorarea reproductivă;


-metode active, centrate pe explorarea personală a realităţii.


3.După procesul psihic antrenat predominant şi stimulat:

-metode bazate pe memorare (percepere, memorare, reproducere, recunoaştere):


-metode bazate pe gândire şi imaginaţie.


-metode bazate pe aplicare.

4.După forma de organizare a activităţii:

-metode individuale , pentru fiecare elev în parte;


-metode de predare-învăţare în grupuri;


-metode frontale, cu întreaga clasa.


5.După funcţia didactică principală:


-metode de predare;


-metode de învăţare;


-metode de fixare şi finiare a cunoştinţelor;


-metode de sistematizare a cunoştinţelor;


-metode de evaluare a rezultatelor.


6.După criteriul istoric:

-metode tradiţionale sau clasice;


-metode moderne sau recente.


Taxonomia şi tipologia metodelor constituie o problemă controversată.Criteriile de clasificare şi de încadrare a unei metode într-o  anumită clasă este relativă deoarece într-o situaţie reală caracteristi-cile acesteia se metamorfozează determinand uneori glisarea spre o altă clasă.

Funcţiile metodelor:

-funcţia cognitivă, de organizare şi divizare a cunoaşterii (învăţării), de elaborare a unor noi cunoştinte;


-funcţia operaţională – ca intermediar între elev şi unităţile de continut ce se studiază, între obiectivele de în deplinit şi rezultate;


-funcţia normativă ,în sensul că profesorul, prin intermediul metodei, stăpâneşte acţiunea instructivă, o dirijează, o corectează şi o reglează continuu, permiţând să se arate cum să se procedeze, cum să se predea, cum să se înveţe, încât să se obţină cele mai bune rezultate , în situaţii variate;

-funcţia motivaţională, porneşte de la faptul că metoda poate să stimuleze curiozitatea , să trezească interesul şi dorinţa de cunoaştere şi acţiune, de activizare a resurselor intelectuale ale elevilor:


-funcţia formativ-educativă, prin care metoda exersează şi dezvoltă procesele psihice şi motorii, concomitent cu însuşirea cunoştintelor şi formarea deprinderilor, de influenţare şi modelare a atitu-dinilor, opiniilor, convingerilor, sentimentelor, calităţile morale etc.

Desfăşurarea lecţiei:
	Evenimentele lecţiei
	Activitatea profesorului
	Activitatea elevilor

	1. Prezentarea temei
	Profesorul reaminteşte elevilor tema lectiei si enumeră obiectivele lecţiei
	

	2.Reactualizarea cunoştinţelor
	 Profesorul distribuie elevilor fişa de lucru şi preparatele cu material didactic
	 Elevii rezolvă sarcinile din fişa de lucru.

	3.Stabilirea concluziilor
	 Profesorul apreciază lucrările scrise.

 Analizează lucrările, indicând erorile tipice, lipsuri mai frecvente

 Analizează două lucrari diferite din punct de vedere calitativ 
	 Rezolvă pe caiete sarcinile din fişa de lucru, corectând greşelile.


 După Ioan Cerghit [2], strategiile didactice se pot clasifica:
    1. în funcţie de caracterul determinant al învăţării: 
a) strategii prescrise, bazate pe dirijarea riguroasă a învăţării: imitative (imitarea modelelor); explicativ-reproductive (elevii ascultă şi reproduc ce au învăţat); demonstrative; algoritmice (învăţarea dirijată pas cu pas); 
b) strategii neprescrise, de învăţare prin efort propriu, prin activitate independentă: euristice, bazate pe descoperire; învăţarea problematizată; experimentare, cercetare; creative; c) mixte (euristice–algoritmice);

    2. în funcţie de logica gândirii:
 a) strategii inductive: de trecere de la particular, concret la general, abstract ( de la exemple la teorie); 
b) strategii deductive: de trecere de la general la particular, de la teorie la fapte concrete; 
c) mixte ( inductive–deductive).

Alegerea strategiilor se face în funcţie de: obiective; natura conţinutului; particularităţile elevilor; competenţele cadrului didactic; condiţii de dotare; timpul disponibil.

  
  Opţiunea pentru un anumit tip de strategie presupune precizarea metodelor, mijloacelor de învăţământ şi formelor de organizare a activităţii elevilor.

Un element fundamental în conturarea strategiei didactice este identificarea tipurilor de capacităţi/rezultate ale învăţării pe care elevii le vor dobândi în acea lecţie: informaţii factuale, concepte, deprinderi etc.


  Învăţarea fiecărei capacităţi presupune parcurgerea unor etape specifice, de a căror respectare depinde atingerea obiectivelor lecţiei.


În prezent există o tendinţa vizibilă de adecvare a învăţământului pentru o societate bazată pe cunoastere.În acest context, tipul predominant de învatare de până acum un deceniu , foarte predictiv (cu o programă analitică, manual unic, predarea informaţiei), lăsa o mica marja la decizia profeso-rului. Or , în condiţiile unui învăţământ care să ducă la construirea unor competente foarte largi, ca-pabile să genereze şi  o instruire permanentă, aspectul strict predictiv trebuie să fie înlocuit cu o pa- radigmă educaţională nouă, centrată pe elev şi rezultată în urma inserţiei decizionale a profesorului. 


Aceasta dimensiune noua, în care decizia profesorului şi centrarea pe elev sunt elemente fundamentale ale unei învăţări eficiente, este facilitată, cel puţin formal , de structura şi compone- ntele curriculumului naţional.Fără a intra în detalii, reamintim că formarea competenţelor specifice se poate realiza prin demersuri didactice(strategii) diferite, care apelează la un sistem de activităţi de învăţare şi conţinuturi, mijlocite de suporturi variate de instruire (inclusiv manualele alternative), în care decizia profesorului de organizare a instruirii este determinată. Cu toate acestea, este ştiut că aceste caracteristici ale curriculumului naţional sunt „înghiţite”de o practică tradiţională şi limitativă.


Societatea cunoaşterii (care este o societate bazată pe învăţare) trebuie să fie acel cadru în care absolventul să se adapteze continuu, pe baza unor mecanisme dobândite în învăţarea institutionali- zată.

Noţiunii  de strategie didactică   îi sunt specifice anumite elemente , care trebuiesc luate în considerare la definirea acestui concept:
· Strategiile nu sunt reductibile la metode, dar au asemănări semnificative cu acestea; 

· Strategiile sunt strâns legate de stilurile educationale ale cadrelor didactice, deoarece componenta decizională este legată foarte strâns de caracteristicile profesorului;

· Strategiile presupun ameliorarea din mers a procesului educaţional şi reglarea acestuia;

· Sistemul de metode şi mijloace, chiar dacă uneori este considerat nucleul central al strategiei didactice, nu este nici el suficient, deoarece strategia nu reprezintă doar o combinare între acestea;

· Într-un sens foarte larg, strategia se referă la un sistem supraordonat lecţiilor şi are o acţiune cu valoare normativă.


După cum s-a arătat mai sus, strategiile didactice nu se pot reduce la metode, la mijloace sau la combinări ale acestora.Ele reprezinta o structura mai complexă decât aceste elemente componente, organizata într-o formă care vizează un proces educational desfăşurat într-un timp mai îndelungat.

Principalele componente ale strategiilor didactice se referă la:

a) resursele metodologice; acestea cuprind sistemul de metode, diferite forme de organizare a instruirii, competenţele şi conţinuturile programei şcolare, elemente de context;

b) cadrul normativ; acesta cuprinde documentele reglatoare principale, paradigmele educationale, fondul de cunoştinţe anterior al elevilor şi, într-o oarecare măsură, experienţa didactică;

c) resursele umane; acestea se referă la caracteristici ale profesorului , ale elevului, ale colectivelor de elevi şi la sistemul managerial din şcoală; în cadrul caracteristicilor resurselor umane exista elemente atitudinale, motivaţionale, de organizare a grupurilor şcolare şi, îndeosebi, relaţia profesor-elev.

La acestea se mai adaugă, într-o anumită măsură, predispoziţia cadrului didactic la inovaţie.

Dintre elementele de opţiune ale cadrului didactic referitor la tipul de strategie predominantă adoptată , menţionăm urmatoarele:
· îmbinarea elementelor de strategie aplicate pe termen scurt, mediu şi lung, într-o viziune care să aibă un caracter integrator şi să vizeze realizarea unor comportamente finale;

· alternarea diferitelor strategii pe termen scurt în cadrul unor strategii mai cuprinzatoare şi generalizante pe un termen mai lung;

· raportarea corectă a tipurilor de strategii utilizate de profesor la tipul de comportament pedagogic al acestuia (acest lucru reluându-se prin introspecţie şi autocontrol).


Abordarea sistemică a conţinuturilor, formarea capacităţilor şi a compeţentelor pot fi realizate prin redimensionarea modelului clasic de configurare a lecţiei sau prin înlocuirea lui cu alte structuri , alături de utilizarea unor strategii , metode şi tehnici de predare, învăţare şi evaluare mai eficiente.În intenţia de a sugera noi posibilităţi de organizare a lecţiei de geografie, care să satisfacă cerintele reformei şi să răspundă necesităţilor  reale ale elevilor, prezentăm în continuare mai multe variante de structurare a lecţiei:

1.Modelul tradiţional, axat pe verificarea cunoştintelor anterioare ale elevilor, pe predarea efectuată de profesor , pe fixarea şi evaluarea noilor cunoştinţe.


Acest model este valoros prin următoarele: asigura dobândirea cunoştinţelor declarative esenţiale într-un domeniu; determină o învăţare sistematică din partea elevilor; permite identificarea erorilor şi lacunelor, corectarea, completarea şi sistematizarea cunoştinţelor elevilor; elevii primesc feed-back imediat dupa emiterea unor mesaje.

Analizând dezavantajele modelului tradiţional, dar fară a sugera renunţarea definitivă la acesta de dragul unor modele importante din alte sisteme de învăţământ, optăm mai degrabă pentru o revizu- ire a obiectivelor fiecărui moment, o diversificare a formelor de organizare , a strategiilor şi tehnicilor centrate pe elev şi organizarea explicită a învăţării.


2.Modelul invatarii directe si explicite,( configurat de Joceyne Giasson in 1990) este axat pe dobandirea cunostintelor procedurale si a strategiilor.Etapele lectiei configurate prin acest model sunt centrate pe urmatoarele intrebari:

	1.Descrierea strategiei
	2.Motivatia inva-

tarii strategiei
	3.Explicarea etapelor strategiei
	4.Invatarea strategiei
	5.Aplicarea strategiei

	Ce strategie va fi invatata?
	De ce este necesara?
	Cum se va realiza invatarea?
	Invatarea strategiei
	Cand poate fi aplicata strategia?



Aplicarea modelului presupune parcurgerea a trei etape:

-prezentarea si explicarea importantei strategiei/procedurii;

-demonstrarea si invatarea strategiei / procedurii;

-evidentierea contextelor in care strategia /procedura sau rezultatele ei pot fi utilizate.

Valoarea acestui model aplicabil si in geografie consta in urmatoarele:

-demonstrarea si descrierea strategiei / procedurii se face intr-un demers transparent in care procedura este demonstrata, descrisa etapizat, direct si explicit de catre profesor, apoi este aplicata de catre elevi sub supravegherea profesorului;

-permite efectuarea corectiilor  si repetitiilor pentru consolidarea procedurii;

-permite aplicarea procedurii in contexte noi.

3.Modelul  “Evocare-Realizarea sensului-Reflectie”, prin care informatiile noi sunt integrate in sistemul cunostintelor anterioare prin gandire critica.

Configurat ca un cadru de gandire si invatare propice dezvoltarii gandirii critice si integrarii creative a informatiilor si conceptelor, acest model a fost realizat de J.L. Meredith si K.S.Steel in 1995 si asambleaza in suita cognitiva:

· activitati de evocare analitica si de sistematizare a experientelor si cunostintelor anterioare pe care elevii le au despre subiectul care va fi abordat in lrctie;

· activitati de confruntare cu noile informatii cu scopul intelegerii si construirii sensului acestora;

·  activitati de reflexie critica asupra cunostintelor dobandite cu scopul integrarii lor in  schemele din baza proprie de cunostinte.


Acest cadru de gandire si invatare fundamentat pe premise psihologice este un proces de predare transparenta deoarece elevii vad si invata atat continutul, cat si procesul de invatare a continutului.Cand elevii aplica acest cadru in situatii de invatare independente sau in grupuri mici, ei se implica in mod activ in invatare, contextualizeaza cunostintele, adaugand in mod critic informatii noi la ceea ce stiu deja si reflecteaza la felul in care ceea ce au invatat le modifica intelegerea.

In acest cadru se promoveaza diverse tipuri de interactiune profesor-elevi, iar rolul profesorului se transforma din sursa emitatoare de informatii, care trebuie memorate, in cel de partener si facilitator  intr-o invatare autentica de cunostinte contextualizate, proces in care elevii se implica cu o minte activa, cu suficienta energie si vointa pentru a produce schimbarile necesare in achizitionarea cunostintelor durabile.In acest context elevii devin profesori, care beneficiaza de cunostintele, schemele si creativitatea tuturor , iar clasa devine o comunitate de invatare robusta.Transpunerea in realitate a modelului de structurare a lectiei presupune parcurgerea celor trei etape:

a) Evocarea in care se produc mai multe procese pe plan cognitiv:amintirea cunostintelor anterioare ale elevilor, analizarea si sistematizarea activa a acestora , stabilirea interesului si scopului pentru explorarea subiectului.


b) Realizarea sensului reprezinta etapa in care incepe invatare noilor cunostinte prin activitati de munca independenta sau prin activitati in grupuri mici, care implica realizarea unor sarcini complexe de invatare si comunicarea primelor rezultate (confruntarea cu noile informatii si experiente, implicarea cognitiva si mentinerea interesului, intelegerea informatiilor).

c)Reflectia este momentul in care se produce invatarea ca schimbare autentica si durabila deoarece elevii isi insusesc cu adevarat cunostintele noi, le consolideaza si le restructureaza activ in scheme.Aceasta transformare, care se petrece doar cand cei care invata se implica activ in restructurarea schemelor lor pentru a include in ele noul, se manifesta sub forma unui alt mod de a intelege, a unui set nou de comportamente ori a unei convingeri noi.In aceasta etapa  se urmaresc cateva lucruri esentiale: reformularea si verificarea cunostintelor.

Valoarea acestui model consta in urmatoarele:


-Permite emergenta cunostintelor si experientelor anterioare, care vor constitui baza pentru noile invatari si care faciliteaza identificarea erorilor si a lacunelor;


-Accentul nu se pune pe produsele invatarii, ci pe procesul gandirii, pe operatiile prin care se obtin aceste produse.Elevii invata gandind si gandesc invatand prin realizarea intelegerii si reflectiei critice, spre exersarea si dezvoltarea gandirii creatoare.


-Cadrul aplicabil in orice situatie de invatare nu constituie o miscare liniarade tipul evocare-intelegere-reflectie, ci mai degraba o miscare in spirala in care evocarea unei cunostinte determina o anumita intelegere si reflectie a noilor cunostinte, iar reflectia genereaza noi evocarisi noi modalitatide intelegere a lucrurilor, de realizare a sensului si intelegere a semnificatiei acestora.

Cadrul permite utilizarea in cele trei etape a unor combinatii diverse de strategii si tehnici de predare , invatare si evaluare.În cele ce urmeaza, va prezentam o strategie care urmareste realizarea sensului si de reflectie bazata pe argumente si dezbateri in abordarea problemei cu tema: Muntele de gunoi din centrul orasului dupa  ,,FESTIVALUL BERII”.

1.Repere metodologice

Aceasta strategie va cuprinde mai multe metode de lucru: Sase palarii ganditoare, Tabelul T, Argumente pentru si argumente contra, Controversa constructiva, Controversa academica, Linia valorilor, Lucru in echipa, Braistorming etc.

Metoda „Şase pălării” a fost propusă şi dezvoltată de Edward de Bono (De Bono, 1986) pentru cadrele din economie şi producţie, ca ghid al gândirii şi acţiunii în discuţiile pentru rezolvarea unei probleme/situaţii (Sellnow, 1997, p. 40-41). Este o metodă fundamentală de lucru prin care se încearcă, într-un mod simplu şi ludic, să se reflecte: conştientizarea diferitelor modele de gândire posibile asupra unei situaţii/probleme; descrierea problemei din diferite unghiuri de vedere posibile şi relevante; evidenţierea randamentului diferenţiat în abordarea şi rezolvarea problemei.
Fiecare dintre cele şase pălării are o anumită culoare (albă, roşie, neagră, galbenă, verde, albastră), care este asociată cu un mod de gândire tipic sau cu un aspect asupra problemei abordate. Pentru a aduna un număr cât mai mare de aspecte ale problemei este eficientă tehnica întrebărilor.

În discuţia cazului/situaţiei/problemei, participanţii îşi pun pe cap pălării de anumite culori. Purtătorilor de pălării li se propune să-şi concentreze argumentările doar asupra unui unghi de vedere în abordarea problemei (în culoarea corespunzătoare pălăriei purtate). Această metodă poate fi învăţată într-un timp scurt şi poate fi utilizată în diferite situaţii.

( Pălăria albă prezintă situaţia în mod obiectiv, cât mai aproape de real, doar fapte şi informaţii etc.(Ce? Cum?).

( Pălăria roşie exprimă gândirea afectivă : supărare, revoltă, emoţii, presimţiri, intuiţie etc. (De ce?).

       ( Pălăria neagră prezintă situaţia sumbru, exprimând doar judecăţi şi aspecte negative etc. (De ce? Pentru ce?).

( Pălăria galbenă (învaţă să gândească pozitiv) exprimă indiferenţă, nepăsare, dar şi gândire constructivă, optimistă.

( Pălăria verde exprimă idei noi, comportament provocator, multă creativitate, deschidere, transparenţă etc. (Ce trebuie făcut? Ce acţiuni sau ce măsuri trebuie luate?)

( Pălăria albastră(gîndirea despre gîndire-metacogniţia) monitorizează întregul proces de judecată şi discuţie, extrage concluzii.

2. Mod de aplicare

Obiectivul fundamental urmărit prin această activitate a fost ca participanţii din sală, prin experimentarea personală, să dobândească abilităţi practice în utilizarea metodei „Şase pălării ganditoare”. Activităţile din cadrul atelierului au fost structurate pe trei etape: Evocare, Realizarea sensului şi Reflecţie (Temple, Steele, Meredith, 2001). Schema alăturată redă structura atelierului, inclusiv metodele şi tehnicile utilizate.

2.1. Etapa de Evocare a inclus următoarele activităţi: 

1. Activitatea „de încălzire” a grupului: participanţilor li s-a propus să-şi amintească ce manifestări, serbări impresionante, la care participă multă lume, se organizează în oraşul/satul natal. Au fost enunţate mai multe manifestări printre care: Serbarea Hramului satului, Ziua oraşului, Festivalul Berii, Festivalul cântecului popular etc. Activitatea a urmărit să se creeze o atmosferă deschisă şi calmă în grupurile de lucru, să faciliteze comunicarea între participanţi.

2. Exerciţiu de imaginaţie. Participanţii au fost invitaţi să facă un exerciţiu de imaginaţie şi să se întoarcă cu gândul asupra celor întâmplate şi observate înainte, după şi în timpul serbării „Festivalului Berii” din localitatea natală şi să scrie ce îşi amintesc din cele văzute. S-a lucrat după tehnica: Gândiţi/ Lucraţi în perechi/Prezentaţi (Lyman, 1992). Ideile au fost scrise, după cum urmează: 
( multă lume, prea mare aglomeraţie;

( cei prezenţi la serbare în majoritate bine dispuşi, unii mult prea bine dispuşi;
( fiind luaţi de „val”, de întâlnirea cu prietenii şi colegii, consumul de bere, mici, pop-corn, dulciuri, fructe, băuturi răcoritoare depăşeşte cotele normale şi ca rezultat: 
( resturi menajere lăsate peste tot, chiar dacă există coşuri pentru gunoi;

( recipientele pentru gunoi sunt insuficiente şi neîncăpătoare şi, de aceea, în permanenţă sunt pline; 
( mormane întregi de sticle de bere, pahare de plastic, cartoane pe care s-au servit micii, multe hârtii, baloane sparte, resturi de mâncare, resturi de fructe, mucuri de ţigări aruncate şi împrăştiate;

( desene şi picturi pe pereţi şi garduri; 

( spaţiile verzi sunt distruse, florile din scuare răvăşite, crenguţele copacilor rupte etc.

( zgomot, gălăgie, multă muzică, cântecele petrecăreţilor, uneori certuri ...

       ( dezastru ...

3. Brainstorming. Este adresată întrebarea: Ce atitudini pot lua oamenii referitor la situaţia creată în timpul serbării „Festivalului Berii”?

Ideile au fost selectate, după cum urmează: 

( Oamenii pot fi indiferenţi, nepăsători la cele ce se întâmplă în jur;

( Unele persoane manifestă revoltă, indignare referitor la situaţia creată;

( Alte persoane judecă negativ, evidenţiază doar greşeli în organizarea şi desfăşurarea serbării;

( Unele persoane sunt gata să se implice imediat în rezolvarea problemei, expun idei noi, creative, constructive. 

Aceste activităţi au avut rolul de a facilita apropierea către cele din etapa a doua.

2.2. Etapa de Realizare a sensului a inclus activitatea de exersare a gândirii prin prezentarea unui mod de judecată tipic sau al unui punct de vedere asupra problemei cu tema: Muntele de gunoi din centrul oraşului după „Festivalul Berii”, experimentând, în mod direct, cu participanţii atelierului. 

Participanţii îşi pun imaginar, pe cap, şase pălării de diferite culori. Purtătorii de pălării, exercitând anumite roluri succesiv, abordează problema din perspective diferite. Însă, în momentul când grupul este exponentul unei singure pălării, participanţii sunt rugaţi să se concentreze din plin în argumentare doar asupra opţiunii respective. 

În continuare, vom prezenta secvenţe din ideile, judecăţile expuse de către grupurile de participanţi la atelier, în conformitate cu sarcinile didactice:
PĂLĂRIA ALBĂ. Sarcina didactică: Prezentaţi obiectiv, real, prin informaţii, fapte concrete, dovezi, situaţia creată. Apelaţi la întrebările: Ce aţi observat în locul desfăşurării serbării? Unde? Cum era depozitat gunoiul, resturile menajere?

Răspunsuri selective:


Poluare

Hârtii, cartoane, cioburi de sticlă împrăştiate,

Tacâmuri murdare, mucuri de ţigară aruncate.

Doze de bere, ambalaje nesortate călcate în picioare,

Resturi de mâncare rău mirositoare,

Dezastru de sărbătoare.

      Intuiesc că azi gunoiul 

Va întrece chiar războiul( 

Vom crea azi un depozit 

Chiar în stradă făr’ impozit.

... În oraşul nostru drag

Sărbătoarea e în prag.

PĂLĂRIA ROŞIE. Sarcina didactică: Ce presimţiri, sentimente, emoţii trăiţi privitor la situaţia creată din timpul serbării? Ce aspecte ale serbării vă revoltă, vă displac?

Răspunsuri selective:

· Un grup de cetăţeni din municipiul Tg.-Jiu, revoltaţi de situaţia dezastruoasă creată în timpul şi după serbarea „Festivalul Berii”, au înaintat o scrisoare D-lui Primar:

Domnul Primar,

Vă comunicăm că suntem revoltaţi de locurile unde s-a desfăşurat „Festivalul Berii” în anii trecuţi şi în prezent. În consecinţă, v-am ruga ca, în viitor, să dispuneţi amplasarea locului de serbare la o distanţă cât mai mare de orice bloc de locuinţe. Dorinţa şi cererea noastră este motivată de faptul că, pe perioada festivalului, suntem deranjaţi de zgomotul şi gălăgia mare, scandalurile iscate, mizeria care persistă, indiferenţa celor responsabili. Vă sugerăm totodată să dispuneţi: amplasarea mai multor pubele, limită de zgomot, închiderea circulaţiei rutiere, personal de ordine, prezenţa mai multor maşini de adunat şi evacuat gunoiul. Vă rugăm ca, înainte de începerea festivalului, să pregătiţi populaţia prin spoturi publicitare privind comportamentul civic, depozitarea deşeurilor etc.

Vă mulţumim.

PĂLĂRIA NEAGRĂ. Sarcina didactică: Cum credeţi, de ce nu se va reuşi niciodată serbarea „Festivalului Berii” fără acumularea unui „munte de gunoi”?

Răspunsuri selective:

„Lipsa celor 7 ani de acasă”;„Lipsă de responsabilitate pentru mediul ambiant”;„Lipsa culturii şi educaţiei ecologice”;



„Unde eşti tu Ţepeş, Doamne


Ca punând mâna pe ei


Să-i împarţi în două cete


În mâncăi şi mizerei”.

PĂLĂRIA GALBENĂ. Sarcina didactică: Expuneţi poziţia celor care manifestă indiferenţă, 
nepăsare faţă de situaţia creată din timpul serbării.

Răspunsuri selective:

 „Pe mine nici într-un mod nu mă afectează cele ce se întâmplă la serbare. Eu m-am distrat din plin şi mă simt excelent(”, „După mine, potopul!”, ,,Va trece şi acest val.”


„Foaie verde de trifoi 

Îmi este indiferent de gunoi”.

PĂLĂRIA VERDE. Sarcina didactică: Propuneţi idei noi, creative, diverse alternative de soluţionare a problemei (figura 2 - Răspunsuri selective).

PĂLĂRIA ALBASTRĂ. Sarcina didactică: Extrageţi concluzia privitor la întregul proces de judecată şi discuţie asupra problemei abordate.

Răspunsuri selective:

Participanţii, exersând gândirea din diferite perspective, au conştientizat diversele moduri de judecată posibile asupra unei probleme actuale şi cu importanţă majoră pentru comunitate. Purtătorii de pălării şi-au jucat rolurile respective excelent, devenind „actori” ai vieţii sociale, explicând plastic problema, prezentând soluţiile în contextul general şi pe fundalul unor alternative, integrându-se activ şi creativ în discuţii şi menţinându-şi interesul. 

Activitatea a avut rolul ca participanţii să experimenteze în mod direct, activ, metoda propusă pentru a dobândi unele abilităţi practice pentru a reutiliza metoda „Şase pălării”, în alte contexte. 
           

Fig. 1. Idei noi, creative, diverse alternative de soluţionare a problemei.
2.3. Etapa de Reflecţie a inclus un exerciţiu de evaluare. Participanţii au fost invitaţi să se gândească asupra avantajelor şi dezavantajelor, asupra punctelor forte şi a punctelor slabe în utilizarea tehnicii „Şase pălării gânditoare”, la clasa de elevi.

Ideile colectate de la participanţii atelierului au fost scrise în tabelul Graficului T, după cum urmează:
	Avantaje
	Dezavantaje

	· dezvoltă gândirea creativă, imaginaţia;
· stimulează creativitatea;

· oferă posibilitatea de comunicare liberă;

· exprimarea punctului propriu de vedere;

· învaţă să colaboreze bilateral şi multilateral;

· obligă participanţii la implicare activă;

· dezinhibarea;

· are un mare grad de atractivitate;

· plăcerea jocului;

· formează un comportament adecvat, constructiv pentru integrarea în viaţa socială;

· elevii, aflând la şcoală aceste lucruri, îi pot corecta pe părinţi, pe adulţii, privind comportamentul într-un loc public;

· elevii exercită roluri pentru anumite modele de gândire, formându-şi astfel convingeri, comportament constructiv. 
	· necesită mari resurse temporale; 
· nu se pretează la prea multe teme, îngreunând aplicarea exactă a programei curriculare;

· nu permite sintetizarea optimă;

· provoacă dificultăţi în randamentul învăţării;

· pregătire materială suplimentară;

· dezorganizare la un număr mare de elevi în clasă;

· la elevi pot apărea blocaje emotive şi cognitive.


Materialele textuale scrise, realizate de participanţii atelierului, au fost susţinute şi prin desene şi fotografii.
Apreciem că implicarea activă, menţinerea interesului, precum şi experimentarea metodei „Şase pălării gânditoare” a provocat participanţii atelierului pentru a o utiliza, în activităţile educaţionale cu elevii, în special atunci când este necesar să se demonstreze că soluţionarea problemei abordate nu ţine doar de un adevăr unic, ci poate fi tratată prin mai multe unghiuri de vedere.


4)Modelul “Ştiu – Vreau să ştiu – Am învăţat ” a fost creat de Donna Ogle (1986), în care conţinutul care va fi învăţat este relationat de cunostintele anterioare si de nevoile de invatare ale elevilorAcest program este structurat în cinci etape (Pamfil Alina, 2000 ) în care se evidentiaza clar situaţia de plecare (ceea ce ştiau elevii), aspectele pe care doresc să le cunoască în timpul activităţii (consemnate în rubrica Vreau să ştiu) şi ceea ce au dobândit prin procesul de învăţare (idei consemnate în rubrica Am învăţat).
	1.Ce ştiu despre subiect?
	2.Ce vreau să ştiu?
	3.Începutul învăţării noilor conţinuturi
	4.Ce am învăţat?
	Ce alt ceva aş dori să aflu despre subiect? 



Transpunerea modelului în lecţie presupune parcurgerea celor cinci paşi.

	Ştiu
	Vreau să ştiu
	Am învăţat

	
	
	



a)Prima etapa, centrata pe întrebarea Ce ştiu despre subiect?se suprapune momentului de actualizare a cunoştintelor anterioare.Aceasta etapa obligatorie este importantă deoarece sunt aduse la suprafaţă cunoştinţele şi deprinderile învăţate la şcoală ţi în afara ei, ceea ce permite ca noile conţinuturi să fie relaţionate pe fundamentul celor vechi cunoscute, familiare elevilor.

b. A doua etapă centrată pe întrebarea Ce vreau să ştiu? , presupune realizarea unei liste de întrebări prin care subiectul este înscris în sfera de interes a elevilor.Lista întrebarilor se poate face prin mai multe proceduri.

c. Etapa a treia –începutul învăţării- cuprinde confruntarea elevilor cu noile cunoştinte în diferite forme (text, materiale grafice sau fotografice etc.) căutarea răspunsurilor la întrebările listate , înţelegerea noilor informaţii prin prisma cunoştintelor anterioare şi construirea unor sensuri noi.


d. Etapa a patra, centrată pe aserţiunea Am învăţat  presupune o monitorizare şi o conştientizare a cunoştinţelor noi, o comparare cu noile cunoştinţe şi cu expectanţele elevilor exprimate în rubrica Vreau să ştiu. Etapa se structurează în jurul întrebărilor:Care sunt cunoştinţele noi dobândite?Cum răspund acestea întrebărilor noastre iniţiale?Există intrebări fără răspuns?Cum am putea găsi răspunsurile?Există răspunsuri pentru  care nu am formulat întrebări?Ce altceva aş mai dori să aflu despre subiect?

e. Etapa a cincea, centrată pe întrebarea Ce altceva aş dori să aflu despre subiect? corespunde momentului tradiţional de fixare a noilor cunoştinte, însă se diferenţiază de acesta prin faptul că rezultatele învăţării sunt corelate cu aşteptările specificate la începutul lecţiei.

Valoarea acestui model pentru lecţiile de geografie constă în următoarele:


-cunoştintele noi sunt corelate cu cunoştinţele anterioare şi cu expectanţele elevilor exprimate prin întrebări;


-facilitează formarea unor sisteme de cunoştinte interlegate logic.


4.Modelul “învăţării prin explorare şi descoperire”, în care demersul cognitiv al fenomenelor urmeaza traseul de la explorarea în forma concreta , la identificarea cauzelor si consecintelor, la deducerea conceptelor.Se pretează la clasele mai mici  şi cuprinde trei etape:explorarea, explicarea şi extinderea.


În etapa de explorare elevii experimentează diferite fenomene, emit ipoteze pentru explicarea cauzelor şi pentru identificarea factorilor care le determină.Pentru stârnirea curiozităţii, profesorul nu explică fenomenul, ci provoacă elevii, implicit sau explicit, să găsească o explicaţie , să compare, să prezică etc.


În etapa a doua elevii explică fenomenele observate, formulează conceptele prin intermediul conversaţiei euristice cu profesorul. Scopul etapei de explicare este de a-i sprijini pe elevi să identifice cauzele, condiţiile care favorizează, frânează sau stopează producerea anumitor fenomene , conse- cinţele acestora.

În etapa de extindere elevii leagă descoperirile lor de cunoştinţele anterioare în contextul lumii înconjurătoare, rezumă cunoştinţele, compara ceea ce au învăţat cu ceea ce stiau dinainte , revizuiesc răspunsurile la întrebări, formuleaza noi întrebări, aplică noile cunoştinte, interpretează şi argumen- tează.


Valoarea modelului pentru învăţarea fenomenelor geografice constă în următoarele:


-demersul didactic se bazeaza pe o strategie inductivă, care permite explorarea concretă a realităţii, apoi printr-o strategie euristică sunt deduse cauzele, condiţiile şi consecinţele fenomenului, ajungându-se în etapa de extindere la concepte;

-demersul didactic este similar celui urmat în cercetarea ştiintifică;


-elevii îsi formează abilităţi practice specifice cercetătorilor.


Eficienta acestor modele este demonstrata prin experimentarea lor de mai multe ori în lecţii, deoarece primele aplicaţii sunt uneori mai puţin reuşite.

Învăţarea prin descoperire

Învăţarea prin descoperire, considerată de unii cercetători metodă, iar de alţii principiu, este o orientare contemporană deosebit de eficientă pentru realizarea unui învăţământ geografic activ şi formativ, legat de cercetare şi practică.  Strategia descoperirii poate fi aplicata în predarea geografiei în întreaga lecţie sau în unele etape ale acesteia.

Descoperirea se afla în stransă corelaţie cu problematizarea; dacă în cazul problematizării accentul cade pe declanşarea şi crearea unor situaţii de învăţare şi cunoaştere, în cazul descoperirii accentul cade pe căutarea şi găsirea soluţiei. Problematizarea şi descoperirea constituie două momente ale aceluiaşi demers euristic, ceea ce urmează a fi descoperit presupune ca, în prealabil, să fi fost provocat, iar orice situaţie problemă care apare urmează să se încheie cu descoperirea soluţiei. O sarcină plicticoasă sau de rutină invită prea puţin la explorare, după cum alta prea incertă, cu prea multe necunoscute, poate provoca renunţare, ceea ce duce la diminuarea cercetării şi explorării. 

Premisa de la care trebuie să pornim este delimitarea a ceea ce este util şi oportun să-i dam elevului de-a gata şi ce putem să lăsăm să descopere din proprie iniţiativă. Substituirea lor se soldează fie cu irosirea timpului atunci când declanşăm descoperirea fără o pregătire psihologică prealabilă, fie cu însuşirea mecanică a cunoştinţelor, când îi transmitem totul de-a gata.

Descoperirea are rol formativ, pentru că dezvoltă percepţia, reprezentarea, memoria, gândirea, limbajul, trăsături de voinţă şi caracter, interese şi atitudini. Ocupându-se de avantajele acestei metode, J. S. Bruner scoate în evidenţă că metoda descoperirii asigură dezvoltarea intelectuală, dar contribuie la metamorfozarea motivaţiei extrinseci- întemeiată pe recompense şi pedepse- într-o motivaţie intrinsecă- întemeiată pe curiozitate, satisfacţii, pe dorinţa de competenţă. 

În funcţie de relaţia care se stabileşte între profesor şi elev, se pot delimita două ipostaze ale descoperirii: descoperirea independentă (elevul este actorul principal, profesorul are doar rolul de a supraveghea si controla acest proces) şi descoperirea dirijată (profesorul conduce descoperirea prin sugestii, întrebări, soluţii parţiale).

Pornind de  la relaţia care se stabileşte între cunoştinţele anterioare şi cele la care se ajunge, se disting trei variante ale descoperirii: descoperirea inductivă (pe baza unor cunostinţe particulare se ajunge la anumite cunoştinţe cu un grad mai înalt de generalitate), descoperirea deductivă  (prin trecerea de la general la particular) si descoperirea transductivă (prin stabilirea unor relaţii analogice între diverse de date).
Descoperirea inductivă
Descoperirea inductivă permite elevilor ca pornind de la observarea şi cercetarea particularului, concretului să ajungă la descoperirea generalului, prin analiză, comparare, analogie, sinteză, abstractizare şi generalizare. 

Întregul material didactic folosit la lecţie – planşe, mulaje, imogini, film documentar, desenul pe tablă sau pe folii pentru retroproiector – constituie punctul de pornire în enunţarea problemei, etapa obligatorie a învăţării prin descoperire.

Principalele etape de desfăşurare a învăţării prin descoperire inductivă sunt urmatoarele: pregătirea punerii problemei prin reactualizarea cunoştinţelor sau prin prezentarea unor date de catre profesor, ceea ce stimulează interesul elevilor pentru lecţie; formularea problemei, ceea ce dă elevilor perspectiva de lucru, de cercetare; emiterea ipotezelor (etapă facultativă); rezolvarea problemei, prin descoperire dirijată; evaluarea rezultatelor şi stabilirea concluziilor; adâncirea şi aplicarea cunoştinţelor descoperite (etapă facultativă). Aceste etape sunt comune şi învăţării prin problematizare, demonstrând legătura dintre cele două strategii euristice, care au ca etapa comună problema şi ca obiectiv descoperirea de către elevi a unor caracteristici necunoscute ale sistemelor geografice. 

Descoperirea deductivă
Această formă de descoperire este utilizată mai ales la clasele de liceu; se porneşte de la general şi esenţial, de la unele concepte geografice, principii şi legi care actioneaza in natura. Acestea sunt prezentate deductiv de către profesor, iar elevii sunt puşi în situaţia de a descoperi valabilitatea lor prin observarea, analiza, compararea, cercetarea unor cazuri particulare, concrete. Etapele aplicării descoperirii deductive şi continutul acestora  sunt următoarele:
1. Enunţarea legii (conceptului) de către profesor
2. Prezentarea situatiei problema-problema:  Profesorul prezinta o enigma de forma:”Ce s-ar intampla daca….?”
3. Descoperirea argumentelor: Elevii cauta raspunsuri la intrebare si formuleaza ipoteze referitoare la ceea ce s-ar putea intampla dacaă…..? 

4. Investigarea pistelor reţinute.Pentru a confirma sau infirma ipotezele se propun elevilor experienţe simple care, le vor permite să analizeze în mod concret situaţia -problemă.
5.Comunicarea rezultatelor: Elevii comunică observaţiile lor în diferite moduri: prin cuvinte. Prin grafice, prin modele (desene), în tabele.Ei obţin dovada prin care se confirmă o anumită ipoteză, dar fără ca pentru ei să fie clar ceea ce se întâmplă în realitate.
6.Căutarea indiciilor şi emiterea concepţiilor elevilor.Profesorul adresează întrebări elevilor cu scopul dea evidenţia neînţelegerile lor, cunoştinţele greşite, care pot constitui cunoştinţe-obstacol în cunoaşterea şstiinţifică.
7.Situaţia-problemă este rezolvată.În această etapă se explica procesele observate.Se analizează elementele implicate, caracteristicile acestora, condiţiile în care s-a produs fenomenul, cum s-a produs fenomenul, din ce cauză s-a produs fenomenul, ce consecinţe are producerea fenomenului.

8.Validarea soluţiilor.Se confirmă corectitudinea procedurii şi a rezultatului obtinut.
9.Transferul. Se caută contexte noi în care se poate aplica procedura sau în care este valabilă legea sau principiul descoperit.Se discută despre aplicabilitatea cunoştintelor descoperitein timpul experimentului.   
Descoperirea prin analogie (descoperirea transductivă)

Această formă de descoperire se bazează pe asemănarea existentă între diferite sisteme geografice sau elemente ale acestora, ceea ce dă posibilitatea elevilor, ca pe baza cunoaşterii fenomenelor analoage, să descopere trăsături noi ale sistemelor geografice , să formuleze ipoteza de lucru sau să o verifice.
O varianta superioară a acestei metode este metoda cercetării sau învăţării prin cercetare. Aici elevul este pus în situaţia de a acţiona şi gândi independent, profesorul intervenind doar atunci când se îndreaptă spre o cale greşită. În învăţarea prin cercetare profesorul şi elevul  ajung parteneri, încât fiecare are de învăţat de la celălalt: elevul din punct de vedere al cunoştinţelor, profesorul pătrunde tot mai adânc în procesele de gândire speciale ale elevilor de anumite vârste. Independenţa elevului faţă de profesor se află la cel mai înalt nivel, manifestată prin iniţiative şi căutari neîntrerupte din partea elevului, prin preocuparea profesorului de a organiza cele mai adecvate condiţii didactico-metodice în acest sens.  
În concluzie, metoda descoperirii impune o nouă viziune asupra erorii, considerând-o ca mijloc al exersării intelectuale şi factor de stimulare. 

7.2.Tehnici de evocare şi de motivare

Pentru a produce învăţarea unei informaţii şi pentru ca aceasta să devină cunoştinţă, indivudul realizează conexiuni între conţinutul nou şi ceea ce simte, înţelege, crede că ştie şi ceea ce ştie deja şi posedă în baza proprie de cunoştinţe.Conceptele sau ideile noi prezentate fără un context, cele pe care elevii nu le pot corela cu altele deja cunoscute ori cele integrate izolat în baza de cunoştinţe sunt uitate repede sau sunt regăsite cu dificultate.

Pentru construirea unui cadru optim de învăţare este necesar ca elevii să evoce ideile pe care le au despre subiectul care va fi studiat ulterior în detaliu şi toate cunoştinţele anterioare extrase dintr-un grup sa fie organizate grafic descriptiv pentru a constitui fundamentul pentru construcţia noilor cunoştinţe.Evocarea-amintirea, actualizarea-cunoştinţelor se face înaintea începerii oricărei învăţări prin diverse strategii, metode, tehnici, sau procedee tradiţionale sau moderne.


Pentru optimizarea procesului de activare a cunoştinţelor anterioare, în etapa de evocare se utilizează anumite tehnici:Braistorming-ul, Gândiţi-Lucraţi în perechi-Comunicaţi, Masa rotundă simultană, Cercul (o varianta orală a mesei rotunde), Cercul Interior-Exterior, Grafitti, Lanţul ideilor, Copacul ideilor,Interviu în perechi, Găseşte pe cineva care ştie/Vânătoarea de comori, Termenii – cheie în avans, Stabilirea succesiunii evenimentelor, Predicţia cu termeni daţi, Categorizarea. Prezentăm, pe larg, una dintre aceste tehnici, braistorming-ul 

Metoda asaltului de idei (brain-storming)

A fost iniţiată de A. Osborn (1953) şi este o metodă de dezbatere în grup, în care etapa producerii ideilor de către elevi se disociază artificial de etapa evaluării. Nu este practic o metodă didactică, ci o metoda de stimulare a creativităţii ce se poate insinua în discuţii, dezbateri şi – în general – atunci când se urmăreşte formarea la elevi a unor capacităţi imaginative, creative şi chiar trăsături de personalitate (spontaneitate, toleranţă). 
Aplicarea sa în cadrul învăţământului geografic se poate face, mai ales, în cadrul activităţilor de cerc, la lecţiile de sinteză si la cele cu caracter aplicativ, stimulând căutarea şi găsirea celor mai adecvate soluţii unei probleme de rezolvat, prin dezvoltarea creativităţii de grup, a originalităţii si imaginaţiei elevilor.

Metoda asaltului de idei (brain = creier, storm = furtună, asalt) are drept caracteristică separarea procesului de producere a ideilor de procesul de valorizare a acestora (care are loc ulterior). De aici şi supranumirea acestei metode ca metoda evaluării amânate sau filosofia marelui DA, întrucât, pe moment, este reţinută orice idee, se acceptă totul, nu se respinge nimic. Metoda se bazează pe un resort psihic elementar: mecanismul deblocării capacităţii creative prin abrogarea – pentru moment – a examinării imediate, obiective, raţionale a ideilor emise. Într-un fel, are loc o slobozire a imaginaţiei, prin anularea cenzurii intelective
Braistormingul se fundamentează pe două principii:
•  Principiul asigurării calitatii prin cantitate (creşterea cantităţii de idei produse de indivizii unui grup determină direct proportional apariţia ideilor valoroase, iar creativitatea grupului este superioară creativităţii individuale);

• Principiul amânării judecării ideilor (a criticii si autocriticii) se bazeaza pe ideia imposibi- lităţii realizării simultane a creaţiei şi analizei critice (în braistorming nu se tolerează nici un fel de critică pe parcursul producţiei de idei). 


Aceasta metodă se poate aplica în practică în două variante:

-varianta deschisă, în care se prezintă participanţilor subiectul discuţiei, se solicită părerile referitoare la rezolvările posibile şi membrii grupului comunică între ei;

--varianta închisă, în care participanţii caută soluţii personale fără a comunica între ei şi le prezintă în scris coordonatorului de grup;


În alcătuirea grupului de braistorming este necesar sa se respecte anumite condiţii:

-prezentarea prealabilă a temei discuţiei;

-gruparea participanţilor în funcţie de relaţiile personale pentru evitarea tensiunilor între grupuri.
.Un moment de braistorming este creat uşor în orice lecţie cu scopul stimulării motivaţiei pentru dobândirea cunoştinţelor şi pentru formarea capacităţilor.Braistormingul cuprinde mai multe etape:
1)Comunicarea sarcinii de lucru.Subiectul este formulat sub forma unei întrebări, a unei cerinţe imperative sau a unei propoziţii neterminate asupra careia va reflecta fiecare elev.Perechile sau grupurile pot primi aceeşi întrebare(sarcină) sau sarcini diferite.Prezentăm câteva procedee de formulare şi de oferire a unui subiect.

• Prin întrebări productive (deschise, problematizate):
-Care sunt consecinţele integrării României înU.E.?(formarea capacităţii de analiză şi prognoză)

-Care sunt asemănările/deosebirile între România şi Republica Moldova?(formarea capacităţilor  de  a observa, a analiza , a compara)

-Care sunt cauzele decalajului economic între ţările est-europene şi cele vest-europene? (formarea capacităţii de a analiza şi explica)

-Cum pot fi evitate conflictele interetnice în cadrul unui stat? (formarea atitudinii)

-Ce s-ar întâmpla în Olanda dacă nivelul Oceanului Planetar ar creşte cu 5m? (formarea capacităţii deductive)

• Prin solicitarea formulării unor definiţii:Ce este polderul? Ce este estuarul? Ce este delta?
Ce sunt mangrovele?

• Prin asocierea spontană de idei: Scrieţi tot ce vă trece prin minte despre China.

• Prin asocierea raţională de idei: Cautaţi idei opuse la dezvoltarea economică.

• Prin cautarea judecăţilor de valoare: Argumentaţi că intrarea României în U.E. este benefică pentru români.

• Prin observaţie: Ce aţi observat când aţi vizitat Grecia?

• Prin anchete: Ce părere aveţi despre integrarea României în U.E.?



Pemtru stimularea producţiei de idei în timpul  emisiei acestora acordaţi sprijin: încurajaţi-i, formulaţi întrebări, emiteţi idei. Atitudinea profesorului este importantă în evitarea blocajelor intelectuale, a ridicularizării unor idei sau elevi, a consolidării încrederii în sine. Participanţii la braistorming se manifestă liber dacă au convingerea că orice idee este bună şi că doar non răspunsul constituie o greşeală (de atitudine).Multe idei şi teorii geniale au fost primite cu reticenţă şi neîncredere de către specialişti, dar aceasta atitudine nu i-a impiedicat pe savanţi sa-şi urmeze calea.


2)Comunicarea regulilor. Deoarece scopul este amintirea sau producerea a cât mai 
multe idei referitoare la un subiect, cand formulaţi idei respectaţi următoarele reguli:


-lăsaţi imaginaţia să lucreze nestingherită pentru a produce cîât mai multe idei/solutii;


-preluaţi mental sau în scris ideile emise de ceilalţi, completaţi-le, reformulaţi-le ca într-o reacţie în lanţ;


-în timpul emisiei de idei şi a listării lor nu exprimaţi evaluări negative (critici) asupra unor idei emise pentru a nu risipi timpul şi pentru nu a nu bloca producerea altor idei;


-nu există răspunsuri greşite sau absurde;


- fiecare are dreptul la opinie personală;

- fiecare asculta şi respectă părerile celorlalţi;


- în timpul emisiei de idei nu se analizează nici o idee:


- toate ideile sunt scrise în forma emisă de către un elev pe un caiet, sau de către profesor pe tablă;


- notaţi toate ideile, inclusiv cele provocatoare, şocante, caraghioase, irelevante.



3)Emisia şi înregistrarea ideilor. 



Varianta 1.Braistorming individual. Scrieţi fiecare pe caiet , timp de un minut, răspunsul la întrebarea:Ce soluţii propuneţi pentru atragerea turiştilor în judetul nostru?Ideile vor fi prezentate  colegului de bancă, unui grup sau clasei.



Varianta 2.Activitate în perechi.Timp de un minut fiecare pereche va scrie toate ideile referitoare la această întrebare.



Varianta 3.Activitateă în grupuri.Timp de 3 minute fiecare grup va scrie toate ideile referitoare la această întrebare.

 
4)Activitate frontală de prezentare a ideilor.



După scurgerea timpului alocat, repetaţi întrebarea şi solicitaţi direct ideile lor.Scrieţi toate răspunsurile , unul sub celalalt, pe tablă.Dacă elevii nu se implică în activitate iî solicitaţi pe rand pe fiecare sau numai pe unii.Pentru a economisi timpul se prezinta clasei numai ideile inedite.



5)Evaluarea ideilor produse prin braistorming se organizează în anumite situaţii.Elevii

sunt solicitaţi să reflecteze asupra ideilor şi să decidă asupra celor mai valoroase.După emisia de idei fiecare are dreptul şi obligaţia să comenteze.Ideile emise pot fi clasificate după diferite criterii.Fiecare va opta pentru una sau mai multe idei, pentru o soluţie, în funcţie de solicitare.Se poate vota: Cine a optat pentru prima idee/soluţie? etc.Se numără voturile pentru fiecare idee/soluţie.Este aleasă idee/soluţia care primeste cel mai mare numar de voturi.Uneori sunt acceptate mai multe idei.Aceasta evaluare nu este obligatorie, ci pot fi acceptate toate ideile şi în momentele celelalte ale activităţii ele vor fi confirmate sau infirmate.


Concluzii

· Prin această metodă profesorul şi elevii află: ideile celor care învaţă referitoare la un subiect;soluţiile la o situaţie- problemă; opinii despre o experienţa comună; ce anume doresc elevii să afle despre un subiect.
· Elevii învaţă diferite comportamente: ascultarea atentă şi cu respect a ideilor celorlalţi;comunicarea calmă şi fără teama a ideilor proprii.Fiind determinaţi să se implice activ ei devin mai curajoşi, au mai multă încredere în sine, învaţă să colaboreze.
· La nivel cognitiv elevii învaţă să emită păreri pe baza cunoştintelor anterioare, să compare informaţiile, să argumenteze şi să contraargumenteze, să emită judecăţi de valoare asupra informaţiilor, să decidă etc.
· Braistorming-ul are anumite limite.Metoda reprezintă doar o etapă a procesului de rezolvare creativă a unei probleme şi nu înlocuieşte cercetarea clasică.Soluţiile propuse nu au aplicabilitate practică întotdeauna.Dacă braistorming-ul este condus în mod diletant, nu toţi participanţii sunt antrenaţi eficient, iar procesul de emisie a ideilor poate deveni plictisitor , incoerent sau obositor. 
7.3.Metode expozitive

Aceste metode pun în prim plan actiunea de predare, cu toate elementele conexe şi prestaţia profesorului legata de aceasta.Au un pronunţat caracter prescriptiv şi reprezintă elementele cele mai vizibile ale învăţământului tradiţional.Ele presupun, de regulă, prezentarea unor informaţii „finite”şi livrate ca atare elevilor.Utilizarea timpului de către elevi este axată pe ascultarea discursului şi notarea ideilor. Aceste metode traditionale au o alcatuire magistrocentristă , elevii având rolul de stocători  de informaţii, receptori pasivi, pentru că într-un timp scurt, se comunică şi se receptează un volum mare de informaţii printr-o transmitere simplă, rapidă şi economică.Conţinutul vizează cunoştintele elaborate sistematic, ordonat, care se cer memorate.În acest fel, elevii nu participă activ la dobândirea cunoştin- ţelor, nu aplică operaţiile gândirii, fiind obligaţi să asculte disciplinaţi, atenţi şi fără interes, şi de aici, superficialitatea şi formalismul în învăţare, pasivitatea, plictiseala, oboseala şi memorarea mecanică.
Predarea şi învăţarea nu sunt individualizate conform cerintelor fiecarui elev. Altfel spus, profesorul are un rol determinant, dirijează conţinutul lecţiei, gestionează timpul didactic şi reglează activitatea de predare-învăţare.Datorita feed-back-ului slab, exponentul nu cunoaşte eficienţa activităţii sale.

Optimizarea acestor metode trebuie să aibă în vedere problematizarea lor pe de o parte, cât şi transferarea rolului activ de la profesor la elev, pe de altă parte, pentru ca profesorul poate fi , în anumite situaţii, un obstacol între cunoaştere şi elevi. Mai des utilizate sunt:Expunerea, Povestirea, Descrierea şi Explicaţia didactică, Prelegerea, Demonstraţia şi argumentarea. 

Cu toate criticile aduse, profesorii optează pentru modelul expozitiv –receptiv când elevii trebuie să înveţe de la profesor:


-cunoştinţe pe care nu le pot (re)descoperi singuri prin cercetări personale;

-un conţinut pur informativ;

-un conţinut prea complicat pentru o abordare personală;


-un conţinut nou în întregime;


-în situaţii problematizante, când elevii nu dispun de cunoştinţele necesare soluţionării.


În practica didactică nu este posibilă excomunicarea unor strategii şi absolutizarea altora; dimpotrivă, ele se îmbină, şi se completează reciproc în funcţie de situaţia concreta de predare-învăţare.
7.4.Metode axate pe dialog şi metode dialogice

În practica şcolară se pune problema cum anume ar putea elevii (re)descoperi sau construi cunoştintele, ţinand cont de lipsa lor de experienţă, şi de cunoştinţe, de absenţa condiţiilor în care s-ar putea face investigatia, de gradul de complexitate al cunoştinţelor, de diversitatea lor şi de resursele de timp limitate.“Descoperirea”unor cunoştinte de catre elevi se poate realiza printr-un demers, care are in structura sa o componentă dialogală şi dialogică.Metodele didactice axate pe dialog-în care informaţiile sunt vehiculate în ambele sensuri, pe cale verbală, între profesor şi elevi, dar şi între elevi – cel mai frecvent utilizate în cadrul modelului dialogal de predare-invatare sunt conversatia, braistorming-ul, problematizarea şi dezbaterea .

Aceste metode promovează învăţarea prin acţiune şi reflecţie, sunt eficiente deoarece elevii obţin cunostinte printr-un efort propriu de gandire, învaţă să susţină opiniile proprii prin argumente şi dovezi, să analizeze ideile, opiniile şi argumentele celorlalţi, să le evalueze şi să le contracareze, să decidă schimbarea atitudinilor, în funcţie de puterea persuasivă a argumentelor.Integrarea unor metode bazate pe dialog se face cu uşurinţă în orice moment al lecţiei, pe diverse elemente de conţinut, iar realizarea sarcinilor de lucru, necesită resurse mici de timp.Deprinderile fundamentale care se dobândesc prin metodele bazate pe dialog sunt:


-de documentare , elevii având nevoie să adune informaţii din diverse surse pentru a găsi răspunsurile, argumentele sau soluţiile;


-de investigare  a unor probleme specifice realităţii actuale;


-de comunicare, deoarece elevii învaţă să asculte cu atenţie, pentru a înţelege mesajele emise de ceilalţi şi învaţă să emită mesaje pentru a fi inţeles de către auditoriu;

-de argumentare sau de contraargumentare  a opiniilor personale sau ale unui grup;


-de analiza a ideilor şi a discursurilor;

-de redactare şi de prezentare a ideilor, a răspunsurilor la întrebări şi a soluţiilor;


-de lucru în echipă, deoarece elevii îşi distribuie sarcinile, rolurile şi responsabilităţile, descoperă punctele forte şi cele slabe ale colegilor şi decid în funcţie de acestea, se sprijină reciproc şi colaborează cu ceilalţi;

-de a decide corect pe baza informaţiilor obţinute şi analizate.

Dintre metodele enumerate la această categorie prezentăm problematizarea.
Problematizarea

Denumită şi predare prin rezovare de probleme, problematizarea reprezintă una dintre cele mai utile metode prin potenţialul ei euristic şi activizator.  Specificul acestei metode constă în faptul că profesorul pune pe elevii săi în situaţia de căutare şi descoperire.

Învăţarea prin problematizare este o modalitate de lucru activă care se orientează în încadrarea actuală privind învăţarea prin descoperire a geografiei. Problematizarea oferă largi posibilităţi pentru dezvoltarea capacităţii intelectuale a elevilor, reactualizarea şi punerea în practică a cunoştintelor prin stimularea creativităţii gândirii, a spiritului de investigaţie, a curiozităţii ştiinţifice şi autocontrolului.

W. Okon arăta că metoda constă în crearea unor dificultăţi practice sau teoretice, a căror rezolvare să fie rezultatul propriei activităţi de cercetare, efectuată de subiect; este o predare şi o insuşire pe baza unor structuri cu date insuficiente.

Pentru unii autori, noţiunea de problemă în învăţământ poate fi definită prin urmatoarele trăsături:


a) exprimă situaţii de viaţă care captează uşor atenţia elevilor, apelând la interesele şi experienţa lor;


b) situaţiile date trebuie să conţină una sau mai multe dificultăţi pe care elevii nu le pot depăşi fără o experienţă anterioară, dar care este completată şi restructurată;


c) necesită o formulare explicită a problemei şi ipotezelor;


d) rezolvarea problemei se face prin efortul propriu al elevilor, ceea ce contribuie foarte mult la dezvoltarea problemelor de cunoaştere, în comparaţie cu rezultatul memorării informaţiilor;


e) caracterul dinamic al problemelor: o situaţie problemă poate deschide calea altor situaţii problemă.

Predarea-învăţarea geografiei cu ajutorul problematizării se realizează prin organizarea, de către profesor, a unor situaţii-problemă - situaţie conflictuală, contradictorie, ce determină la elevi uimire, nedumerire, incertitudine, curiozitate, ceea ce incită la căutarea şi găsirea soluţiilor corespunzătoare. Prin reactualizarea unor cunoştinţe sau deprinderi sau soluţionarea acestora de către elevi prin investigare, observare, gândire, cu ajutorul punctelor de reper oferite de profesor se realizează achiziţionarea de catre elevi a unor noi cunoştinţe.

Pentru aplicarea acestei metode în predarea geografiei un aspect foarte important se referă la stabilirea lecţiilor sau fragmentelor de lecţii care pot fi asimilate sau aprofundate cu ajutorul „înscenării” unor situaţii conflictuale între cunoştinţele însuşite deja de elevi şi noile date ce urmează să fie descoperite.

Corelaţia evidentă dintre problematizare şi descoperire reiese din analiza etapelor acestor modalitati active de lucru, in care punerea problemei este elementul central comun. 

Wincenty Okon considera ca rezolvarea independentă a unor probleme teoretice şi practice se realizează în cadrul a doua etape: în prima elevii formulează ipoteza şi descoperă modalitaţile rezolvării problemei şi cea de-a doua în care elevii verifică ipoteza sau modalităţile de rezolvare a acesteia. Aceste etape, considerate de Okon ca fiind caracteristice problematizării, reprezintă în predarea geografiei şi momente ale învăţării prin descoperire. Legătura dintre învăţarea problematizată şi cercetare este formulată de Okon când defineşte problema didactică drept o „dificultate practică sau teoretică a carei soluţionare este rezultatul activităţii proprii de cercetare, efectuată de subiect”. El distinge probleme cu soluţionări convergente (care în principiu au o singură soluţie), care sunt legate de învingerea unor dificultăţi teoretice şi duc la descoperiri, şi probleme cu soluţionări divergente (numărul soluţiilor este practic nelimitat), care se refera la dificultăţi practice şi duc la inventarea unor soluţii.Pentru obtinerea unor soluţii şi pentru valorificarea optimă a timpului,  situaţiile  - problemă vor fi puse întregii clase şi profesorul va dirija prin întrebări procesul cognitiv, va da unele indicii pentru ca elevii să aibă posibilitatea să facă conexiuni, raţionamente.Iată câteva exemple de situaţii problemă:
-Cu cât ne apropiem de Soare ar trebui sa fie mai cald.Vara însă în regiunile de câmpie este mai cald decât pe varful unui munte, care se află mai aproape de soare.De ce?


-Gheţarii există în zona rece şi în zona temperată unde temperatura medie anuală este sub 0°C.La ecuator temperatura este mare, totuşi există gheţari.Cum explicaţi prezenţa lor?
-În deşerturi plouă extrem de rar, totuşi în unele locuri există vegetaţie bogată.Cum explicaţi apariţia şi dezvoltarea acesteia?

-Polii geografici primesc cantităţi egale de lumină şi caldură ,totuşi la Polul Sud este mai frig decât la Polul Nord.De ce?
-Japonia are resurse naturale puţine, totuşi are o economie foarte dezvoltată.De ce?

-De ce nordul Canadei dispune  de o reţea foarte rară de căi d e comunicaţie?

-Cum explicaţi diferentele de climat specifice Peninsulei Labrador şi Arhipelagului Britanic.  

Soluţionarea problemei se face prin activitate colectivă sau independenta a elevilor, desfaşurată în etapa de rezolvare a problemei, prin analiză, observarea şi cercetarea unor materiale didactice, reactualizarea unor cunoştinţe, priceperi şi deprinderi.În această etapă elevii explică alegerea modalităţii de lucru, motivează în mod logic soluţiile găsite, le aplică în condiţii noi, deosebite. 

Datorită caracterului complex al problemelor, profesorul terebuie sa fie un bun regizor, să organizeze şi să deruleze bine scenariul în care elementul de dramatism, dat de dificultăţile problemei, nu trebuie să lipsească.

Învăţarea problematizată vizează activitatea elevului dirijată de profesor prin ceea ce se numeşte predare problematizată. Se poate vorbi de succesul metodei problematizarii doar atunci cand activiza- rea elevilor este maximă, aceştia ajungând la soluţionarea şi rezolvarea problemei. Gradarea dificultă- ţilor în învăţarea problematizată rezultă din modul cum se sprijină trecerea gândirii elevilor din situaţii de învăţare în care conflictul între ceea ce ştiu şi ceea ce se cere să afle este minor, spre situaţii proble- matizate care solicită intens gândirea divergentă. 
 Învăţarea prin problematizare se poate aplica şi în consolidarea cunoştinţelor, elevii fiind puşi să rezolve problema prin restructurarea cunoştinţelor asimilate la lecţiile de dobândire a acestora. 
Pe parcursul activităţii de „cautare” şi de „adaptare”a soluţiilor cunoscute la noile cerinţe se pot ivi stări de blocaj, de stagnare a procesului de învăţare. Pentru ca elevii să le poata depăşi, profesorul intervine cu explicaţii de sprijin care au menirea de a reorienta demersul lor cognitiv. Orice intervenţie de acest gen este de prisos dacă nu a fost evitată de la început situaţia de a nu da elevilor să rezolve probleme care depăşesc mult nivelul lor de informare în domeniu. După ce elevii au dobândit suficientă experienţă individuală ca să exploreze multilateral o problemă, ei pot fi confruntaţi cu sarcini de învăţare care să le solicite intens gândirea divergentă şi funcţiile creative.

Pe masură ce elevii progresează în folosirea acestui sistem de lucru, se poate trece la desfăşu- rarea integrală a unor lecţii prin problematizare, pe baza activităţii independente a elevilor. În acest caz, lecţia se desfăţoară folosind fişe de lucru pentru fiecare elev. Fişele reprezintă avantajul unui câstig de timp şi ofera posibilitatea tratării diferenţiate a elevilor, putând să conţină întrebări destinate anumitor categorii de elevi (învăţământ diferenţiat) sau anumitor elevi (învăţământ individualizat).

Eficienta aplicarii problematizarii în predarea-învăţarea geografiei este dependentă de asimilarea temeinică a cunoştinţelor şi deprinderilor care intervin în rezolvarea problemelor, ca şi de formarea unor deprinderi intelectuale, care devin adevărate strategii de descoperire şi rezolvare de probleme, deprinderi ce se formează şi se consolidează numai dacă profesorul aplică problematizarea ori de câte ori condiţiile desfăşurării lecţie de geografie  o permit.

Problematizarea poate fi şi o componentă a metodei instruirii programate. Chiar şi modelarea se prezintă de cele mai multe ori sub forma problematizată.Şi în utilizarea metodei demonstraţiei poate fi implicată problematizarea. Se pot crea situaţii-problemă pe care elevii să le rezolve observând, urmă- rind,  acţionând cu obiectele şi fenomenele respective. În acest caz, dând un conţinut problematizat fiecăreia dintre secvenţe, rolul de dirijare revine profesorului. 

Valoarea formativă a acestei metode este indiscutabilă: se consolidează structuri cognitive, se stimulează spiritul de explorare, se formează un stil activ de muncă, se cultivă autonomia şi curajul în editarea unor poziţii proprii. Învăţarea prin problematizare este chiar un principiu al învăţării active şi conştiente. Din acest motiv poate fi considerat contextul în care se concep şi se aplică diferitele strategii de învăţare.

7.5.Metode de explorare a realităţii şi a substitutelor acesteia

Aceste metode sunt larg utilizate in predarea geografiei, mai des intalnite fiind:obsevarea, experimentul, invatarea prin descoperire, studiul de caz, modelarea.
Modelarea

Modelarea asigura cercetarea originalului prin analogie, cu ajutorul modelelor si consta in reprezentarea materiala, ideala, logica si matematica a unor sisteme geografice sau a unor trasaturi ale acestora, urmarind surprinderea esentialului.

Aplicarea modelarii in invatarea geogrfiei prezinta o deosebita importanta daca se tine seama de teoria formarii in etape a actiunilor mintale si a elaborarii notiunilor. Piaget arata ca invatarea consta in procese operatorii care urmaresc transformarea realitatii in actiuni sau gandire, determinand asimilarea proceselor, fenomenelor, obiectelor in sisteme de operatii. Elevii nu au intotdeauna posibilitatea sa actioneze direct asupra proceselor si fenomenelor geografice; de aceea invatarea trebuie realizata mediat, cu ajutorul modelelor, a caror analiza sau constructie determina intelegerea procesului sau fenomenului geografic.. 

Modelul este un sistem material sau teoretic care reproduce, la scara diferita, structura (elementele si relatiile dintre ele) unui alt sistem pe care ne propunem sa-l cunoastem. Sistemul original – obiect, fenomen sau proces real – este reprodus cu ajutorul modelului, care ingaduie o descriere si o prezentare esentiala a unui ansamblu existential, dificil de sesizat si cercetat in mod direct. Cunoasterea realitatii se realizeaza astfel indirect, prin intermediul modelului, reproducand acele determinari pe care vrem sa le facem cunoscute si intelese de catre elevi. Nota definitorie a modelului este aceea ca ofera posibiliatea stabilirii de relatii analogice cu obiectul sau procesul pe care il modeleaza. Observand sau studiind modelul, pot fi obtinute numeroase date, pot fi formulate ipoteze despre obiectul, fenomenul sau procesul modelat. Au fost elaborate in acest sens mai multe modele didactice care sunt utilizate in procesul de invatamant, prin intermediul lor realizandu-se metoda modelarii.

Putem spune ca, in esenta, modelarea consta in folosirea modelelor didactice pentru ca elevii, sub indrumarea profesorului, sa sesizeze si sa descopere anumite proprietati, informatii si relatii despre obiectele, fenomenele si procesele din natura si societate pe care aceste modele le reproduc.

Modelul didactic indeplineste astfel o functie demonstrativa, condensand informatii pe care elevii urmeaza sa le redescopere. Aceasta functie se manifesta pe doua planuri: unul in care modelul constituie punct de plecare sau izvor de informatii, elevii urmand sa le observe sau sa le desccopere, iar celalalt in care modelul confirma sau concretizeaza cunostintele transmise pe alte cai. 
Principalele tipuri de modele folosite in invatarea geografiei sunt urmatoarele:


1.În funcţie de natura lor, există:

a)Modele materiale sunt sisteme materiale care reprezinta simplificat, la scară mică, insuşirile esenţiale ale unui obiect, fenomen sau proces complex din realitate ( machete, mulaje, mostre).


b)Modelele figurale (convenţionale) reproduce sistemul original cu ajutorul imaginii(schiţe, fotografii, desene, diagrame, scheme, profilele).Reprezentarea în mod grafic este un model figural.

c)Modelele simbolice (logico-matematice, ideale ) repreyinta sistemul original cu ajutorul simbolurilor.(o demonstratie matematica, un grafic, un tabel).


d)Modelele  cibernetice reprezinta sistemele dinamice care se autoregleaza (automatele) .

2)În funcţie de gradul de asemănare a  modelul cu  originalul


a). Modelele similare (izomorfe), denumite şi obiectuale, sunt modele materiale care redau sistemul original, având o formă asemănătoare acestuia şi fiind realizate, în general, la altă sca(fotografiile, machetele);

b) Modelele omomorfe sau analogice se caracterizează printr-o reproducere simplificată, schematizată şi stilizată, a elementului geografic studiat (diagrame, profile, hărţi);

c)Modelele ideale (conceptuale, teoretice, logice, abstracte) se caracterizează prin absenţa formei de concretizare materială a elementului studiat, necesitând, pentru construirea lui, detaşarea de obiectul sau fenomenul geografic concret prin abstractizarea accentuată a acestuia, în scopul evidenţierii elementelor sale esenţiale;

d)Modele simulacre, care reprezintă o realitate posibilă, nu pe cea reală (imită, copiază fenomene, procese, fapte geografice ca produs al unui fapt imaginativ.

3)Dupa funcţiile îndeplinite:

a)Modele descriptive care reprezintă aspecte vizibile ale obiectelor, fenomenelor , proceselor din realitate (formă, dimensiune, culoare);


b)Modele explicative care ajută la înţelegerea obiectelor, fenomenelor, proceselor (scheme , grafice, diagrame);


c)Modele predictive, care ajută la predicţia transformărilor care pot surveni pe parcursul desfaşurării unui proces sau fenomen(grafurile conceptelor, matricile Davies);

d)Modele prescriptive, care pot fi un proiect de constructie a unui sistem sau a unui proiect de control al sistemului;

e)Modele sistematizatoare, care reprezintă modul de organizare al unor sisteme(naturale, artificiale, de informaţii etc.);

f)Modele de verificare, care se utilizează in scopul verificării unor teorii, procese, fenomene, a modului de functionare a unui sistem.

Un model cu scop didactic ar trebui să îndeplinească câteva cerinţe:

· Să fie fidel, adică să reprezinte o sumă considerabilă de analogii cu originalul;
· Să fie simplu pentru a se putea studia caracteristicile esenţiale, funcţiile, relaţiile din sistem etc.;
· Să fie esenţializat, adică să reprezinte doar părţile şi proprietăţile caracteristice şi importante;
· Să fie micşorat conform unei scări;
· Să fie realizat , dacă este posibil cu subiecţii utilizatori;
· Să permită o cunoaştere mai uşoară, mai rapidă şi mai completă a sistemului original.

Avantaje ale folosirii modelelor:

-Modelul este construit pe baza unui obiect sau proces care a fost bine înţeles şi poate fi utilizat pentru a explica alt proces mai dificil de inţeles;


-Elementele din structura modelului pot fi manevrate cu uşurinţă, permit analiza, explorarea şi transformarea obiectelor şi fenomenelor pentru înţelegerea esenţialului;


-Modelarea dezvoltă capacitatea de a observa, de a analiza, de a compara, de a evalua, de a investiga, de a experimenta, de a generaliza.

Utilizarea modelelor prezintă şi dezavantaje:

-Modelele nu reprezintă toate însuşirile originalului, au caracter limitativ, aproximativ, convenţional, ceea ce poate determina o cunoaştere incompletă, deformată, empirică, fragmentară a proceselor modelate.Analogia, fiind un raţionament incomplet poate conduce la rezultate eronate.


-Modelele obiectuale sunt asemănătoare cu originalul ca formă şi structură, ănsă diferă de acestea prin dimensiuni, prin materialul din care sunt confecţionate.  

Modelele pot comporta doua funcţii: una ilustrativă, în sensul că prezintă, reflectă un anumit fragment din realitate şi o funcţie cognitivă, întrucât modelele induc direct informaţii referitoare la structura şi funcţionarea unui sistem existenţial. Deoarece modelul reflectă trăsăturile caracteristice ale obiectelor şi fenomenelor, el face posibilă o cunoaştere mai adâncă a realităţii, decât cea realizată obişnuit, prin observarea directă a unor aspecte exterioare.  




7.6.Metode didactice activizante
CEDEFOP Finlanda: Proiectul de stabilire a nevoilor de formare iniţială şi continuă a cadrelor didactice

„Rolul profesorului este în schimbare, într-o lume în care nu există adevăruri absolute şi în care neprevăzutul şi incertitudinea sunt prezente mereu. Se poate spune chiar că munca profesorului se transformă, din a fi o bancă de date, în a deveni mentor şi cercetător. Viitorul va pune la mare încercare practica şcolară şi rolul profesorului.”

Întregul proces de formare se va  orienta spre îmbunătăţirea experienţelor de învăţare ale elevilor, spre implicarea lor activă în procesul de învăţare, prin promovarea unei  metodologii de predare – învăţare centrată pe elev. 

Documentele cuprinse în acest curs vor defini conceptul de învăţare centrată pe elev , sunt abordate principiile care stau la baza schimbărilor propuse privind metodologia predării , astfel ca acestea să satisfacă necesităţile fiecărui elev în parte.

De asemenea, sunt prezentate sfaturi şi îndrumări practice care pot folosi cadrelor didactice care se pregătesc pentru învăţarea centrată pe elev, astfel încât aceştia să îşi poată asuma rolul de facilitator al învăţării. Acest lucru va permite cadrelor didactice să susţină şi să administreze procesul de învăţare al fiecărui elev şi să maximizeze învăţarea pe plan individual.  

Gibbs (1992) dă o definiţie utilă a învăţării centrate pe elev. El afirmă că învăţarea centrată pe elev “oferă elevilor o mai mare autonomie şi un control sporit cu privire la disciplinele de studiu, la metodele de învăţare şi la ritmul de studiu”  Această perspectivă subliniază caracteristicile fundamentale ale învăţării centrate pe elev, promovând ideea că elevilor trebuie să li se ofere un control sporit asupra învăţării prin asumarea responsabilităţii cu privire la:

· ceea ce se învaţă,

· modul cum se învaţă şi de ce,
· momentul când se învaţă.


O consecinţă importantă a acestei definiţii o reprezintă necesitatea ca elevii să îşi asume un înalt grad de responsabilitate în contextul învăţării şi să îşi aleagă în mod activ scopurile, precum şi să îşi administreze învăţarea. Ei nu se mai pot baza pe faptul că profesorul ori persoana care predă la clasă le va spune ce, cum, unde şi când să gândească. Ei sunt cei care trebuie să înceapă să o facă.


Recomandarea pentru trecerea responsabilităţii de la profesor la elev este răspândită în pedagogia contemporană. Într-o prezentare succintă a caracteristicilor persoanelor care învaţă eficient, de la Harpe, Kulski şi Radloff (1999) arată că o persoană care învaţă eficient:

· Are scopuri clare privitoare la ceea ce învaţă,

· Are o gamă largă de strategii de învăţare şi ştie când să le utilizeze,

· Foloseşte resursele disponibile în mod eficace,

· Ştie care îi sunt punctele forte şi punctele slabe,

· Înţelege procesul de învăţare,

· Îşi controlează sentimentele în manieră adecvată,

· Îşi asumă responsabilitatea pentru procesul lor de învăţare 
· Îşi planifică, îşi monitorizează, îşi evaluează şi îşi adaptează procesul de învăţare 


Într-o dezbatere paralelă cu privire la învăţarea continuă, Candy (1994) sugerează că persoanele care învaţă continuu au, printre altele, capacitatea de a face corelaţia diferite aspecte ale cunoaşterii, precum şi capacitatea de a-şi administra învăţarea. Knowles (1984) relevă elementele învăţării care sunt necesare în munca cu adulţii, proces care identifică de asemenea rolul profesorului care plasează elevii în centrul învăţării. Elevii trebuie să fie implicaţi activ în învăţare şi să îşi asume un grad înalt de responsabilitate personală în acest sens. Knowles consideră auto orientarea drept esenţa învăţării la adulţi şi susţine că necesităţile şi experienţele persoanei care învaţă trebuie să fie mai presus de expertiza instructorului. Adulţii, consideră el, sunt persoane care se orientează singure în procesul de învăţare şi fiecare adult este unic datorită experienţelor sale personale.


Principiile care staul la baza învăţării eficiente centrate pe elev sunt:

· Accentul activităţii de învăţare trebuie să fie pe persoana care învaţă şi nu pe profesor.

· Recunoaşterea faptului că procesul de predare în sensul tradiţional al cuvântului nu este decât unul dintre instrumentele care pot fi utilizate pentru a-i ajuta pe elevi să înveţe.

· Rolul profesorului este acela de a administra procesul de învăţare al elevilor pe care îi are în grijă.

· Recunoaşterea faptului că, în mare parte, procesul de învăţare nu are loc în sala de clasă şi nici când cadrul didactic este de faţă.

· Înţelegerea procesului de învăţare nu trebuie să aparţină doar profesorului – ea trebuie împărtăşită şi elevilor.

· Profesorii trebuie să încurajeze şi să faciliteze implicarea activă a elevilor în planificarea şi administrarea propriului lor proces de învăţare prin proiectarea structurată a oportunităţilor de învăţare atât în sala de clasă, cât şi în afara ei.

· Luaţi individual, elevii pot învăţa în mod eficient în moduri foarte diferite.


Se pune de asemenea accentul pe autoevaluarea cadrului didactic şi pe practica reflecţiei, pentru a facilita dezvoltarea profesională continuă.

Dezvoltarea profesională a personalului trebuie să ofere cadrelor didactice aptitudinile şi încrederea necesară pentru:

· A identifica necesităţile individuale de învăţare ale elevilor

· A încuraja şi a facilita învăţarea independentă, ajutând elevii să “înveţe cum să înveţe”

· A practica principiile învăţării pe baza includerii

· A înţelege şi a utiliza strategii de învăţare activă, centrate pe elev

· A înţelege şi a utiliza strategii de diferenţiere

· A facilita dobândirea de către elevi a competenţelor cheie

Pentru a sprijini instruirea centrată pe elev şi utilizarea metodologiilor moderne de lucru la clasă, se va pune  accent pe strategii de predare care să corespundă stilurilor individuale de învăţare.


În cadrul acestor strategii: 

· Lecţia pleacă de la experienţele elevilor şi cuprinde întrebări sau activităţi care să îi implice pe elevi.

· Elevii sunt lăsaţi să aleagă singuri modul cum se informează pe o anumită temă şi cum prezintă rezultatele studiului lor. 

· Elevii pot beneficia de meditaţii, în cadrul cărora pot discuta despre preocupările lor individuale cu privire la învăţare şi pot cere îndrumări.

· Aptitudinea elevilor de a găsi singuri informaţiile căutate este dezvoltată – nu li se oferă informaţii standardizate.

· Pe lângă învăţarea specifică disciplinei respective, li se oferă elevilor ocazia de a dobândi aptitudini fundamentale transferabile, cum ar fi aceea de a lucra în echipă.
· Se fac evaluări care permit elevilor să aplice teoria în anumite situaţii din viaţa reală, cum ar fi studiile de caz şi simulările.

· Lecţiile cuprind o combinaţie de activităţi, astfel încât să fie abordate stilurile pe care elevii le preferă în învăţare (vizual, auditiv, practic / kinetic)

· Lecţiile înlesnesc descoperirile făcute sub îndrumare şi solicită participarea activă a elevilor la învăţare.

· Lecţiile se încheie cu solicitarea adresată elevilor de a reflecta pe marginea celor învăţate, a modului cum au învăţat şi de a evalua succesul pe care l-au avut metodele de învăţare în cazul lor


Acest proces  de formare se orientează deci în final spre scopul de a spori succesul elevilor, 

concentrându-se pe ceea ce este necesar pentru a îmbunătăţi experienţa de învăţare a elevilor şi implicarea lor activă în acest proces, precum şi satisfacţia pe care le-o dă această învăţare. Acest lucru trebuie să se înscrie în contextul general al îmbunătăţirii oportunităţilor oferite tinerilor în cadrul dezvoltării unei pieţe moderne a muncii. Scopul implicit este de asemenea acela de a le permite să aibă încredere în procesul de învăţare, astfel încât să poată continua să îşi pună în aplicare aptitudinile de învăţare la locul de muncă, la vârsta maturităţii, precum şi în procesul de învăţare continuă.

Cu cât învăţarea este mai activă, cu atât va fi mai eficientă Comparaţi situaţia în care, ajuns într-un oraş necunoscut, sunteţi luat de la aeroport cu maşina şi condus la hotelul unde locuiţi cu situaţia în care vi se pune la dispoziţie o maşină închiriată şi o hartă pentru a ajunge la destinaţie de unul singur. În care dintre cele două situaţii aveţi mai multe şanse de a reţine drumul spre aeroport când părăsiţi oraşul? Pentru a învăţa ceva care să rămână bine întipărit în memorie este nevoie de implicarea activă a celui care învaţă – e nevoie de a dezlega enigme sau de a încerca să le înţelegem logic. 

Modul în care elevii învaţă va avea impact direct asupra a ceea ce învaţă şi cât de bine învaţă aceştia. Scopul învăţării active nu este memorizarea, ci performanţele sporite în arena lumii reale. Aceasta înseamnă că învăţarea pune accentul pe transferul de cunoştinţe, nu doar pe însuşirea de cunoştinţe în scopul testării. Pentru a realiza acest lucru, este nevoie de atenţie nu numai faţă de conţinutul învăţării ci şi faţă de procesul în sine. 

În calitate de dascăl, rolul dumneavoastră este unul indirect. Aceasta înseamnă că dumneavoastră puteţi crea un climat care să-i ajute pe alţii să înveţe, dar nu puteţi învăţa în locul lor. Misiunea dumneavoastră va fi mai uşoară dacă aveţi în vedere următoarele:


1.Aflaţi ce este în mintea participanţilor. De vreme ce aşteptările sunt cele care filtrează informaţiile, puteţi îndruma şi stimula învăţarea întrebând chiar de la început care sunt ţelurile, preocupările şi aşteptările elevilor. Unele dintre răspunsurile lor s-ar putea să vă uimească. 


2. Explicaţi scopurile şi regulile. Faceţi conexiunea dintre pregătire şi aplicarea acesteia în practică cât mai clar cu putinţă. Elevii dumneavoastră trebuie să înţeleagă ce le-aţi pregătit şi de ce aţi ales această cale de a împărtăşi cu ei ceea ce aţi învăţat dumneavoastră. De asemenea, ei trebuie să ştie dacă doriţi să participe toţi, cum vor fi apreciaţi în cadrul discuţiei, cum să-şi susţină opiniile şi aşa mai departe. Deoarece acest proces este extrem de important, va trebui să fiţi foarte sincer referitor la ce anume implică procesul. 


3.Pregătiţi exerciţii care pun accentul pe participare activă. Ascultarea pasivă şi luarea de notiţe au drept rezultat însuşirea de mai puţine cunoştinţe şi într-un mod diferit de către participanţi faţă de angajarea activă prin intermediul întrebărilor, dialogului şi rezolvarea de probleme cu final deschis. Cereţi-le elevilor să facă lucruri care conduc la descoperiri personale (ca cea din exemplul cu aeroportul). 


4.Exprimaţi-vă părerile în mod frecvent. Cu cât sunt mai active exerciţiile, cu atât este mai important să vă exprimaţi părerile faţă de participanţi – pentru ca aceştia să îşi poată evalua progresele într-un domeniu care poate fi necunoscut pentru ei. De asemenea, trebuie să le cereţi părerea participanţilor asupra sesiunii de instruire – care sunt punctele forte, punctele slabe ale acesteia şi care sunt ariile care ar putea fi îmbunătăţite. 


5. Moderatorul discuţiei (profesorul) cedează din autoritate în favoarea elevilor, în baza teoriei că un grup în general va observa mai multe lucruri şi va înţelege mai bine decât un singur individ. Accentul se pune pe găsirea de soluţii   noi, creative, cu ajutorul tuturor.

Trecerea la o metodologie mai activă, centrată pe elev, implică elevul în procesul de învăţare şi îl învaţă aptitudinile învăţării, precum şi aptitudinile fundamentale ale muncii alături de alţii şi ale rezolvării de probleme. Metodele centrate pe elev implică individul în evaluarea eficacităţii procesului lor de învăţare şi în stabilirea obiectivelor pentru dezvoltarea viitoare. Aceste avantaje ale metodelor centrate pe elev ajută la pregătirea individului atât pentru o tranziţie mai uşoară spre locul de muncă, cât şi spre învăţarea continuă.                                           

Procesul de predare are trei faze, iar fiecare necesita metode adecvate. 
Prezintă: Metode de prezentare de noi cunoştinţe elevilor sau de încurajare în a le gasi singuri, ceea ce poate implica fapte, teorii, concepte, povestiri etc.

Aplică: Metode care să-i oblige pe elevi să aplice noile cunoştinte care le-au fost doar prezentate. Aceasta este singura modalitate de a te asigura ca elevii îşi formează concepte despre noul material pentru a-l întelege, a şi-l aminti şi a îl folosi corect pe viitor.

Recapitulează: Metode de încurajare a elevilor să îşi amintească vechile cunoştinţe în vederea clarificării şi concentrării asupra punctelor cheie, asigurării unei bune înţelegeri şi punerii în practică ţi verificării cunoştinţelor mai vechi.


Lecţiile vor cuprinde o combinaţie de activităţi, astfel încât să fie abordate stilurile pe care elevii le preferă în învăţare (vizual, auditiv, practic / kinetic)


Cadrele didactice şi elevii trebuie să fie conştienţi de stilurile de învăţare pe care le preferă şi, în consecinţă, de modul cum învaţă cel mai bine.Câteva  posibilităţi de identificare a stilurilor individuale de învăţare ale persoanelor:




Vizual / Vedere

Vederea informaţiei în formă tipărită vă va ajuta să o reţineţi mai bine. 

Verificarea faptului că notiţele dumneavoastră sunt copiate cum trebuie.
Privirea formei unui cuvânt.

Folosirea culorilor, ilustraţiilor şi diagramelor ca ajutor în procesul de învăţare.

Sublinierea cuvintelor cheie. 

Folosirea de creioane colorate pentru învăţarea  termenilor noi: folosirea de culori diferite pentru  subtitluri,  formule, definitii .

Alcătuirea unei hărţi mentale sau a unei “spidergram” (reţea de cuvinte, ciorchine). 

Folosirea imaginilor pentru explicarea textelor.





 Auditiv / Ascultare

Ascultarea cuiva care vă explică un anumit lucru vă va ajuta să învăţaţi.

Discutarea unei idei noi şi faptul că o explicaţi folosind propriile dumneavoastră cuvinte.

Discutarea cu cineva a problemelor şi ideilor.

Este folositor să analizaţi verbal chestiunile / să verbalizaţi de unul /una singur(ă) gândurile şi ideile pe care le aveţi .

Rugămintea adresată cuiva de a vă explica din nou lucrurile.

“Simţirea cuvântului” ca şi cum aţi fi pe punctul să-l pronunţaţi şi faptul de a-l pronunţa în gând pot fi de ajutor.

Împărţirea cuvintelor în silabe /fragmente şi exagerarea în gând a sunetelor.

Simţirea ritmului unei fraze sau a unui set de informaţii atunci când acestea sunt  “cântate”. 

Citirea cu voce tare.

Faptul de a vă asculta vorbind cu voce tare.

Înregistrarea principalelor aspecte ce trebuie analizate folosind propria dumneavoastră voce, cu muzica dumneavoastră preferată ca fundal 

Folosiţi metode de ascultare activă, incluzând aici chestionarea şi rezumarea.






Practic

Efectuarea de către dumneavoastră înşivă a unei activităţi practice facilitează adesea înţelegerea, excursia, aplicatiile in  teren etc.

Scrierea lucrurilor în ordinea lor, pas cu pas, este o cale eficientă de a le ţine minte.

Scrierea lucrurilor cu propriile dumneavoastră cuvinte.

Convertirea notiţelor într-o imagine sau o  banda  desenata.

Alcătuirea unei hărţi mentale, reţea de cuvinte, ciorchine.

Urmărirea cu degetul a titlurilor, cuvintelor cheie, etc. apoi pronunţarea respectivelor cuvinte urmată de scrierea lor din memorie.

Preferinţa pentru a atinge şi a face.

Scrisul la tastatură este adesea mai uşor decât scrierea de mână.

Utilizarea scrisului cursiv este mai uşoară decât cea a scrisului tipărit (cu litere separate) 

Ajutarea unei alte persoane să îndeplinească o sarcină.

7.6.1.Metodologii de studiu individual şi de redactare


Strategiile si tehnicile de studiu individual şi scriere sunt valoroase deoarece facilitează dezvoltarea autonomiei elevilor , îi ajută să devină capabili:să-şi identifice nevoile şi interesele, să fixeze scopuri şi obiective personale, să ierarhizeze priorităţile, să proiecteze, să organizeze, să monitorizeze şi să dirijeze propria învăţareşi autoevaluarea, să îşi formeze abilităţi metacognitive şi să exerseze strategii metacognitive, să aleagă şi să utilizeze eficient resursele materiale, să dozeze si să valorifice optim resursele de timp.Prin aceste strategii şi tehnici, elevii învaţă să înveţe, manifestă iniţiative, se angajează în activitate cu întregul potenţial, fizic, volitiv şi afectiv, dovedesc spirit critic şi creativ, dobândesc cunostinţe şi competenşe transferabile în contexte noi.


În lecţiile tradiţionale, sarcinile de lucru individuale erau efectuate de obicei în cadrul temelor de acasă, dar în lecţiile moderne, prin exerciţiile de ghidare a studiului şi a scrierii, se asigură o învăţare transparentă, explicită, cu sens, centrată pe nevoile reale ale eleviilor.

În această categorie intră un număr mare de metode între care amintim : strategii de lectură a textelor ştiinţifice, interogarea reciprocă sau în perechi, Chestionar cu termeni de vocabular, scriere şi interevaluare în grupuri mici, metoda lecturii performante, metoda comentariului de text, tehnica lecturii cu redactare de text scris, predicţie pe baza unui text scris, creativitatea ghidată, analiza şi interpretarea imaginilor, fişele de studiu, planul de idei, listele enumerative, listele de informaţii, conspectul, referatul, eseul, eseul cu răspuns restrăns etc. 

7.6.2.
Metodologii de învăţare prin cooperare


Modelele moderne de structurare a lecţiei implică momente de activitate în grupuri mici, în alternanţă cu cele individuale sau frontale.Activităţile în grupuri mici, constituie ca autentice comunităţi de învăţare/educaţionale, determină :

· Relaţii pozitive, mai profunde, mai calde între elevi prin amplificarea spiritului de echipă;
· Dezvoltarea empatiei şi coeziunii la nivelul grupului de elevi prin cunoaşterea personalităţii fiecăruia;
· Motivaţia intrinsecă, implicarea în sarcină, dozarea mai bună a timpului disponibil pentru realizarea sarcinii de lucru;
· Stabilirea unor scopuri, obiective , priorităţi comune indivizilor, dar şi grupurilor;
· Rezultate mai bune la nivelul tuturor indivizilor,dar şi a grupurilor cooperante sau în competiţie;
· Întărirea eului şi a identităţii de sine prin implicarea fiecaăruia în activitate şi prin recunoaşterea valorii contribuţiei fiecăruia la reuşita grupului;
· Dezvoltarea metacogniţiei şi a capacităţii de evaluare prin compararea cunoştinţelor şi competenţelor proprii cu ale celorlalţi;

· Dezvoltarea abilităţilor de comunicare.


Lecţiile bazate pe învăţarea prin cooperare prezintă câteva caracteristici importante: răspundere individuală, interacţiune directă, interdependenţă pozitivă, deprinderi personale şi procesarea în grup.


Îin aceasta categorie de metodologii am putea include: Lecturaţi-Rezumaţi în perechi, Jurnalul dublu, Predarea reciprocă, Înterviul în grup, Recăutarea, Mozaic, Fierăstrăul, Cubul, Acvariul.
7.6.3. Metodologii bazate pe argumentare

Utilizarea tehnicilor bazate pe argumentare, care promovează învăţarea prin acţiune şi reflecţie, este eficientă, deoarece elevii obţin cunoştinţe printr-un efort propriu de gândire, invaţă să susţină opiniile proprii prin argumente, să analizeze argumentele celorlalti şi să le contracareze prin contraargumente, să decidă schimbarea atitudinilor în funcţie de puterea persuasivă a argumentelor.

Argumentarea este o metodă subiectivă fiindcă exprimă opinii posibil de admis, o perspectivă asupra obiectului discutat, fiind un domeniu al dezacordului, al conflictului.


Comunicarea dintre profesor şi elevi este centrată pe argumentaţie.Când se dezvoltă un dialog asupra unei probleme sunt elaborate mai multe răspunsuri posibile, care conţin fiecare o soluţie relativă la problema respectivă.Ei vor utiliza argumentele ca principalele instrumente de susţinere a propriului caz şi de atac al cazului oponent, ca şi concluziile bazate pe câteva premise.

Exemplu: Profesorul de geografie prezintă elevilor aserţiunea „Egiptul este un dar al Nilului” (Herodot).Elevii au opinia că „Nilul este un dar al Egiptului”, cum a spus profesoara de istorie, diriginta lor.Profesorul de geografie sustine afirmaţia cu fapte geografice:”1)În Egipt este o climă tropical uscată, cu precipitaţii insuficiente pentru agricultură.2)Egiptenii cultivă terenurile din apropierea Nilului şi utilizează apa acestuia pentru irigaţii.3)Pe terenurile cultivate în apropierea Nilului se obţin recoltele necesare pentru a susţine populaţia ţări”.Elevii nu sunt de acord cu afirmaţia lui Herodot nici după prezentarea dovezilor deoarece ethos-ul profesoarei de istorie este mai puternic, fapt ce permite şi facilitează manipularea elevilor.În exemplul prezentat, pentru elevi a avut o valoare mai mare credibilitatea profesoarei de istorie decât argumentele profesorului de geografie.Strategia discursivă se poate baza pe două tipuri de abordare a argumentării:


-Abordarea logică, în care se mizează pe capacitatea elevilor de a recepta, analiza, de a sintetiza datele transmise şi de a le integra în propria structură cognitivă, de a efectua raţionamente, care să-i conducă la concluziile pertinente asumate în mod conştient.

-Abordarea afectivă, în care se pune accentul pe capacitatea elevilor de a se transpune în situaţia prezentată, de a simţi emoţiile sugerate.

De exemplu, profesorul abordează un subiect despre defrişare.Într-o abordare logică, el va prezenta date despre suprafaţa defrişată, despre impactul asupra mediului, consecinţele economice pe termen lung, costurile reîmpăduririlor etc.Dacă optează pentru o abordare afectivă, va prezenta imagini şi filme documentare scurte, va organiza drumeţii în zonele defrişate, vor discuta cu locuitorii care au fost afectaţi de defrişări.Multe subiecte dezbătute în lecţii pot fi abordate fie logic, fie afectiv, fie logic şi afectiv simultan.

Propunem folosirea în cadrul  strategiilor bazate pe argumentare a urmatoarelor metode: Tehnici de argumentare (inductive sau deductive), Tabelul T, Argumente-Contraargumente, Susţinerea poziţiei părţtii adverse etc.

7.6.4. Metodologii bazate pe dezbateri

Dezbaterea reprezintă o discuţie în contradictoriu asupra unei chestiuni cu scopul de a ajunge la un acord, condiţie necesară oricărui act de argumentare.Dezbaterile formale se folosesc pentru dezvoltarea abilităţilor de a găsi soluţii, de a anticipa divergenţele şi de argumenta informaţiile prezentate.Dezbaterile formale au structuri, reguli şi limite stricte.Cele două echipe­echipa afirmatoare şi echipa negatoare­ li se propune o moţiune­ o afirmaţie simplă, succintă.Echipele acumulează fiecare argumente în favoarea lor şi demolând argumentele prezentate de oponenţi.


Codul etic al dezbaterilor are la bază principii recunoscute de umanitate respectul reciproc, manifestarea toleranţei, deschiderea spre ceolalţi membri, acceptarea diferenţelor etc.Prin dezbateri elevii vor învăţa să respecte următoarele principii:
· Să manifeste comportament politicos şi să respecte participanţii, inclusiv oponentii;
· Să manifeste toleranţă, spirit civic, onestitate şi cooperare faţă de cele spuse de echipa oponentă;
· Să nu interpreteze în mod eronat cele spuse de echipa oponentă;
· Să divizeze responsabilităţile în mod corect în echipă;
· Să menţină standardele înalte în dezvoltarea argumentelor şi la pregătirea dovezilor.


Învăţarea care se produce prin tehnicile de argumentare şi prin dezbateri facilitează obţinerea unor cunoştinţe declarative temeinice, ca rezultat al mai multor restructurări şi abordări din diferite puncte de vedere, a unor cunoştinţe procedurale şi competenţe, ca rezultat al exersării.Pot fi utilizate mai multe metode:  Controversa constructivă, Controversa academică, Linia valorilor, Colţurile, Reţeaua de discuţii, Dezbaterea de tip panel.

7.6.5.
Metodologii de rezolvare a situţiilor-problemă

Strategiile şi tehnicile din această categorie, prezintă unele caracteristici comune:demersul didactic are are ca punct de plecare identificarea în realitate a unei situaţii- problemă;rezolvarea acesteia se face prin strategii inductive, urmând traseul de la concret spre abstract, de la factual spre conceptual;investigaţia se bazează pe analize şi pe comparaţii detaliate efectuate din mai multe perspective;fiecare situaţie- problemă oferă posibilitatea descoperirii mai multor alternative de rezolvare, ceea ce favorizează gândirea autonomă şi creativă; investigarea realităţii este efectuată de către elevi individual sau în grupuri mici, profesorul având rol minim în organizarea procesului de explorare, fapt ce sporeşte autonomia indivizilor şi grupurilor.


E.Păun consideră situaţia problemă o „sintagmă care desemnează situaţiile de învăţare –teoretică şi practică- sunt blocate temporar de un obstacol, a cărui depăşire solicită efort, mobilizare intelectuală, şi motivaţională intensă ”.Situaţiile problemă nu se rezolvă prin aplicarea unui algoritm sau a unor reguli învăţate anterior, ci solicită descoperirea unor combinaţii de reguli adecvate situaţiei, deoarece ansamblul de factori care intervine este de fiecare dată altul.Elevii învaţă să soluţioneze o situaţie- problemă printr-un demers ştiinţific ordonat logic şi cronologic, formulează ipoteze, argumentează şi contraargumentează, decid soluţia optimă dintre mai multe posibilităţi de rezolvare.


Rezolvarea situaţiilor- problemă se poate  realiza prin utilizarea metodelor următoare: Brainstorming-ul, Minicazurile, Studiul de caz, Piramida sau Bulgărele de zăpadă, Metoda riscului sau a obstacolelor, Tehnica Phillips 6x6, Partenerulde sprijin.    






7.6.6.
Metodologii bazate pe investigaţie

Investigaţia este o cercetare minuţioasă, sistematica, cu scopul de a descoperi ceva.În funcţie de modul de definire al sarcinii de lucru investigaţiile pot fi complete(se parcurg toate etapele), incomplete sau dirijate(focalizate pe anumite obiective) şi nedirijate (elevii îşi cunosc propriile cunoştinţe).

Demersul didactic poate fi adaptat în funcţie de elevi(clasă, vârstă, nivel de cunoaştere), profesorul oferindu-le mai multe informaţii şi sprijin sau lăsându-le libertate în realizarea investigaţiei
Înainte de a propune sarcina de lucrude investigat profesorul va răspunde următoarelor întrebă- ri:Ce cunoştinţe vor aplica elevii?Ce deprinderi sau abilităţi îşi vor exersa?La ce nivel de înţelegere se va plasa demersul?Care vor fi rezultatele învăţării?Cum vor fi  evaluate rezultatele?Sarcinile de lucru propuse elevilor pot fi situate pe cel puţin trei niveluri:


-Simpla descriere a caracteristicilor unor elemente, fenomene şi procese din realitate, observate direct de către elevi şi comunicarea observaţiilor în forme simple prin desene, hărţi etc.


-Realizarea unor observaţii şi măsurători asupra unor fenomene şi procese cu ajutorul unor instrumente simple, iar pe baza rezultatelor se fac evaluări , comparaţii şi caracterizări.

-Identificarea factorilor care influenţează desfăşurarea acestoe fenomene şi procese observate, înregistrarea rezultatelor prin repetarea masurătorilor în situaţii diferite, emiterea unor concluzii şi argumentarea lor în paralel cu reprezentarea  dinamicii lor pe grafice , tabele, hărţi


În structurarea unei activităţi bazată pe investigaţie se pot parcurge următoarele etape:etapa de evocare, etapa de explorare, etapa de reflecţie, etapa de aplicare şi etapa de transfer.

În timpul investigaţiei profesorul urmăreşte:

· Gradul în care elevii definesc şi înţeleg problema de investigat;

· Capacitatea de a identifica şi a selecta procedeele de obţinere a informaţiilor necesare;

· Motivarea opţiunii pentru folosirea unor metode;

· Capacitatea de a colecta şi de a organiza datele şi informaţiile;

· Abilitatea de a formula şi testa ipoteze alternative de lucru;

· Schimbarea planului de lucru sau a metodologiei de colectare a datelor;

· Felul in care elevul propune explicaţiile şi prezintă metodele de investigaţie folosite;

· Conciziunea şi validarea raportului asupra rezultatelor investigaţiei.


Utilizarea investigaţiei în lecţie are unele dezavantaje:
· aplicarea necesită resurse mari de timp;

· evaluarea holistică implică un grad mare de subiectivitate;

· necesită un nivel înalt de competenţă al profesorului.


Propunem utilizarea urmatoarelor metode:Investigaţia în grup, Ancheta, Chestionarul, Metoda pălăriilor gânditoare, Tehnica Lotus, Experimentul, Explozia stelară, Adevărat sau fals, Analiza SWOT, Proiectul.
7.6.7. Tehnici de organizare grafică a informaţiilor

Studiile de psihologie cognitivă susţin:cu cât este mai adâncă procesarea unui stimul cu atât mai bine este reţinut în memoria de lungă durată.

Organizatorii grafici facilitează procesarea adâncă  de către elevi a informaţiilor cu care se confruntă în lecţii.Pentru organizarea grafică a unui conţinut, elevii analizează ideile, le compară pentru extragerea esenţialului, deduc conceptele, apoi ordonează informaţiile în diverse ansambluri, după diferite criterii (temporale, ierarhice, spaţiale, etc.), pe baza cerinţelor logicii şi a domeniului studiat.


Elaborarea organizatorilor grafici în lecţii de către elevi prezintă multiple avantaje:
· învaţă să extragă informaţiile esenţiale dintr-un conţinut;

· artibuie informaţiilor anumite semnificaţii;

· identifică unele conexiuni existente între diferite aspecte din realitate;

· stabilesc ierarhii, cronologii şi alte ansambluri organizate de cunoştinte;

· exersează principalele operaţii ale gândirii (analiza, comparaţia, sinteza, generalizarea, abstractizarea etc.);

· stabilesc conexiuni logice între vechile cunoştinţe şi noile informaţii;
· prin reflecţii şi restructurări succesive ale informaţiilor acestea sunt învăţate mai uşor si devin cunoştinţe;

· cunoştinţele dobândite prin procesare profundă sunt durabile şi operaţionale. 

Organizarea grafică a informaţiilor poate fi învăţată de către elevi încă din primele clase, pornind de la forme simple spre cele mai complexe.

Organizatorii grafici (schemele logice) sunt reprezentări concise ale informaţiilor, ordonate după criterii logice, relaţiile dintre ele fiind reprezentate prin diferite semne grafice.


Pentru elaborarea unor organizatori grafici cu elevii se parcurg mai multe etape:


-Citirea integrală a textului pentru sesizarea ansamblului şi a mesajului;

Citirea a doua a textului pentru identificarea părţilor mari ale textului şi stabilirea subtitlurilor schemei;


-Citirea primei părţi din text pentru:identificarea conceptelor-cheie;identificarea clasificărilor; identificarea cronologiilor sau a etapelor unui fenomen;identificarea caracteristicilor unui fenomen;


-Elaborarea organizatorului grafic pornind de la conceptele-cheie: definirea conceptelor; elaborarea clasificărilor după criterii identificate; elaborarea cronologiilor etc.

-Revizuirea organizatorului grafic: completări, corectări, restructurări, eliminarea unor detalii nesemnificative.


În lucrările de specialitate sunt prezentate diverse tipuri de organizatori grafici în funcţie de forma de organizare a conţinutului:scheme textualizate, scheme enumerative, organizatori grafici de tip arbore, de tip piramidal, de tip ciorchine, de tip circular, de tip matrice, tabele etc.Amintim câteva exemple:Tabelul incomplet, Tabelul predicţiilor, Tabelul consecinţelor, Tabelul cauză - condiţie – efect, Tabel sinoptic, Tabel de cifre, Schema liniară, Friza cronologică, Schema verticală cronologică, Schema de tip arbore, Schema piramidală, Hărţi cognitive sau conceptuale, Ciorchinele, Schema sistemică, Diagrama Ishikawa („os de peşte”), Diagrama Venn etc.




7.6.8.
Tehnici de refleţie

În momentele de reflecţie elevii au posibilitatea să compare, să stabilească unele conexiuni şi să structureze ansambluri complexe formate din cunoştinţe anterioare şi noile informaţii.Reflecţia şi analiza critică necesită luarea în considerare cu atenţie şi creativitate a modalităţilor în care noile cunoştinţe pot fi aplicate celor preexistente şi acestea sunt modificate pentru a face loc celor noi.Elevilor trebuie să li se dea timp pentru a-şi activa cunoştinţele anterioare, pentru a înţelege şi a reflecta la ceea ce ştiu şi cred, pentru a reconstrui schemele mintale în etapele de realizare a sensului şi de reflecţie.


Prin structurarea lecţiei după modelul Evocare-Realizarea sensului-Reflecţie, prin tehnicile specifice reflecţiei, elevii beneficiază de un moment scurt de analiză a cunoştinţelor anterioare şi a noilor informaţii, însă apreciem că pentru o învăţare temeinică este necesar un interval mai lung de timp, în care fiecare elev să înveţe în ritmul său şi să aibă posibilitatea de a reveni asupra informaţiilor ori de câte ori este nevoie pentru a le înţelege semnificaţia, pentru o procesare adâncă, la nivel conceptual şi pentru a-şi elabora schemele proprii.

Aceste tehnici pot fi utilizate în timpul lecţiilor sau în elaborarea temelor pentru acasă:Exerciţii de scriere reflexivă, Eseul cu argumente pro şi contra, Trierea aserţiunilor, Sintetizarea, Tehnica fotolimbajului, Roata, Turul galeriei, Portofoliul.Cu acelaşi scop de reflecţie pot fi utilizate şi alte tehnici, amintite anterior (Diagrama Venn, Copacul Ideilor, Cubul, Cadranele).




7.6.9.
Metodologii bazate pe jocuri

Integrarea jocurilor didactice în structura lecţiilor este benefică pentru elevi la orice vârstă deoarece îi motivează să se implice voluntarn şi cu plăcere în activitate, îi activează cognitiv, afectiv şi psihomotoriu, le dezvoltă gândirea logică şi creativă, spiritul de iniţiativă, de observare şi cooperare etc.Deoarece jocurile didactice nu vizează doar crearea unor momente de amuzament în clasă, în proiectarea acestora este necesară fixarea clară a obiectivelor operaţionale care vor fi realizate de către elevi, alegerea unui conţinut adecvat elevilor, conceperea unui scenariu prin care să se creeze un cadru optim pentru învăţare sau evaluare.Jocul va fi introdus în lecţie în concordanţă cu conţinutul lecţiei. Înainte de lecţie profesorul pregăteşte materialele, formulează întrebările şi răspunsurile, stabileşte regulile şi modul de desfăşurare al jocului, iar în lecţie organizează elevii, stabileşte rolurile, explică regulile şi modul de desfăşurare.Observănd comportamentul elevilor când se joacă se constată că lor le place competiţia, activitatea în echipă şi că au un comportament cinstit.


Prezentăm câteva jocuri didactice care pot fi integrate în lecţiile de geografie:Jocuri de roluri, Echipe-Jocuri-Turniruri, Turnirul enunţurilor, Călătorie misterioasă, Locuri celebre, Jocul denumirilor geografice, Rebusul geografic. 




7.6.10.
Activiăţi didactice extrascolare specifice geografiei

Activităţile cu scop didactic din spaţiul extraşcolar sunt organizate într-un cadru instituţionalizat din afara sistemului de învăţământ fie de colectivul didactic al şcolii, fie de alte instituţii:cluburi ale elevilor, organizaţii nonguvernamentale, tabere, muzee etc.Cadrul de desfăşurare a activităţilor didactice influenţează eficienţa instructiv-educativă a acestora.Nu este acelaşi lucru dacă vizionezi un film despre Munţii Bucegi sau să faci o excursie în aceşti munţi.În mediul extraşcolar se organizează: activităţi de club, activităţi în biblioteci, activităţi în muzee, vizionări de spectacole sau filme documen-tare, vizite, excursii, drumeţii, concursuri, jocuri. 

13.PHARE – TVET,  Strategii de predare care să   corespundă stilurilor  individuale de învăţare

TEMA 8.Utilizarea mijloacelor de învăţământ în predarea geografiei

8.1.Conceptul de mijloc de învăţământ.
Realizarea obiectivelor procesului de învăţământ impune ca necesară, în diferite etape ale învăţării, intuirea obiectelor, proceselor, fenomenelor realităţii, fie direct, fie prin intermediul unor substitute. Totodată, formarea unor priceperi şi deprinderi solicită prezenţa unor suporturi materiale pentru exersarea acţiunilor.

Există astfel în învăţământ o diversitate de asemenea “instrumente pedagogice” numite mijloace de învăţământ.

Sintagma ,,mijloace de învăţământ” reuneşte ansamblul materialelor naturale (obiecte din realitatea înconjurătoare în forma lor naturală – minerale, plante, animale etc.) sau realizate intenţionat (modele, planşe, hărţi, manuale, cărţi, fişe de lucru, chestionare, teste, portofolii, jocuri didactice, simulatoare didactice, mijloace tehnice de instruire, etc) care sprijină realizarea activităţilor instructiv-educative, respectiv activitatea de învăţare a elevilor, activitatea de predare a cadrelor didactice şi atingerea obiectivelor specifice acestor activităţi.

Mijloacele de învăţământ deţin atât valenţe informative, întrucât sprijină îmbogăţirea experienţei cognitive a elevilor, cât şi valenţe formative, întrucât îi obişnuiesc pe aceştia cu utilizarea unor instrumente, dispozitive, aparate, instalaţii, maşini, etc., contribuind la formarea şi dezvoltarea unor abilităţi practice şi intelectuale.

Funcţiile mijloacelor de învăţământ
Pentru a identifica avantajele mijloacelor de învăţământ este necesar să se cunoască funcţiile pe care acestea le îndeplinesc:


1.funcţia stimulativă (de motivaţie a învăţării) este asigurată de modul de concepere şi realizare a mijloacelor de învăţământ, de activitatea care li se solicită elevilor, de gradul de participare al elevilor pe care ele îl determină. Această funcţie constă în dezvoltarea motivaţiei de studiu a elevilor, în trezirea interesului şi a curiozităţii acestora;


2.funcţia formativ-educativă se referă la faptul că utilizarea lor presupune exersarea capacităţilor operaţionale ale gândirii, stimularea şi dezvoltarea curiozităţii epistemice şi a intereselor de cunoaştere ale elevilor;


3.funcţia informativă (de comunicare) este datorată faptului că mijloacele de învăţământ oferă în mod direct un volum de informaţii despre obiectele, faptele, fenomenele, procesele şi evenimentele studiate;
4.funcţia ilustrativ-demonstrativă se realizează atunci când mijloacele de învăţământ sunt valorificate ca substitute ale realităţii, ca auxiliare didactice elaborate intenţionat pentru a înlocui obiecte, fenomene, procese originale şi pentru a le reprezenta atunci când acestea nu pot fi cunoscute altfel sau când este nevoie să fie mai bine observate, analizate şi studiate de către elevi;

5.funcţia de investigare experimentală şi de formare a abilităţilor intelectuale şi practice se realizează în situaţiile de instruire în care anumite mijloace de învăţământ sunt valorificate de elevi în realizarea de experimentări mintale sau practice;

6.funcţia ergonomică (de raţionalizare a eforturilor profesorilor şi elevilor şi a investiţiei de timp în diferitele secvenţe de instruire) este legată de posibilităţile unor mijloace de învăţământ de: raţionalizare a eforturilor depuse de elevi în activitatea de învăţare şi de raţionalizare a eforturilor depuse de profesori în activitatea didactică de predare;

7.funcţia substitutivă: datorată facilităţilor oferite de unele mijloace de învăţământ care permit instruirea elevilor aflaţi la distanţe mari: radioul, televiziunea, calculatoarele, reţelele de calculatoare, Internetul;                                                                                                                                               


8.funcţia de evaluare: se datorează valenţei pe care o posedă unele mijloace de învăţământ, de apreciere a rezultatelor şcolare, respectiv a nivelului de cunoştinţe, competenţe şi abilităţi intelectuale şi practice.
9.funcţia estetică: se referă la faptul că prin utilizarea unor mijloace de învăţământ, elevii sunt puşi în contact cu valorile cultural-artistice, morale şi sociale.
10.funcţia de orientare a intereselor profesionale ale elevilor se realizează mai ales prin intermediul mijloacelor audio-vizuale care pot oferi informaţii în legătură cu anumite profesiuni, însoţite de imagini, eventual şi de comentarii.
De cele mai multe ori, acelaşi mijloc de învăţământ poate îndeplini mai multe funcţii pedagogice. 

 Actualizarea şi realizarea acestora la parametrii superiori este condiţionată de corecta lui integrare într-o strategie didactică.
   La o lecţie sau capitol (temă) se utilizează de regulă mai multe mijloace de învăţământ. Ele alcătuiesc un complex de mijloace de învăţământ (complex multimedia), îndeplinind următoarele condiţii: sunt subordonate realizării aceloraşi obiective; sunt în relaţii de complementaritate. 

8.2.Clasificarea mijloacelor de învăţământ şi integrarea lor  în lecţiile de geografie


Ansamblul mijloacelor de învăţământ se caracterizează prin restructurare, adaptare, diversificare şi îmbogăţiri continue, în acord cu finalităţile educaţionale şi cu noile achiziţii din tehnică şi tehnologie. Există mai multe posibilităţi de clasificare cu care se operează în practica instruirii.

a. după provenienţa lor :
 
1. mijloace de învăţământ existente în dotarea şcolii: calculatoare, retroproiectoare, truse pt elevi şi profesori, mulaje, machete, dispozitive, aparate, instalaţii, etc.;

2. mijloace de învăţământ elaborate / realizate / confecţionate sau procurate de profesor: mostre, modele materiale sau ideale, figuri, desene, planşe, hărţi, fotografii, tablouri, etc.;

3. mijloace de învăţământ elaborate / realizate / confecţionate sau procurate de elevi: mostre, modele materiale sau ideale, figuri, desene, planşe, hărţi, fotografii, colecţii de roci, seminţe, plante (ierbare), in secte (insectare), acvarii, etc.

b. după criteriul istoric :

Într-o clasificare a mijloacelor de învăţământ, realizată de Wilbur Schram (1977) se disting patru generaţii, dar progresele realizate în domeniul tehnologiei informaţionale au făcut ca acestora patru să li se mai adauge încă două. Tabelul prezintă evoluţia mijloacelor de învăţământ în plan diacronic.

	Nr. crt.
	Categoria de mijloace de învăţământ
	Exemple de suporturi pentru vehicularea cunoştinţelor
	Scurtă descriere a suporturilor pentru vehicularea cunoştinţelor

	1.
	Generaţia I
	- tabla

- manuscrisele

- obiectele de muzeu
	- sunt utilizate numai direct, prin acţiunea comună a profesorului şi a elevilor, ele precedând apariţia tehnicilor de informare propriu-zisă

	2.
	Generaţia a II-a
	- tiparul (inventat de Guttenburg)

- “vehiculele de cunoştinţe”, purtătoare de informaţii gata elaborate: manuale, texte imprimate etc.
	- nu mai este necesară prezenţa fizică a profesorului sau a celui care le-a scris

- acţiunea mediată a profesorului asupra elevului se realizează prin intermediul unui cod – scrisul 

	3.
	Generaţia a III-a (sfârşitul sec.XIX şi începutul
sec.XX)
	- fotografia

- diapozitivul

- înregistrările sonore

- filmul şi televiziunea (deci mijloacele audio-vizuale)
	- comunicarea interumană se realizează prin intermediul maşinilor

	4.
	Generaţia a IV-a
	- tehnicile moderne

- maşinile de instruire
	- se realizează un dialog direct între elev şi maşina de instruire

	5.
	Generaţia a V-a
	- calculatorul electronic
	- se realizează un dialog direct între elev şi calculatorul electronic

	6.
	Generaţia a VI-a
	- noile tehnologii de comunicare: www, e-mail, videoconferinţe
	- se realizează dialoguri “on line” cu parteneri din întreaga lume


c. după funcţia pe care o îndeplinesc:


1. mijloace de învăţământ de investigare experimentală şi formare a abilităţilor intelectuale şi / sau practice: materiale naturale – colecţii de roci, plante, substanţe chimice, truse pt elevi, jocuri didactice, instrumente, etc.;

2. mijloace de învăţământ de informare: texte, manuale, cărţi, albume, atlase, dicţionare, colecţii de plante, roci, machete, mulaje, diorame, etc.


3. mijloace de învăţământ de ilustrare şi demonstrare: materiale naturale, substanţe chimice, ierbare, insecte, acvarii, etc.;

4. mijloace de învăţământ de raţionalizare a eforturilor profesorilor şi elevilor şi a investiţiei de timp în activitatea didactică: modele, tipare, şabloane, hărţi de contur, ştampile didactice, calculatoare, reţele de calculatoare, etc.;

5. mijloace de învăţământ verificate şi evaluare a rezultatelor şcolare: teste, referate, proiecte, portofolii, etc.

d. după natura lor:


1. mijloace de învăţământ obiectuale, respectiv obiecte concrete utilizate de profesor şi de elevi numai în acţiunea lor comună. Se clasifică în naturale şi elaborate în scop didactic;

2. mijloace de învăţământ scrise şi reprezentări grafice, care conţin informaţii gata elaborate prin intermediul unui cod – scrisul şi desenul – care pot fi utilizate în absenţa autorului lor sau a cadrului didactic;

3. reprezentări simbolice: modele, simboluri ale elementelor chimice, formule matematice, etc.;

4. mijloace tehnice de instruire, care presupun prezenţa echipamentelor tehnice care redau imagini şi sunete, recepţionate de elevi cu ajutorul analizatorului vizual şi auditiv.

e. în funcţie de analizatorul solicitat în recepţionarea mesajului didactico-educativ: vizuale (statice, dinamice), auditive, audiovizuale.
f. după funcţia pedagogică îndeplinită cu priorităţi de acestea :

 I. Mijloace informativ–demonstrative, care facilitează dobândirea informaţiilor, formarea reprezentărilor şi noţiunilor:


1. mijloace intuitive, care cuprind:

- obiectele naturale sau originale (ierbare, insectare, preparate microscopice, aparate, unelte, dispozitive, instrumente);

- obiecte confecţionate în scopuri didactice care reproduc sau reconstituie obiecte sau fenomene reale evidenţiind trăsăturile caracteristice ale acestora (machete, mulaje, corpuri geometrice etc);

- substituenţi imagistici: planşe, hărţi, scheme, diapozitive, diafilme, folii pentru retroproiector, filme, înregistrări audio sau video etc.;

2. mijloace logico–raţionale: simboluri şi complexe de simboluri (formule matematice, note muzicale, textul scris). În acest context, manualul este un mijloc de învăţământ.

II.. Mijloace de exersare şi formare, necesare formării priceperilor şi deprinderilor sau cultivării capacităţilor creatoare. Din această categorie fac parte: truse, aparate, instalaţii de laborator; scule, instalaţii, maşini–unelte de atelier; aparate sportive; instrumente muzicale; simulatoare etc.

III. Mijloace de raţionalizare a timpului şcolar, din care fac parte şabloane, ştampile, maşini de multiplicat.

IV. Mijloace de evaluare a performanţelor şcolare, care cuprind: seturi de teste, maşini sau instalaţii complexe pentru verificări, etc.

Mijloacele de învăţământ dispun de un însemnat potenţial pedagogic. Dimensiunile acestui potenţial pedagogic pot fi conturate prin evidenţierea funcţiilor pe care aceste mijloace le pot îndeplini în activitatea instructiv–educaţională.

Selectarea judicioasă a mijloacelor de învăţământ pentru o temă/lecţie, având în vedere următoarele criterii: obiectivele urmărite; specificul conţinuturilor; particularităţile elevilor; condiţiile locale de dotare; competenţele cadrului didactic;

Selectarea mijloacelor de învăţământ adecvate activităţii didactice desfăşurată cu o clasă de elevi, presupune găsirea răspunsurilor la următoarele întrebări:


-“La ce tip de învăţare recurg elevii în condiţiile utilizării unui anumit mijloc de învăţământ ?”,

- “Care este raportul optim care ar trebui să se stabilească între concret şi abstract în procesul perceperii, înţelegerii şi asimilării noului ?”


- “Care este aportul schematizării în procesul învăţării ?”,

- “Cum influenţează semnele, simbolurile şi imaginile procesele memoriei, fixarea, stocarea şi actualizarea / mobilizarea informaţiilor ?”.
Din punct de vedere metodic, mijloacele de învăţământ se pot utiliza în orice etapă a activităţilor didactice, în funcţie de scopul urmărit:

-la începutul activităţii didactice -  în acest caz ele având rol de introducere într-o anumită temă, de sensibilizare a elevilor, de stimulare a interesului acestora, de creare a unor stări emoţionale favorabile învăţării, de captare şi menţinere a atenţiei, de creare a unei viziuni de ansamblu asupra anumitor conţinuturi, de reactualizare a unor cunoştinţe şi/sau priceperi şi deprinderi intelectuale şi practice de lucru, etc.
-în anumite secvenţe de instruire sau pe tot parcursul activităţii didactice – în acest caz ele având rol de informare, comunicare de date, explicare de cunoştinţe, ilustrare de adevăruri, evidenţiere de caracteristici ale obiectelor, fenomenelor, proceselor, de menţinere a atenţiei elevilor, etc.
-la sfârşitul activităţii didactice – în acest caz ele având rol în realizarea sintezei cunoştinţelor, în fixarea şi consolidarea lor, în ilustrarea, concretizarea sau completarea conţinuturilor predate, în corectarea eventualelor reprezentări greşite ale elevilor, în extinderea cunoştinţelor, în corelarea lor, în integrarea noilor cunoştinţe în sistemul cognitiv ale elevilor.

 Mijloacele de învăţământ utilizate nu sunt simple materiale intuitive care să fie observate de elevi; ele îşi îndeplinesc funcţia didactică numai dacă sunt utilizate efectiv de aceştia.

Integrarea mijloacelor de învăţământ în strategii didactice adecvate cuprinde  trei etape:

a) pregătirea elevilor în vederea receptării mesajului didacto-vizual, ceea ce presupune: stimularea atenţiei, a curiozităţii; actualizarea unor cunoştinţe anterior învăţate; orientarea elevilor în vederea receptării optime a mesajului audio-vizual (elevii află ce au de urmărit, cum să consemneze informaţiile etc.);

b) utilizarea efectivă a mijlocului de învăţământ, urmărindu-se activarea elevilor pe parcursul utilizării;

c) valorificarea informaţiilor dobândite în urma utilizării mijlocului de învăţământ, prin activităţi ulterioare (conversaţie, efectuarea unei teme etc.).

Profesorul va avea permanent în vedere, în primul rând proiectarea strategiilor didactice în care sunt integrate mijloacele de învăţământ, dar şi activităţile de întreţinere a materialului didactic, a aparaturii tehnice şi mai ales de confecţionare de noi mijloace de învăţământ (folii, fişe, planşe etc.
  Informatizarea societăţii determină pătrunderea calculatorului în instituţiile de învăţământ. Calculatorul poate fi folosit în şcoală pentru activităţi de: predare-învăţare-evaluare; cercetare; administraţie, gestiune.
Raportat la procesul de învăţământ, calculatorul constituie mijlocul de învăţământ cel mai nou şi mai complex. El este utilizat: în predarea informaticii, mijlocind învăţarea elevilor în utilizarea unor tehnici de comunicare; în predarea celorlalte discipline şcolare, determinând o nouă formă de concepere şi realizare a învăţării, denumită instruirea asistată de calculator. În acest context, calculatorul devine o resursă valoroasă, care generează o serie de avantaje, precum:
-posibilitatea furnizării unor informaţii de calitate, în baza unor programe elaborate de echipe multidisciplinare;

-posibilitatea de a dirija învăţarea unui număr mare de elevi/studenţi, acordându-le o asistenţă pedagogică de calitate; 

-posibilitatea individualizării învăţării prin respectarea ritmului de lucru şi a nivelului de pregătire al fiecărui elev;

- posibilitatea realizării unui învăţământ „la distanţă” pentru diferite categorii de elevi/studenţi. 

Cu ajutorul calculatorului pot fi prezentate: informaţii; aplicaţii, exerciţii, probleme; jocuri didactice; simularea unor procese/fenomene; itemi de evaluare/autoevaluare;

Eficienţa instruirii asistată de calculator depinde de: calitatea programelor; competenţele didacto-metodice şi tehnice ale cadrului didactic; competenţele tehnice ale elevilor. 

TEMA 9. Proiectarea didactică

Proiectarea activităţii instructiv-educative reprezintă ansamblul de procese şi operaţii deliberative de anticipare a acesteia, de fixare mentală a paşilor ce vor fi parcurşi în realizarea instrucţiei şi educaşiei, la nivel macro(respectiv la nivelul general al procesului de învăţământ) şi micro(la nivelul specific/intermediar-al capitolelor/temelor şi operaţional-al activităţilor didactice concrete)(M.Ionescu, 2000, p.146).În funcţie de etapele şi dimensiunile activităţii didactice există microproiectare didactică (la nivelul procesului de învăţământ) şi microproiectare (la nivel specific/intermediar al capitolelor şi operational – al activităţilor didactice concrete).În viziune modernă, în activitatea de proiectare didactică la nivel micro, accentul este deplasat de la planificarea timpului, eşalonarea materiei sub forma planificării calendaristice, a proiectului de lecţii, la prefigurarea activităţii sub formă de situaţii de învăţare efectivă.Sintagma „design instrucţional” desemnează actul de anticipare, de prefigurare a demersului didactic în termeni care permit traductibilitatea în practică.


Proiectarea activităţii didactice are valoare de ghid în activitatea profesorului, solicitând din partea acestuia capacitatea de adaptare şi de reconsiderare a demersului anticipat.   


Procesul de învăţământ cuprinde un ansamblu de acţiuni, dintre care esenţiale sunt:

· proiectarea, în care, pornind de la o analiză diagnostică, se prefigurează modalităţile de desfăşurare şi de evaluare a activităţilor instructiv-educative şi, în final, se elaborează proiecte pedagogice;

· realizare efectivă, în care se transpune în practică proiectul pedagogic considerat cel mai eficient; 
· evaluarea performanţelor elevilor şi a activităţii instructiv-educative în ansamblu; informaţiile astfel obţinute servesc drept punct de plecare pentru activităţile ulterioare.
În acest context, proiectarea didactică poate fi definită drept un demers de anticipare a modului în care se va desfăşura activitatea instructiv-educativă într-o anumită perioadă de timp.
Nivelurile proiectării sunt:

· proiectarea anuală (sau “macroproiectarea instruirii”);

· proiectarea unităţilor de învăţare;

· proiectarea lecţiile (ca unităti elementare de învăţare).

9.1.Importanţa proiectării activităţii didactice

Procesul instructiv-educativ reprezintă o activitate complexă, conştientă, sistematică şi organizată, orientată spre realizarea unor obiective concrete, iar activitatea de proiectare a derulării acestui proces constituie premisa şi condiţia necesară pentru realizarea unui demers didactic eficient.Ea permite ameliorarea raportului dintre certitudine şi aleatoriu.Proiectarea activităţii didactice este necesară deoarece:

· absenţa anticipării demersului didactic determină un proces de predare-învăţare-evaluare improvizat, întâmplător, fără scopuri clare;
· procesul didactic vizează ca elevii să realizeze anumite obiective prefigurate, iar atingerea lor nu se face aleator, ci doar printr-o activitate bine gândită anterior;

· pentru realizarea obiectivelor sunt necesare resurse multiple şi variate (timp, spaţiu, mijloace, conţinut) şi de modul cum sunt combinate şi valorificate acestea depinde eficienţa activităţii;

· elevii obţin rezultate chiar dacă profesorii nu proiectează în scris activitatea, însă calitatea şi cantitatea rezultatelor obţinute poate creşte printr-o proiectare bună şi o transpunere a acestui proiect în realitate;

· proiectarea constituie una dintre dintre condiţiile necesare pentru realizarea unui demers didac-tic eficient; cu cât activitatea este proiectată mai minuţios, cu atât eficienţa lecţiei poate fi mai mare;
· după realizarea activităţii proiectate profesorul evaluează propria activitate, schimbă sau reaplică proiectul;

· pornind de la un proiect bine gândit şi învăţat, profesorul adaptează mai uşor prescripţiile dialogul cu elevii, demersul didactic etc., decât dacă improvizează în totalitate şi o situaţie neprevăzută îl poate bloca; contrar unor păreri, proiectarea favorizează creativitatea lecţiei, deoarece profesorul gândeste anticipativ un scenariu inedit la care adaugă spontaneitatea unor situaţii noi cu care se confruntă în clasă, inspiraţia de moment, unele decizii adoptate ad-hoc.  

Planificarea calendaristică anuală (macroproiectarea instruirii)


Planificarea calendaristică este un document administrativ elaborat de catre profesor în care se asociază obiectivele de referintă şi conţinuturile din programa şcolară cu resursele de timp alocate din cele disponibile pe parcursul anului şcolar.


Reamintim în acest sens că elementul determinant al organizării instruirii îl reprezintă programa şcolară (nu manualul sau altceva), iar din aceasta, obiectivele de referinţă sau competenţele specifice (nu conţinuturile).


Pentru elaborarea planificării este recomandabilă parcurgerea urmatoarelor etape:


1.lecturarea atentă a programei şi înţelegerea caracterului determinamt al obiectivelor şi al competenţelor specifice şi al caracterului asociat, complementar al conţinuturilor;


2.asocierea dintre competenţele specifice (obiective) şi conţinuturi;aceasta asociere se face dinspre conţinuturi , pentru a se păstra ordinea internă a succesiunii acestora;


3.împărţirea conţinuturilor pe unităţi de învăţare;această activitate are ca scop identificarea-de către profesor - în conţinuturile sugerate de programă a unor anumite „ansambluri” de conţinuturi (unităţi de învăţare);


4.stabilirea succesiunii de parcurgere a unităţilor de învăţare; aceasta se realizează,de regulă, după succesiunea conţinuturilor sugerate de programă(care se regăsesc în aceeaşi ordine şi în manuale);anumite unităţi de învăţare (sau conţinuturi interne ale acestora) pot fi pozitionate însă şi în altă ordine, cu condiţia să accesibilizeze formarea competenţelor asumate sau atingerea obiectivelor de referinţă;

5.alocarea resurselor de timp pentru parcurgerea fiecarei unităţi de învăţare;acestea pot fi diferite de la un profesor la altul, în raport  cu mediul educaţional, sau pot fi influenţate de structura anului şcolar, ilustrând astfel caracterul personalizat al planificării(„macroproiectării”);

6.programele pentru clasele de liceu au o coerenţă interioară a sistemului „competenţe specifice”-„conţinuturi”, prin aceea ca acestea sunt asociate în cadrul unor mari arii tematice.În acest fel, competenţele specifice sugerate în coloana din stânga urmează a fi atinse cu ajutorul unor conţinuturi sugerate în coloana din dreapta.Astfel spus, în mod invers, conţinuturile (din dreapta) urmează să fie utilizate pentru atingerea competemţelor (nominalizate în stânga).Între anumite competenţe şi anumite conţinuturi (aparent corespunzătoare) nu există o corespondenţă biunivocă, ci o corespondenţă „de grup”:aceste competenţe pot fi urmărite prin oricare dintre elementele de conţinut.


Pentru a omogeniza formatul planificarii, Consiliul Naţional pentru Curriculum sugerează următoarea rubricaţie:
	Unitatea de învăţare
	Competenţe    specifice
	Conţinutiri
	Număr
de ore
	Săptămâna
	Observaţii

	Asia-caracte-rizare geogra-fică generală
	2.1 Să identifice elementele principale ale reprezentărilor cartografice utilizate(hărţii ale continentelor, ale ţărilor etc.)

2.2 Să completeze imagini  cartografice lacunare

3.1 Să utilizeze corect numele proprii auzite sau citite;

3.2 Să utilizeze (în scris sau oral) termenii comuni şi proprii;

4.1 Să identifice interacţiunile cu caracter global;
	1. Continentele extraeuropene

Asia

2. Relieful

3. Clima şi hidrografia

4.Vegetaţia,fauna,solu-rile

5. Populaţia şi aşezările

6.Harta politica

7. Resursele naturale şi economice


	1h

1h

1h

1h

1h

1h

    1h
	S1

S2

S3

S4

S5

S6

S7
	Evaluare orală

Test secvenţial


Planificarea pe unităţi de învăţare.
Pornind de la planificarea anuală (macroproiectarea instruirii) se poate trece la un alt nivel de detaliere, reprezentat de proiectarea unităţilor de învăţare, aşa cum au fost identificate şi definite prin proiectare.

Prin „unitate de învăţare”se înţelege o anumită structură tematică reunită printr-o coerenţă interioară vizibilă, uşor nominalizabilă, care vizează atingerea unui ansamblu comun de obiective de referinţă (competenţe specifice), şi care permite realizarea unei instruiri continue;se finalizează printr-o evaluare.Deci, unitatea de învăţare trebuie:


-să fie supraordonată lecţiilor;


-să aibă o coerenţă interioară vizibilă;


-să fie relativ uşor şi simplu de denumit;


-să vizeze atingerea aceloraşi obiective de referinţă sau competenţe specifice;


-să se finalizeze printr-o evaluare;


-să acopere resursele de timp comparabile între ele (care, în principiu, ar putea fi de minimum 2 ore şi maximum 7-8 ore.


Unităţile de învăţare pot să difere ca denumire, întindere şi sarcini asumate, după resursele de timp sau chiar în cadrul unor resurse fixe de timp, după alte criterii.De aceea trebuie să subliniem că poate exista o anumită varietate de identificare şi denumire a unităţilor de învăţare în raport cu criteriile avute în vedere (numărul de ore, numărul de săptămâni pe semestru, structura anului şcolar, preferinţe ale profesorului, manualul utilizat, nivelul clasei ş.a.).


Demersul proiectării unei unităţi de învăţare cuprinde următoarele momente:


-identificarea şi denumirea unităţii de învăţare;

-identificarea obiectivelor sau a competenţelor (dintre cele menţionate în planificare) şi enumerarea lor(Cu ce scop voi face?) -selectarea conţinuturilor (Ce voi face?); în cadrul lor, conţinuturile din programă (notate în planificare) pot fi detaliate sau pot avea elemente care sporesc precizia;


-analiza resurselor(metode , materiale, resurse de timp, elemente de management al clasei, mediul educaţional, nivelul iniţial al elevilor)(Cu ce voi face?)?


-determinarea activităţilor de învăţare care , utilizând conţinuturile şi resursele educaţionale selecţionate, pot duce la atingerea obiectivelor sau la formarea competenţelor asumate(Cum voi face?);


-stabilirea instrumentelor de evaluare şi apoi construirea lor; această problemă trebuie abordată în conformitate cu elementele precizate în „Evaluarea curentă şi examenele-Ghid pentru profesori” (2001) elaborat de Serviciul Naţional de Evaluare şi Examinare.


Pentru proiectarea unei unităţi de învăţare poate fi utilizat următorul tip de tabel, sugerat de CNC , prezentat anterior.

                  NR. DE ORE  PE  SĂPTĂMÂNĂ: 2 ORE

PROIECTAREA  UNITĂŢII  DE  ÎNVĂŢARE : HIDROGRAFIA ROMÂNIEI
NUMĂRUL  DE  ORE  -  6  
	CONŢINUTURI


	COMPETENŢE 
GENERALE
	COMPETENŢE 
SPECIFICE
	ACTIVITĂŢI  DE 

ÎNVĂŢARE
	RESURSE
	EVALUARE

	
	
	
	
	DE

TIMP
	PROCEDURALE
	MATERIALE
	

	1.Factorii  care 

 influenţează  hidrografia. Dunărea
	1.1.să localize- ze corect ele- mente de bază

ale geografiei

României

1.4.să perceapă

sisteme spaţiale

şi funcţionale

2.1.să cunoască repartiţia spaţi- ală a elemente- lor naturale

2.2.să utilizeze

corect repre-  zentările spaţi- ale referitoare la geografia României;

3.1.să utilizeze denumiri de bază în con-

texte variate;
	-să localizeze pe harta fizică a Europei şi a Româ-niei cursul Dunării;

-să descrie cursul Dunării;

-să precizeze ţările dunărene şi importanţa econo- mică a Dunării;
	-exerciţii de locali-

zare pe hartă a Dunării;

-descrierea  cursului  Dunării;

-identificarea pe hartă a sectoarelor

Dunării;
	1
	-conversaţia

-comparaţia

-descrierea

-demonstraţia

-problematizarea

-argumentarea

-dezbaterea

-diagrama Venn
	-harta  fizică

a Europei
-harta fizică a 

României

-atlasul Ro-

mâniei

-manualul
	Evaluare

formativă

(practică)

Conversaţie



	2.Râurile interioare
	
	-să selecteze şi să localizeze râurile pe grupe hidrografice;

-să descrie cursul râurilor Olt, Mureş, Siret, Someş, Argeş  de la izvor

la vărsare;

-să precizeze

importanţa economică a
râurilor;
	-exerciţii de grupa- re a râurilor pe hărţi

după criterii date ;

-exerciţii de descri- ere a unor râuri ;

-selectarea exem- plelor edificatoare

pentru economia 

ţării ;

-exerciţii de com- pletare a unei hărţi mute ;


	  2
	
	-harta fizică a 

României

-atlasul Ro-

mâniei

-manualul
	Evaluare

formativă

(practică)

Conversaţie

	3.Lacurile.Apele

subterane


	
	-să localizeze pe unităţi de relief principalele cate- gorii de lacuri ; 

-să explice importanţa apelor subterane ;
	-exerciţii  de loca- lizare pe suport dat ;

-exerciţii de selec- tare după criterii date ;

-explicarea concep- telor : ape geoter-

male, ape freatice, 

ape de adâncime;

-exerciţii  de com-pletare a unei hărţi

mute ;
	  1
	
	-harta fizică a 

României

-atlasul Ro-

mâniei

-manualul

-tabele statistice

-grafice


	Evaluare

formativă

(practică)

Conversaţie

	4.Marea Neagră
	
	-să utilizeze corect 

terminologia de bază;

-să localizeze

ţările riverane şi porturile principale;

-să precizeze 

importanţa economică a 

Mării Negre;
	-explicarea concep- telor: bilanţ pozitiv, transgresiune, fito- plancton, zooplanc- ton; 

-folosirea concep- telor în situaţii noi;

-exerciţii de completare a unei hărţi mute;
	1
	
	-harta  fizică

a Europei

-harta fizică a 

României

-atlasul Ro-

mâniei

-manualul

-suport carto- grafic de bază
	Evaluare

formativă

(practică)

Conversaţie

	5.Sinteză şi evaluare
	Hidrografia  României
	   1
	   
	Evaluare scrisă

(test secvential cu 4 tipuri de itemi:tip pere- che,  cu răspuns scurt, cu suport cartografic, eseu structurat)


9.2Proiectarea lecţiei.

Realizarea unor planuri de lectie este necesară pentru toţi profesorii aflaţi la început de carieră.Construirea lor este un exerciţiu care are nevoie de  anumite calităţi pedagogice.


În statele cu un învăţământ evoluat nu se proiectează „lecţii”, ci „sisteme” şi „structuri”, sau ceea ce numim noi unităţi de învăţare (elementele principale ale „lecţiei” sunt cuprinse în proiectarea unităţilor de învăţare.Proiectul de lecţie este un instrument de lucru prin intermediul căruia profesorul poate realiza o activitate didactică eficientă şi de bună calitate.Profesorii cu mai multă experienţă la clasă, chiar dacă nu redactează în scris proiectele de lecţii, ei anticipează mintal ce anume vor face în clasă şi cum anume pentru ca lecţiile să fie reuşite.


În proiectarea unei lecţii se parcurg mai multe etape:

1.Încadrarea activităţii didactice /lecţiei în planul tematic sau în sistemul de lectii;

2.Stabilitrea obiectivelor şi a elementelor determinate de acestea:


-stabilirea obiectivului didactic fundamental;


-stabilirea tipului de lecţie în funcţie de obiectivul didactic fundamental;


-stabilirea momentelor lecţiei (predare-învăţare, fixarea cunoştinţelor, evaluare);


-stabilirea obiectivelor operationale sau a competenţelor în funcţie de obiectivele de referinţă alese şi de finalităţile pe termen lung a instruirii;


3.Stabilirea demersului didactic pentru realizarea obiectivelor propuse:

-selectarea şi ordonarea logică a conţinutului lectiei în funcţie de: obiectivele operaţionale, ex-perienţa cognitivă a elevilor, sistemul de cunoştinţe şi de abilităţi intelectuale şi practice ale elevilor;


-elaborarea schiţei logice a lecţiei destinată a fi scrisă pe tablă;

-alegerea formelor de organizare a activităţii pentru fiecare moment al lecţiei;

-stabilirea strategiei didactice (metode şi proceduri, mijloace de învăţămînt) pentru fiecare moment al lecţiei;


-prefigurarea în scris sau mentală a scenariului activităţii profesorului şi elevilor;


-precizarea conţinutului destinat fiecărui moment sau situaţie de învăţare din lecţie;

4.Evaluarea rezultatelor elevilor (feed-back-ul):

-stabilirea formelor şi a metodelor de evaluare formativă;


-stabilirea şi elaborarea instrumentelor de evaluare ;


-stabilirea acţiunilor de autocontrol şi de autoevaluare ale elevilor;


-reacţia de feed-back: stabilirea unor strategii şi conţinuturi destinate pentru completarea lacunelor, corectarea greşelilor, consolidarea cunoştinţelor.

Prezentăm, în continuare un model de proiect de lectie:





PROIECT DE LECŢIE

DATA: 

DISCIPLINA:  Geografia Europei

CLASA: a VI-a 

CONŢINUTUL  TEMATIC :  Europa Atlantică

SUBIECTUL LECŢIEI:  FRANŢA

TIPUL  DE  LECŢIE:  mixtă (verificare – predare – învăţare)

OBIECTIVE DE REFERINŢĂ:
O1: dobândirea cunoştinţelor cu privire la geografia Franţei;

O2: dezvoltarea capacităţilor cognitive, de înţelegere, analiză, sinteză, comparaţie, generalizare şi evaluare;

O3: cultivarea unei atitudini active şi pozitive faţă de cunoaştere, cultură si civilizaţie.       

 OBIECTIVE OPERAŢIONALE: La sfârşitul lecţiei elevii vor fi capabili:

a) Informaţionale:
O1: să identifice şi să localizeze pe hartă poziţia geografică a Franţei;

O2: să definească unităţile de relief pe baza hărţii fizice a Europei;

O3: să menţioneze râurile importante din Franţa şi să le identifice pe harta fizică a Franţei;

O4: să descrie tipurile de climă şi vegetaţie specifice;

O5: să precizeze particularităţile privitoare la populaţia şi aşezările omeneşti din Franţa pe baza hărţilor şi textelor;

O6: să identifice resursele naturale şi caracteristicile economiei Franţei

b) Formativ - atitudinal - comportamentale:

        O1: să-şi dezvolte deprinderile de lucru cu resursele specifice studiului geografiei;

        O2: să exerseze deprinderile de comunicare şi colaborare cu profesorul şi colegii;

        O3: să-şi dezvolte o atitudine pozitivă faţă de studiul geografiei.

STRATEGIA: inductivă, dirijată, cognitivă.

   METODE: expunerea sistematică, explicaţia, comparaţia, conversaţia  euristică, problematizarea, lucrul cu harta, exerciţiul geografic, învăţarea prin descoperire. 

MATERIAL DIDACTIC: fişe de lucru, manualul, atlase geografice, fişe de evaluare.

MATERIAL BIBLIOGRAFIC: Stan L., Steva D., Dragu V., Vlasov D (2003) - Didactica geografiei,  Ed. Polirom, Iaşi; 

                                                         Dragu V. s. a. (2000) - Geografie-geologie (Ghid  metodologic), Ed. Polirom, Iaşi;

                                                Mândruţ O. (1999) – Geografia Europei – manual pentru clasa a VI-a, Ed. Corint, Bucureşti.

EVALUARE: evaluare curentă: ( evaluare orală (stimularea participării elevilor la formulări de răspunsuri; analiza şi aprecierea răspunsurilor prin note), ( evaluare practică (lucrul cu harta, interpretări de hărţi şi planşe, completarea fişelor de autoevaluare).

FRANŢA – oglinda tablei

1. Poziţie geografică – vestul Europei, cu o largă ieşire la Oceanul Atlantic.


  Insula Corsica din Marea Mediterană aparţine Franţei.
        

  Vecini: N – Belgia, Luxemburg

                       E – Germania, Elveţia, Italia

                       S – Monaco, Andorra, Spania

2. Relieful

Treapta montană: M-ţii Alpi (Vf. Mont Blanc – 4807m), M-ţii Pirinei, M-ţii Jura, M-ţii Vosgi;

Treapta de podiş: Masivul Central Francez, Masivul Armorican, Pod. Normandiei, Podişul Ardeni;

Treapta de câmpie: Bazinul parizian, Bazinul Aquitaniei.

3. Clima:

         - temperat oceanică – în vest

         - temperat continentală – în interiorul ţării

         - mediteraneană – ţărmul Mării Mediterane.

4. Hidrografia: Sena, Loara, Garrone , Ron, Rin .

5. Vegetaţia este variată, întâlnindu-se mai mute tipuri de asociaţii vegetale: pădure de foioase, pădure de conifere, păduri de pin, vegetaţie mediteraneană (maquis), pajişti naturale etc.

6. Populaţia şi aşezările omeneşti

Populaţia Franţei: 58,5 mil. loc.

Densitatea medie: 105 loc/Km²

Ponderea populaţiei urbane: 75%

Prezenţa unei numeroase populaţii africane din fostele colonii franceze: marocani, algerieni, tunisieni etc.

Capitala: Paris (9,3 mil. loc.)

Alte oraşe: Marsilia, Lyon, Bordeaux, Nisa, Strasbourg, Nantes etc.

7. Economia – este foarte dezvoltată, Franţa fiind una dintre puterile economice mondiale.

a) Resursele naturale: minereuri de fier, cărbuni, bauxită, gaze naturale.

b) Industria este foarte dezvoltată. Se disting: industria minieră, industria energiei electrice (atomocentrale), industria siderurgică (Lorena) şi metalurgică (M-ţii Alpi), industria construcţiilor de maşini (Peugeot, Reunault, Citroen), industria textilă (Lyon), industria alimentară.

c) Agricultura 

       - cultura plantelor: grâu, viţă de vie (vinurile de Bordeaux şi Champagne), floarea soarelui, cartof, sfeclă de zahăr;

       - creşterea animalelor: bovine (locul II în Europa), ovine, porcine.

d) Transporturile sunt foarte dezvoltate şi moderne. În transportul feroviar au apărut TGV-urile.

Porturi fluviale: Paris, Lyon, Strasburg.

Porturi maritime: Marsilia, Le Havre.

Aeroporturi: Charles de Gaullle din Paris

e) Turismul este foarte dezvoltat, Franta fiind a treia ţară turistică a lumii, dupa Spania şi Italia.
Atracţii turistice:

     - Parisul (Turnul Eiffel, Muzeul Luvru, catedrala Notre Damme);

     - Palatul Versailles;

     - Coasta de Azur (Nisa, Cannes)

     - staţiunile montane (Chamonix din M-ţii Alpi)

STRUCTURAREA ORGANIZATORICĂ A LECŢIEI

	Secvenţele 

lecţiei
	Ob.

Opera-

ţionale
	Activitatea profesorului
	Activitatea elevului
	Strategii
	Evaluare

	1.
	2.
	3.
	4.
	5.
	6.

	1. Organizarea clasei
	
	Organizează clasa pentru lecţie 
Atenţionează elevii asupra modului de desfăşurare a lecţiei
	Pregătesc caietele şi materialele pentru lecţie
	Observaţia
	

	2. Reactualizarea

cunoştinţelor
	
	Recapitulează cunoştinţele elevilor de la tema anterioară: Europa Atlantică – specific geografic

Care sunt cele două părţi ale Europei Atlantice?

Solicită elevilor să caracterizeze succint clima Europei Atlantice.

Prin ce se caracterizează Europa Altantică din punct de vedere al turismului?

Care sunt statele care aparţin Europei Atlantice şi care sunt capitalele acestora?
	Elevii răspund la întrebări şi completează testul.

Europa continentală (Franţa, Belgia, Olanda şi Luxemburg) şi Europa insulară (Regatul Unit şi Irlanda)

Există un turism foarte dezvoltat.


	Conversaţia

Exerciţiul
	Evaluarea nivelului de cunoaştere şi înţelegere a informaţiilor predate anterior

	3. Pregatirea 

aperceptivă
	
	Care este ţara cu cea mai mare suprafaţă? Dar cu cea mai numeroasă populaţie?
Astăzi vom trece la o nouă lecţie ”Franţa”
	Franţa (58,5 mil. locuitori)
	Conversaţia euristică
	Stimularea

elevilor la 

formularea răspunsurilor

	4. Dirijarea învăţării


	O1

O2

O4

O3

O4

O5

O6


	I. Poziţia geografică şi vecini

Care este poziţia geografică a Franţei?

Care sunt vecinii Franţei?

II. Relieful

Care sunt unităţile de relief ale Franţei?

Precizaţi altitudinea maximă a Franţei.

III. Clima

Descrie tipurile principale de climă şi caracteristicile acestora.

IV. Hidrografia

Cere elevilor să identifice râurile tributare mărilor din jur 

V. Vegetaţia

Descrie asociaţiile vegetale caracteristice Franţei.

VI. Populaţia

Care este populaţia Franţei? Dar densitatea medie? Dar ponderea populaţiei urbane?

VII. Aşezările omeneşti

Care este capitala Franţei?

Cere elevilor să identifice alte oraşe importante din Franţa, cu ajutorul Figurii 4 din fişa de lucru individual.

VIII. Economia

Precizează care sunt resursele naturale, principalele ramuri industriale şi caractezizează agricultura şi transporturile.

IX. Turismul

Enumeră câteva dintre atracţiile turistice ale Franţei
	In vestul Europei cu o largă ieşire la Oc. Atlantic şi M. Mediterană.

Elevii identifică pe harta fizică a Franţei vecinii acesteia şi completează Figura 1. din fişa de lucru individual.

Elevii notează pe caiete şi completează figura 3 din fişa de lucru individual.

Elevii identifică Vf. Mont Blanc – M-ţii Alpi (4807m).

Identifică pe harta fizică a Franţei zonele cu climă temperat-oceanică temperat-continentală, mediteraneană şi alpină.

Notează pe caiete si completează Figura nr. 3.

Notează pe caiete şi compară cu alte ţări învăţate

58,5 mil.loc. 105loc/Km². 75%

Paris

Identifică pe hărţi şi nnotează pe caiete.

Notează pe caiete şi urmăresc harta Franţei
	Observaţia

Descoperirea

Lucrul cu harta

Conversaţia euristică

Dialogul

Învăţarea prin descoperire

Expunerea sistematică

Conversaţia euristică

Lucrul cu harta

Comparaţia

Conversaţia euristică

Lucrul cu harta

Învăţarea prin descoperire

Expunerea sistematică


	Evaluarea deprinderilor de lucru cu harta

Evaluarea capacităţii de comunicare

Evaluarea deprinderilor de lucru cu harta

Auto-evaluarea 

aprecierea raspunsurilor

Evaluarea capacităţii de comunicare



	6.Intensificarea

retenţiei şi transfe- rul cunostinţelor
	
	Elevii completează rebusul (Anexa nr. 1)
	Sunt atenţi şi completează rebusul 
	Dialogul

Interogaţiile de control
	Evaluarea

finală

	7.Precizarea activităţilor

pentru acasă
	
	Precizează tema pentru acasă: 

Caracterizaţi capitala Franţei - Paris
	Sunt atenţi, reţin şi notează.
	Explicaţia

Conversaţia
	Aprecieri globale şi individuale


FIŞĂ  DE EVALUARE  NR.1

Orizontal:

1. Celebrul turn al Parisului.

2. Masiv care ocupă peninsula Bretagne.

3. Cel mai vizitat palat din Franţa.

4. Lanţ montan care desparte Franţa de Spania.

5. Un vecin din est.

6. Insula din Marea Mediterană care aparţine Franţei.

Coloana A-B: cea mai mare ţară din Europa Atlantică.

FIŞĂ  DE EVALUARE  NR.2

Orizontal:

1. Stat foarte mic, vecin cu Franţa, situat pe litoralul Mării Mediterane.

2. Altitudinea maximă în Franţa.

3. Muzeu de talie europeană din capitală.

4. Fluviu care traversează Parisul şi se varsă în Marea Mânecii.

5. Cel mai mare port francez.

6. Oraş celebru pentru un festival de film european.

7. Lanţ montan din sud-estul Franţei.

Coloana A-B: insulă din Marea Mediterană care aparţine Franţei.

Pregătirea lecţiei

După ce aţi elaborat proiectul de lectie, discutaţi-l cu mentorul sau cu alt profesor pentru a vă asigura că acesta este realizabil în practică şi este corect întocmit.

Dacă elaboraţi din timp proiectul, veţi observa cum cunoştinţele se fixează în memoria dumneavoastră şi dobândiţi încredere în forţele proprii.


După elaborarea proiectului lecţiei ar trebui să memoraţi conţinutul lecţiei, obiectivele operaţionale sau competenţele vizate, scenariul activităţii şi schiţa pe care o veţi scrie pe tablă. Observaţi din timp fiecare material didactic şi anticipaţi mintal cum veţi dirija analiza şi interpretarea lui în clasă.Căutaţi anumite elemente pe hartă pentru a nu vă expune unor situaţii stânjenitoare în clasă.

Dacă nu aţi învăţat ceea ce aţi scris în proiect, atunci veţi fi nesigur în faţa elevilor şi veţi fi stresaţi de situaţie.Analizaţi-vă cu multă atenţie stările psihice pe care le trăiţi pe parcursul proiectării şi pregătirii lecţiei!

Implementarea proiectului lecţiei şi monitorizarea activităţii


Când susţineţi o lecţie veţi avea în atenţie managementul învăţării şi managementul clasei de elevi.Prezentăm mai jos, principalele momenteale lecţiei:

1.Momentul organizatoric (punctualitatea profesorului, salutul , notarea absenţelor şi pregătirea materialelor pentru lecţie).


2.Verificarea cunoştinţelor anterioare ale elevilor


3.Dobândirea noilor cunoştinţe:


-actualizaţi cunoştintele anterioare ale elevilor despre subiectul abordat;


-discutaţi cu elevii la ce le sunt utile noile cunoştinţe şi faceti conexiunea cu nevoile, scopurile şi interesele lor;


-precizatile obiectivele operaţionale sau competentele specifice lecţiei;

-comunicati clar sarcinile de lucru;


-oferiţi resursele materiale utile şi organizati situaţii de învăţare pe baza acestora;


-utilizaţi metode şi tehnici variate;


-monitorizaţi activitatea elevilor în timp ce lucrează individual sau în grup;


-organizaţi un moment de evaluare a ceea ce s-a lucrat individual sau în grup imediat după epuizarea timpului alocat rezolvării sarcinii de lucru;

4.Consolidarea şi evaluarea noilor cunoştinţe ale elevilor 


5.Aprecierea lecţiei de către profesor (notarea elevilor, indicaţii asupra modului în care elevii vor pregăti lecţia sau tema pentru acasă).
BIBLIOGRAFIE

1.DULAMĂ Maria Eliza, ROSCOVANU Serafima , 2007, Didactica geografiei, Editura Bons Officies,.Chişinău.
2.ILINCA Nicolae, 2007, Didactica geografiei , Editura Corint, Bucureşti.

3.MÂNDRUŢ Octavian, ILINCA Nicolae (coord), 2006 , Elemente de didactică aplicată a geografiei, Editura CD Press , Bucureşti.
4.STAN Liliana (coord.),2003, Elemente de didactica geografiei,Editura Polirom, Iaşi.
5.***Evaluarea curentă şi examenele-Ghid pentru profesori” (2001), elaborat de Serviciul Naţional de Evaluare şi Examinare.

6. ***Curriculum Naţional.Programe şcolare clasele V-XII.
Evocare





Realizarea sensului





Etapele atelierului





Utilizarea corectă a terminologiei specifice pentru explicarea mediului geografic, folosind limbaje diferite.


Raportarea elementelor semnificative din societate, ştiinţă şi tehnologie la mediul înconjurător ca întreg şi sistemele sale componente.


Integrarea aspectelor din natură şi societate într-o structură obiectivă (mediul înconjurător) şi o disciplină de sinteză (geografia).


Relaţionarea elementelor şi fenomenelor din realitate (natură şi societate) cu reprezentările lor cartografie şi grafice, pe imagini satelitare sau modele.


Dobândirea unor priceperi, deprinderi, metode şi tehnici generale de învăţare (inclusiv TSI) care să faciliteze o pregătire permanentă asumată.


Dobândirea unor competenţe sociale, interpersonale, interculturale, civice şi antreprenoriale pe baza studierii geografiei.








Această competenţă comunicaţională generală vizează în principal utilizarea unor limbaje diferite în contextul concret al folosirii lor prevalente la problematica realităţii geografice. Prin realitate geografică înţelegem spaţiul de interferenţă dintre natură şi societate, adică mediul geografic, format din elemente naturale şi antropice aflate în interacţiune şi concretizate în componente, procese, fenomene, regiuni, zone, peisaje şi tipuri de medii. Limbajele cuprind elemente generale, precum şi o serie de nuanţări specifice rezultate din realitatea care trebuie să fie exprimată. Limbajele sunt: limba maternă, limbi străine, terminologia disciplinară specifică, limbajele informatice, limbajele grafice şi cartografice, limbaje logice, matematice. Această competenţă generală presupune un nivel acceptabil de realizare a altor competenţe, cum ar fi: utilizarea metodologiilor de investigare, înţelegerea legăturii dintre fenomene etc. În acelaşi timp, o competenţă sintetică, transdisciplinară, o reprezintă trecerea de la un limbaj la altul, pentru a exprima aceeaşi realitate.





Această competenţă generală se referă la elemente semnificative din matematică, ştiinţe ale naturii şi ale societăţii şi tehnologie. Ea îşi propune să utilizeze elementele semnificative cu care operează ştiinţele (cunoştinţe, abilităţi, metode, legi, modele, structuri) şi activităţile tehnologice (sisteme, rezultate) pentru analiza şi interpretarea realităţii teritoriale concrete oferite de mediul înconjurător (văzut ca sistem teritorial cu anumite caracteristici calitative). În acest context, sub raport educaţional elementul central îl constituie exersarea acestor elemente proprii ştiinţelor (fizică, biologie, geologie, chimie etc.), matematicii, disciplinelor sociale şi tehnologiei pe suportul oferit de studierea geografiei.





Această competenţă generală îşi propune să dezvolte două sisteme de competenţe specifice complementare: a) un sistem referitor la realitatea analizată (natura, societatea şi elementele situate la contactul dintre natură şi societate) şi b) un sistem referitor la domeniile ştiinţifice care studiază această realitate (ştiinţe predominant despre fenomene naturale, ştiinţe predominant ale societăţii şi domeniul ştiinţific oferit de geografie, ca ştiinţă în acelaşi timp a naturii, a societăţii şi a interacţiunii dintre natură şi societate).


Această competenţă evidenţiază dimensiunea epistemologică şi gnoseologică a geografiei, de a studia predominant interacţiunea dintre societate şi mediul ei de existenţă.





Acest grup de competenţe vizează formarea şi exersarea unor deprinderi de învăţare utile pe parcursul întregii vieţi. În acest context, competenţele generale şi coloratura lor disciplinară (axată pe problematica geografiei şi a mediului înconjurător) se referă la acea dimensiune metodologică generală care permite inserţia permanentă în inovaţia care se produce în timp, în acceptarea ei şi în formarea unei atitudini pozitive pentru cunoaştere. Totodată, acest grup de competenţe îşi propune să contribuie la înţelegerea obiectivă a realităţii înconjurătoare concretizată în caracteristicile mediului geografic. Elementul de specificitate rezultă din adaptarea metodelor generale la demersul centrat pe investigarea mediului geografic, precum şi la exersarea metodologiei specifice, îndeosebi a reprezentării cartografice.





Această competenţă generală evidenţiază specificul metodologic al geografiei de reprezentare a elementelor din realitatea înconjurătoare într-o formă predominant cartografică, dar şi prin modalităţi complementare. Aceasta subliniază în mod deosebit dimensiunea metodologică a geografiei – reprezentarea cartografică – care constituie în acelaşi timp un referenţial de bază al practicii sociale şi al existenţei cotidiene.





Acest grup de competenţe se referă cu precădere la inserţia socială a elevilor, în contextul unor elemente reglatoare impuse de societate. Ele vizează elemente de relaţionare socială şi culturală, precum şi anumite dimensiuni civice ale existenţei cotidiene. Totodată, în condiţiile actuale ale lumii contemporane, formarea unor competenţe manageriale şi antreprenoriale devine foarte importantă. Elementele de factură socială, civică şi antreprenorială sunt particularizate la specificul oferit de intersecţia acestor domenii cu suportul concret al spaţiului de existenţă.





Acest grup de competenţe pune pe prim plan elemente ale tehnologiei societăţii informaţiei (TSI) în abordarea elementelor referitoare la mediul înconjurător, reprezentând o dimensiune metodologică şi acţională importantă în investigarea acestuia şi în relaţionarea societăţii umane cu propriul mediu de existenţă.





În cele opt câmpuri de competenţe generale şi competenţele specifice asociate sunt descrise la un anumit nivel de generalitate. Ele pot fi detaliate în formulări mai precise, cu un aspect mai atomizat, dar cu o mai mare precizie în ceea ce priveşte formularea, modul de concretizare şi standardul de atingere. 


Formularea competenţelor generale poate presupune anumite modificări şi precizări de natură conceptuală şi terminologică. Competenţele specifice pot fi îmbogăţite cu anumite competenţe noi, de natură disciplinară sau transdisciplinară.


Asocierea dintre competenţele - cheie sugerate de Comisia Europeană şi aceste opt câmpuri de competenţe asumate ale geografiei este evidentă. Corespondenţa de mai sus vrea să demonstreze că sistemul educaţional centrat pe geografie poate să îşi asume un câmp larg al unor competenţe – cheie, deşi unele par a avea o legătură mai redusă cu această disciplină şcolară.


Acest sistem poate sta la baza proiectării unui nou curriculum.











 











Reflecţie





Motivaţia participanţilor;


Stimularea interesului pentru problema abordată;


Activizarea participanţilor;


Lucrul individual;


Gândiţi/în perechi/Prezentaţi;


Scriere liberă;


Brainstorming.





Confruntarea cu metoda nouă;


Experimentarea metodei


 în mod direct în grupuri;


Menţinerea şi sporirea implicării şi interesului stabilite în faza de evocare;


Prezentarea rezultatelor;


Lucrul în grup;


Prezentări verbale, nonverbale;


Reprezentări prin desen/pictură.





Activităţi de sistematizare, de corectare asupra a ceea ce s-a lucrat;


Propunerea unor idei, scheme mai flexibile care ar putea fi aplicate mai bine şi mai eficient în practică, utilizând metoda „Şase pălării”;


Graficul T.





DEZVOLTARE  DURABILĂ





Context


- Integrarea Festivalului Berii în sărbătorile oraşului;


- Implicarea autorităţilor în organizarea timpului liber şi a sărbătorilor.








Măsuri


- Sensibilizarea populaţiei privitor la mediu;


- Conştientizarea legislaţiei în domeniu, printr-o educaţie adecvată.


                             





Acţiuni


- Atragerea de fonduri pen-


tru organizarea festivalului;


- Amenajarea ecologică destinată spaţiului de desfă-şurare a festivalului;


- Spot publicitar.

